Safaari case akee adu fethurunuhaa bodu massalaeh noon: Imran | Mihaaru\nސަފާރީ ކޭހަކީ އަޑު ފެތުރުނުހާ ބޮޑު މައްސަަލައެއް ނޫން: އިމްރާން\nހޯމް މިނިސްޓަރު އިމްރާން އަބްދުﷲ. އޭނާ ވިދާޅުވީ ސަފާރީ ކޭހަކީ އަޑުފެތުރުނުހާ ބޮޑު މައްސަލައެއް ނޫން ކަމަށް.\n25 އޮކްޓޯބަރ 2020 - 10:05\nދިވެހިރާއްޖޭގެ އަޑުގެ "އަހާށޭ ބުނާނަން" ޕްރޮގްްރާމްގައި ވާހަކަ ދައްކަވަމުން އިމްރާން ވިދާޅުވީ ސަފާރީގައި ހިނގީ "އާންމުންގެ ތެރޭގައި ހުރެ ވެސް މީހަކު ކޮށްފާނެ ކަހަލަ ކަމެއް" ކަމަށެވެ.\nއޭނާ ވިދާޅުވި ގޮތުގައި އެ ހާދިސާ މާ ބޮޑު ކަމަކަށް ވީ އެކަން ރިޕޯޓްކުރި ގޮތުންނެވެ. އެކަމަކު އެހާ ބޮޑުކޮށްލައިގެން ދެއްކީ ހަގީގަތެއް ނެތް ވާހަކަތަކެއް ކަމަށް ވެސް ހޯމް މިނިސްޓަރު ވިދާޅުވި އެވެ.\n"ބޮޑު ރޭޕް ކޭސްއެއް އެއަކު ނެތް. މިއީ ހަގީގަތަކީ،" އިމްރާން ވިދާޅުވި އެވެ.\nއެކަމަކު އޭނާ ވިދާޅުވީ މައްސަލަ ތަހުގީގުކުރުމުގައި ފުލުހުން އަމަލުކުރި ގޮތުގައި އުސޫލީ މައްސަލަތަކެއް ހުރެދާނެ ކަަމަށެވެ.\nކެންޔާ އަންހެންމީހާއާ ޖިންސީ ގޯނާކުރުމުގައި، ރައްޔިތުންގެ މަޖިލިހުގެ އެމްޑީޕީ މެމްބަރެއްގެ ފިރިމިހާ ބައިވެރިވިކަމުގެ ތުހުމަތު އޭރު ކުރި އެވެ. އަދި މައްސަލަ އޮއްބާލަން ފުލުހުން މަސައްކަތްކުރީ ވެސް، ސިޔާސީ ނުފޫޒުގައި ކަމަށް ވެސް، އަޑު ފެތުރުނެވެ.\nއެ އަންހެންމީހާއާ ބެހެން އުޅުމުން ސަފާރީން ފުންމާލީ އެވެ. މޫދުން އޭނާ ނަގައިގަނެގެން ހުޅުމާލޭ ޖެޓީއާ ހަމައަށް ގެންދިޔައީ ވެސް، އަންހެންމީހާއާ ޖިންސީ ގޯނާކުރަން އުޅުނު މީހުންނެވެ. ދަންވަރު އެ ގަޑީގައި ޖެޓީ މަތީގައި އެމީހުން ތިއްބާ، ހުޅުމާލޭގެ ޕެޓްރޯލްކުރަން އުޅުނު ފުލުހުންގެ ބަޔަކު ގޮސް ސުވާލުކޮށް، އަންހެންމީހާ ދެއްކި ވާހަކަތަކާ ގުޅިގެން ދެ ފިރިހެނުން ވެސް ހުޅުމާލޭ ފުލުހަށް ގެންދިޔަ އެވެ. އެކަމަކު ހައްޔަރުނުކޮށް އެ މީހުން ދޫކޮށްލީ އެވެ.\nޖޫން މަހު ކުރިމަތިވި މި މައްސަލާގައި ބައެއްގެ މައްޗަށް ދައުވާ އުފުލޭ ފަދަ ހެކިތައް ތަހުގީގަށް ލިބިފައިވާ ކަމަށް ފުލުހުން ކުރިން ބުނެފައިވެ އެވެ. އެކަމަކު އޭގެ ފަހުން މިހާރު އެތައް މަހެއް ފާއިތުވީ އިރު ވެސް، ތަހުގީގު ނިންމައި، ޕީޖީއަށް ފޮނުވާފައެއް ނުވެ އެވެ.\nބަނގުރަލުގެ މައްސަލާގައި ސާފު ޖަވާބެއް ނުދެއްވި\nއަންހެންމީހާ އާއި ސަފާރީގައި ތިބި އެހެން މީހުން ބަނގުރާ ބޮއި ޕާޓީކުރިކަން ފުލުހުންނަށް ވެސް އެނގެ އެވެ. އެހެންކަމުން ބަނގުރަލުގެ މައްސަލަ ނުބެލީ ކީއްވެތޯ ޕްރެޒެންޓަރު ސުވާލުކުރި އެވެ. އެކަމަކު އެ ސުވާލަށް އިމްރާން އެހާ ސާފު ޖަވާބެއް ނުދެއްވަ އެވެ.\nހޯމް މިނިސްޓަރު ވިދާޅުވީ ފުލުހުންނަށް ހުށަހަޅާ މައްސަލަތަކުގެ ތެރެއިން ފާހަގަވާ އެހެން މައްސަލަތައް ބެލުމުގައި ސުވާލުތަކެއް އުފެދޭ ކަމަށެވެ. އެއީ ރާއްޖޭގެ ގާނޫނުތައް ހުރި ގޮތުން ކަމަށް ވެސް އޭނާ ވިދާޅުވި އެވެ.\nއިމްރާން ވިދާޅުވީ ކުށަކަށް ތުހުމަތުކުރެވޭ ދެ މީހެއްގެ މެދުގައި ތަފާތުކުރަން ފުލުހުންނަށް ނާންގަވާނެ ކަަމަށާއި ރައީސް އިބްރާހީމް މުހައްމަދު ސޯލިހު ވެސް އެގޮތަށް ކަންތައް ނުކުރައްވާނެ ކަމަށެވެ.\nއޭނާ ވިދާޅުވި ގޮތުގައި އެގޮތަށް ތަފާތުކޮށްްފި ނަމަ އެ ފުލުހަކާ މެދު އަޅަން ޖެހޭ ފިޔަވަޅު ނާޅައެެއް ނުހުންނާނެ އެވެ.\nކެންޔާ ފުލުހުން ހުޅުމާލެ ސަފާރީ އިމްރާން އަބްދުﷲ، ހޯމް މިނިސްޓަރު ހޯމް މިނިސްޓްރީ ހޯމް މިނިސްޓަރު\n73 ކޮމެންޓް, 121 ރިއެކްޝަންސް\nއެހާ ބޮޑުވަރުގެ ކަމަކަށްނުވީ އެމަންޖެ ކަނޑަށް ފުންމާލީމަ. އެހެންނޫންނަމަ ވަރަށް ބޮޑެތި ކަންކަން ވެފަ އޮތީހީ. އެބައެއްގެ ނިޔަތާ އަމަލުތައް ހުރީ އެގޮތަށް ކަންކުރުމުގެ މިސްރާބަށް. ކުރި ކަންކަން އާދައިގެއޭ ކިޔައި އޮއްބާލަން އުޅުމުން ލިބިފަ އޮތް ޝޭޚުކަމުގެ ލަގަބުވެސް އުވާލަންޖެހޭ.\nއެމްޑީޕީޔައްކުރާ ތާއީދު އަނބުރާ ގެނެސްފިން ދުވަހަކުވެސް ދެނެއް އެމްޑީޕީޔަކައް ވޯޓެއްނުދޭނަން ސިޔާސީފައިދާޔައް ލައްކަދޮގާ އޮޅުވާލުން އޮޅުވާލައިފި\nދެންފަހެ ޝެއިޚް އިމްރާން ސޭކު ހެއްދުމަށްފަހު ބޭރުކޮށްލަވަތެވެ.\nސޭހު ދަލައް ފުންމާލާދެން\nއެހެންވޭ ބުނަންޖެހެނީ ތީ ސިޔާސީ ސޭހެކޭ.\nތީ ގައުމުގެ ހަލާކެއް. ތީ ސިޔާސީ މަންފާ ހޯދަމުން އަންނަ މީހެއްކަން މުޅި ރައްޔިތުން މިހާރު ހެކިވާނެ. ތިކަހަލަ ސޭހުން މާ ދީނި ވެގެން މީހުން ލޯމައްޗައް އަންނަން ހެޔޮވާނީ ކިހިނެއް.\nމިހާރު މީނާއަކަށް އެއްކަމެއްވެސް މާ ބޮޑު ކަމަކަށް ނުވާނެ. ކީކޭ ބުނާނީ! އަޅެ އަދާލަތު ޕާޓީގައި ތިއްބެވި އިލްމުވެރިން ވެއްޖެއެއްނޫންތަ، ހައްގަ ބަސްބުނެ، މީނާ ޕާޓީއިން ބޭރުކޮށް ޕާޓީ ހަގީގީ ދީނީ ޕާޓީއެއްގެ ގޮތުގައި ކުރިއަރައި ދިއުމަށް މަސައްކަތް ފަށަން. އަބަދުމެ، މީސް މީހުންގެ ތައްޕާހުން ތިޔަ ޕާޓީ ތިޔަ އުޅެނީ. ރައީސް ޔާމީން އެކަނި އޭނާގެ ތައްޕާހަށް ނުވަދެ ޝަރުތެއްނެތި ބައިވެރިވަންޏާ ބައިވެރިވާން ވެސް ވިދާޅުވީ. އެކަމަކު މިހާރު ބޮޑުވަރު!ލަދުން ބޯހަލާކު\nނުބުނާނެ. ބުނަން ނުވެސް ކެރޭނެ. ކިހިނެއް ބުނާނީ، ދީން ކީއްކުރަން އަމިއްލަ ނަފްސްވެސް ވިކިފައި ތިބި މީހުން ތިޕާޓީގައި ތިބީ!\nބިރިޔާނި ކޮތަޅަކައް ވިކޭ މީހުން ދައްކާވާހަކަ ކާކު ގަބޫލު ކުރާނީ\nއަޑު އަރަން ޖެހޭ ވަރަކީ ކޮބައިތަ؟ ގަމާރާ.\nޔާމީނު ބޭރުކޮއްފައި ހުސް ނާގާބިލު މީހުން ސަރުކާރަށް ލައިގެން މާ އޯގާތެރި އިންސާފުވެރިއެއް ކަމަށް ހެދިގެން ރައީސް އިބޫ މި ހުންނަނީ ،ކިޔަވާނި ކަމެއް ނެތް، މަގުމަތީގައި ހަޅޭ ލަވާ އިސްޓަގުރާމްގައި މިންގަނޑަށް ނުފެތޭ ގޮތަށް އުޅޭ މީހުންނަށް ލޮބުވެތި ރައްޔިތުންގެ ތާއީދު ކުރަނީ.


އެމް.ޑަބްލިޔޫ.އެސް.ސީ.ގެ 15 ވަނަ އަހަރީ ދުވަހުގެ މުނާސަބަތުގައި ބޭއްވެވި ޙަފްލާގައި، ނައިބު ރައީސް ޑޮކްޓަރ މުޙަންމަދު ވަޙީދު ޙަސަންމަނިކު ދެއްކެވި ވާހަކަފުޅު - The President's Office\nއެމް.ޑަބްލިޔޫ.އެސް.ސީ.ގެ 15 ވަނަ އަހަރީ ދުވަހުގެ މުނާސަބަތުގައި ބޭއްވެވި ޙަފްލާގައި، ނައިބު ރައީސް ޑޮކްޓަރ މުޙަންމަދު ވަޙީދު ޙަސަންމަނިކު ދެއްކެވި ވާހަކަފުޅު\n1 އޭޕްރިލް 2010، ރިފަރެންސް: PRO/NRW/2010/6\nއާދެ! މިއަދު އަޅުގަނޑުގެ އެންމެބޮޑު ވާޖިބަކީ އެމް.ޑަބްލިޔޫ.އެސް.ސީ.ގެ ވެރިންނަށާއި މިކުންފުނީގެ މުވައްޒަފުންނަށާއި ސްޓާފުންނަށް ވަރަށް ހޫނު މަރްޙަބާއާއި ތަހުނިޔާ ދެންނެވުން. އާދެ! ކުންފުންޏެއްގެ ޢުމުރުން 15 އަހަރުވުމަކީ އެއީ ވަރަށްވެސް ތާރީޚީ ކަމެއް. މިރޭ މިއުފާވެރި މުނާސަބަތުގައި އަޅުގަނޑަށް ބައިވެރިވުމުގެ ފުރުޞަތު ލިބުނުކަމީ އަޅުގަނޑަށް ދަޢުވަތު ދެއްވީތީ އަޅުގަނޑު ވަރަށް ބޮޑަށް ޝުކުރު ކުރަންޖެހޭ ކަމެއް. ޚާޢްޞަ ގޮތެއްގައި އަޅުގަނޑު މިރޭ ވަރަށް އުފާކުރަން ޖެހުނު ކަމަކާ މިދިމާވީ. އެއީ ވަރަށްދިގު މުއްދަތަކަށް މިކުންފުންޏަށް ޚިދްމަތް ކޮށްދެއްވާފައިވާ އަގުހުރި ބޭފުޅަކަށް މިރޭ އިނާމު ދިނުމުގެ އުފާ އަޅުގަނޑަށް ލިބުނީތީވެ. އާދެ! މުޙަންމަދު ރަޝީދަކީ އެއީ އަޅުގަނޑުގެ ވަރަށް ގާތް އަޚެއް. އަޅުގަނޑުމެން ރަޝީދު ދަންނަނީ ސެވަންޓީ ފައިވް މުޙަންމަދު ރަޝީދުގެ ގޮތުގައި. އެއީ، އަޅުގަނޑާ އެކީގައި ސްކޫލް ދައުރުގައި އަޅުގަނޑުގެ ކްލާސް މޭޓެއްގެ ގޮތުގައި އުޅުއްވާފައިވާ ބޭފުޅަކަށްވާތީ. އަޅުގަނޑުގެ އިންޑެކްސް ނަންބަރަކީ އޭރު ސާޅީސް. މުޙަންމަދު ރަޝީދުގެ އިންޑެކްސް ނަންބަރަކީ ސެވަންޓީ ފައިވް. އޭރު ސެވަންޓީ ފައިވް ރަޝީދުގެ ގޮތުގައި އަޅުގަނޑުމެންނަށް އެނގިފައިވަނީ. އެހެންވީމާ، އަޅުގަނޑުގެ ވަރަށް ކުޑައިރުގެ ވަރަށް ދުވަސްވީ ރަޙްމަތްތެރިއެއް. އެހެންވީމާ، މިއަދު މިއުފާވެރި ދުވަހުގެ މުނާސަބަތުގައި ރަޝީދަށް އިނާމު ހަވާލުކުރުމުގެ ނަސީބު އަޅުގަނޑަށް ލިބުނީތީ اللّـه سبحـانـه وتعـالى އަށް ޙަމްދާއި ޝުކުރުކުރަން. ރަޝީދު އެކޮށްދެއްވި ކޮށްދެއްވަމުން ގެންދަވާ އަގުހުރި ޚިދްމަތަށްޓަކައި ވަރަށްބޮޑަށް އަޅުގަނޑު އުފާކޮށް އެކަމަށް ފަޚުރުވެރިވެ ޝުކުރު ދަންނަވަން. ހަމައެހެންމެ މިރޭ އެކިއެކި އިނާމުތައް އަދި އެކިއެކި ހަނދާނީ ލިޔުންތައް ހޯއދެވި ހުރިހާ ފަރާތްތަކަށްވެސް އަޅުގަނޑު މުބާރަކްބާދު ދަންނަވަން.\nއާދެ! މިކުންފުންޏަކީ މިއީ ދިވެހިރާއްޖޭގައި ނަމޫނާ ކުންފުންޏެއް. އެހެން އަޅުގަނޑު މިދެންނެވީ މިމުއްދަތުގެ ތެރޭގައި މިކުންފުނި ދުވަހަކަށްވުރެ ދުވަހެއް ރަނގަޅުވަމުން އައިސް މިހާރު މިކުންފުންނަކީ މިއީ ރާއްޖޭގައި ހިނގާ އެންމެ ރަނގަޅު އެއް ކުންފުނި ކަމަށް އަޅުގަނޑަށް ޚަބަރު ލިބިފައިވާތީ. އާދެ! މިކުންފުނި އުފެދިފައިވަނީ އެނގިވަޑައިގަންނަވާނެ ފަދައިން މީގެ 15 އަހަރު ދުވަސް ކުރިން. މީގެ ކާމިޔާބުގެ މައްޗަށް ބިނާކޮށް މިހާރު މިއީ ނަމޫނާއެއް ކަމަށް ދެކިގެން ސަރުކާރުން ގެންދަވަނީ އިތުރު ކުންފުނިތައް އުފެއްދެވުމަށްޓަކައި މަސައްކަތް ކުރައްވަމުން. އެގޮތުން މިހާރު އިތުރު ޔުޓިލިޓީ ކުންފުނިތަކެއްވެސް ވަނީ އުފެދިފައި. އަޅުގަނޑު އުންމީދު ކުރަން، އެޔުޓިލިޓީ ކުންފުނިތަކުގެ ބޯޑުތަކުން މިކުންފުނި މި އެމް.ޑަބްލިޔޫ.އެސް.ސީ.ގެ ތަޖުރިބާއާއި މިކުންފުނީގެ ކާމިޔާބަށް ބައްލަވައިގެން މީގެން ޢިބްރަތްތަކެއް ހާސިލު ކުރައްވައިގެން މަސައްކަތް ކުރިއަށްގެންދަވާނެ ކަމަށް.\nއާދެ! މިއިން ކޮންމެ ކުންފުންޏަކީވެސް އެއީ، ސަރުކާރުގެ އެހީތަކެއް އޮވެގެން އުފެދޭ ކުންފުނިތަކެއް. މިކުންފުންޏަކީވެސް މިއީ ރައްޔިތުންގެ މާލިއްޔަތުން ޚަރަދުކޮށްގެން ރައްޔިތުންނަށް ޚިދްމަތް ދިނުމަށްޓަކައި އުފެދުނު ކުންފުންޏެއް. އަދި މުސްތަޤްބަލްގައިވެސް ސަރުކާރުގެ އެހީ ލިބޭނެ ކުންފުންޏެއް. މިކަން ކުރިއަށް ގެންދިޔުމުގައި ދެންމެވެސް އިވިވަޑައިގެންނެވި ފަދައިން ބިމުގެ ގޮތުންނާއި އެހެނިހެން ގޮތްގޮތުން ސަރުކާރުގެ އެހީއަށް ބޭނުންވެފައިވާ ކުންފުންޏެއް. އާދެ! ވަރަށްބޮޑު ކާމިޔާބެއް މުޅި ރާއްޖޭގެ އާބާދީގެ ދެބައިކުޅަ އެއްބައި މީހުންނަށް މިހާރު މިކުންފުނީގެ ޚިދްމަތް ލިބެމުންދާކަން. އެއީ އަޅުގަނޑުމެން ވަރަށް އުފަލާ އެކީގައި ފާހަގކޮށް މިކުންފުންޏަށް މިވޭތުވެދިޔަ 15 އަހަރު ދުވަހުގެ ތެރޭގައި ޚިދްމަތް ކުރެއްވި ހުރިހާ ބޭފުޅުންނަށް އަދި ޚާއްޞަ ގޮތެއްގައި މިކުންފުނީގައި ގިނަ ދުވަހު ޚިދްމަތް ކުރައްވައި މެނޭޖްމަންޓް ލެވެލްގައި މަސައްކަތް ކުރެއްވި ބޭފުޅުންނަށްވެސް އަދި އެހެނިހެން މަގާމުތަކުގައި ގިނަ ދުވަހު ޚިދްމަތް ކުރެއްވުމުގެ ސަބަބުން އިނާމު ލިބުނު ފަރާތްތަކަށްވެސް އަޅުގަނޑުމެން ދިވެހިން މިއަދު ޖެހޭ ވަރަށްބޮޑަށް ޝުކުރުވެރިވަން.\nއާދެ! ދެބައިކުޅަ އެއްބައި މީހުންނަށް ޚިދްމަތް ދެވޭއިރުގައި އަދި އެބައޮތް އަނެއް ދެބައިކުޅަ އެއްބައި. އެހެންވީމާ ވަރަށްބޮޑު މަސައްކަތެއް އަދި ކުރިއަށް އެބައޮތް. 15 އަހަރު ދުވަހުގެ ތެރޭގައި އަޅުގަނޑުމެންގެ ރާއްޖޭގެ އާބާދީގެ ދެބައިކުޅަ އެއްބަޔަށް ސާފު ބޯފެން ލިބޭނެގޮތް އިންތިޒާމުވެގެންދިޔައިރުގައި، އިތުރު 15 އަހަރަކަށް އަޅުގަނޑުމެންނަކަށް ތިބެވޭކަށް ނެތް. އެހެންވީމާ، އަޅުގަނޑުމެންގެ މަސައްކަތް އަވަސްކޮށް، ގިނަ ބަޔަކަށް، މި ރާއްޖޭގެ ހުރިހާ ރައްޔިތުންނަށްވެސް މި ޚިދްމަތް އަވަހަށް ލިބޭނެގޮތެއް ހެދުމަށްޓަކައި އިތުރު ކުންފުނިތައް، މިފަދަ އިތުރު ކުންފުނިތައް އުފެދިގެން ގޮސްފައި މިވަނީ.\nއާދެ! އަޅުގަނޑު އުންމީދު ކުރަން، މިއިން އެއްވެސް ކުންފުންޏެއް، އެކުންފުންޏެއް އުފެދުނު ސަބަބާއި، ކުންފުނީގެ އަޞްލު ހަނދުމަފުޅުނައްތަވައި ނުލައްވާނެ ކަމަށް. ސާފު ބޯފެނާއި، ނަރުދަމާގެ ޚިދްމަތަކީ، އެންމެންނަށް ލިބިދޭންޖެހޭ ޙައްޤެއް. އަޅުގަނޑުމެންގެ މިހާރުގެ ޤާނޫނުއަސާސީގައި އެކަން ވަރަށް ސާފުކޮށް ކަނޑައެޅިފައި އެބައޮތް. އެކަން ފަހިކޮށްދިނުމަކީ ކޮންމެ ދައުލަތެއްގެވެސް ވާޖިބެއް. އާދެ! ދައުލަތެއްގެ ފަރާތުން އެންމެބޮޑު އަހަންމިއްޔަތެއް އަބަދުވެސް ދޭންޖެހޭ ބަޔަކީ، ޤައުމުގައި ތިބޭ ނިކަމެތިން. ސާފު ބޯފެން ނިކަމެތިންނަށް ނުދެވޭ ގޮތަކަށް ކަމެއް އިންތިޒާމު ކުރުމަކީ، އެއްގޮތަކަށްވެސް ކޮށްގެންވާނެ ކަމެއް ނޫން. ރާއްޖޭގައި މިވަގުތު އޮތް އެންމެބޮޑު ފެން އުފައްދާ ކުންފުންޏަކީ މިއީ. އަދި މާލެއާއި މާލެ ކައިރީގައިވާ ރަށްތަކަށް ފެނުގެ ޚިދްމަތް ދެނީ މިކުންފުނިން. އެހެންވީމާ، މި ޚިދްމަތް ޚާއްޞަކޮށް، މި ޤައުމުގައި ތިބި، މިރަށުގައި ތިބި ނިކަމެތިންނަށް ނުލިބޭކަމަށްވާނަމަ، އޭގެ ކޮންމެވެސްވަރެއްގެ ބުރަ ބަހެއް މިކުންފުންޏަކަށް ނުލިބިއެއް ހަމަގައިމުވެސް ނުދާނެ. އާދެ! މިހާރު ކުރިއަރަމުން އަންނަ ހުރިހާ ތަނެއްގައިވެސް، ވަރަށް ޚާއްޞަ ގޮތެއްގައި، އަމިއްލަ ކުންފުނިތަކުންވެސް ސަރުކާރުގެ އެއްވެސް އެހީއެއް ނުލިބި އުފެދިފައި ހުންނަ ކުންފުނިތަކުންވެސް ވިސްނައި އަދި އެކަމަށް ރާވައި ޕްރޮގްރާމްތައް ހިންގާ، އެ ކުންފުނިތަކުގެ ކޯޕަރޭޓް ސޯޝަލް ރެސްޕޮންސިބިލިޓީ ކަންތައް ކުރިއަށް ގެންދިޔުމަށްޓަކައި. އަޅުގަނޑު އުންމީދު ކުރަން، މިކުންފުނީގެ ފަރާތުންވެސް އެބައި ވަރުގަދަ ކުރައްވަމުން ގެންދަވާނެ ކަމަށް.\nއާދެ! ބޯފެނަކީ އެންމެ އަގުހުރި ޤުދްރަތީ ވަސީލަތަށް މިހާރު މިއޮތީ ވެފައި. ފެނުގެ މައްސަލައިގައި ދޭދޭ ޤައުމުތަކާއި މީހުންގެ މެދުގައި ހަމަނުޖެހުން އުފެދިގެންދާނެކަމާމެދު އެއްވެސް ޝައްކެއްނެތް. މިއަދު ދުނިޔޭގައި އަދިވެސް ސާފު ބޯފެން ނުލިބޭ އެއްބިލިއަނަށްވުރެ ގިނަ މީހުން އެބަތިބި. އަދި ޞިއްޙީ ގޮތުން ބަލާއިރު، ބޭރަށް ހިންގުމުގެ ބަލިތަކުގައި ދެމިލިއަނެއްހާ މީހުން ކޮންމެ އަހަރަކުވެސް މަރުވޭ. ދުނިޔޭގައި ފެނާ ގުޅިފައިވާ ބަލިތަކުގައި، ކޮންމެ ދުވަހަކު ތިންހާސް ނުވަސަތޭކަ ކުޑަކުދިން މަރުވަމުން މިހާރުވެސް އެބަދޭ.\nއާދެ! ރާއްޖެއަކީ ވަށައިގެން ފެން އޮތް ތަނެއް. އެހެން ނަމަވެސް، އެ ފެން ސާފު ބޯފެނަށް ބަދަލުކުރެވެނީ، ފުދޭވަރެއްގެ ޚަރަދެއް ކޮށްގެން. ބިމުން ނަގާ ފެނަކަސް، ވާރޭވެހޭ ފެނަކަސް އަދި ކަނޑުގެ ލޮނުން އުފައްދާ ފެނަކަސް، ކުރިންވެސް މެނެޖިންގ ޑިރެކްޓަރގެ ވާހަކަފުޅުގައި އިވިވަޑައިގެންފަދައިން، އެއީ ފުދޭވަރެއްގެ ޚަރަދެއް ކޮށްގެން، އެކަމަށް ހަކަތަ ބޭނުންކޮށްގެން ކުރަންޖެހޭ ކަމެއް. އަޅުގަނޑަކީ ބޯފެނުގެ ޓެކްނޯލޮޖީގެ މީހެއް ނޫން. އެހެން ނަމަވެސް، އަޅުގަނޑަށް ދަންނަވަން އެނގޭވަރެއް. އާބާދީއެއް ބޮޑުކޮށް ތަރައްޤީ ކުރަންވާނީ، އެތަނަކުން ލިބެންހުރި ވަސީލަތްތަކެއްގެ މައްޗަށް ބިނާކޮށްގެން. މުސްތަޤްބަލުގައި މާލެއަކީ އަދި މިހާރަށްވުރެވެސް ބޮޑުވެ، މިއަށްވުރެ ގިނަ ޢަދަދެއްގެ ބަޔަކު އުޅޭ ތަނެއް ކަމުގައި އަޅުގަނޑުމެން ބަލަންވެއްޖެނަމަ، އޭގެ ސަބަބުން މުޅި ރާއްޖޭގެ ތަރައްޤީއަށް ވަރަށްބޮޑު އަސަރުތަކެއް ކުރަމުންދާނެ. މިއަދު ސަރުކާރުގެ ސިޔާސަތަކީ މާލެ ބޮޑުކުރުމެއް ނޫން. މާލޭގެ ދިރިއުޅުމުގެ ކަންކަން ރައްޔިތުންނަށް ފަހިވާނެގޮތަށް ކަންކަން ހަމަޖައްސައިދޭއިރުގައި، ދިވެހިރާއްޖޭގެ އެހެން ރަށްރަށްވެސް ތަރައްޤީކޮށް، އެތަންތާނގައި އުޅޭ ރައްޔިތުންނަށްވެސް ހަމަޖެހިގެން އުޅެވޭނެ ގޮތްތަކެއް ހޯދައިދިނުން، މިދައުލަތުގެ ސިޔާސަތަކީ.\nއާދެ! ބޯފެން، މިގޮތުން ޔުޓިލިޓީގެ ގޮތުގައި އެންމެ މުހިންމު އެއްކަންތައް ކޮށްދޭންޖެހޭ. އެހެންވީމާ، ސާފު ވައި ފަދައިން ދިރިހުރުމަށް ހުރިހާ އެންމެންނަށްވެސް ބޯފެން ލިބޭނެގޮތް ދައުލަތުގެ ފަރާތުން އިންތިޒާމުކޮށްދޭންޖެހޭ. އަދި އެފަދަ އެއްޗެއް އުފައްދައި، އޭގެ ޚިދްމަތްދޭ ބަޔަކު އެކުރަނީ ވަރަށްބޮޑު އިންސާނީ ޚިދްމަތެއް. އެގޮތުން މިކުންފުންޏަކީ ވަރަށްބޮޑު އިންސާނީ، އަޚްލާޤީ، އަދި ދީނީ މަސްއޫލިއްޔަތެއް އުފުލާ ކުންފުންޏެއް. ތިޔަބޭފުޅުން ތިޔަ ދެއްވާ ޚިދްމަތް ދެއްވުމުގައި، ފައިދާ ހޯއްދެވުމުގެ އިތުރުން، ރައްޔިތުންގެ ހެވާއި ލާބައަށް ރިޢާޔަތް ކުރެއްވުމަކީވެސް މުހިންމު ކަމެއް ކަމުގައި އަޅުގަނޑު ދެކެން. އަދި ރާއްޖޭގައި ބޯފެން އުފައްދާ އެންމެބޮޑު ކުންފުންޏަކީ މިއީ ކަމުގައިވީހިނދު، ޚާއްޞަ ގޮތެއްގައި އަޅުގަނޑު ކުރިން ދެންނެވިހެން ނިކަމެތިންނާ ދޭތެރޭގައި ވިސްނަވައި، މިކުންފުނީގެ އިޖްތިމާޢީ މަސްއޫލިއްޔަތުގެ ދަށުން ކުރައްވާ ކަންތައްތައް ވަރުގަދަ ކުރައްވާނެ ކަމަށް އަޅުގަނޑު އުންމީދު ކުރަން.\nއާދެ! ދާދިފަހުން މި ކުންފުނި މިވަނީ އާ މަރްޙަލާއަކަށް ކުރިމަތިލާފައި. އެއީ ޖަޕާނުގެ ހިޓާޗީ ކުންފުންޏާ ގުޅިގެން، މި ކުންފުނީގެ މުސްތަޤްބަލް މިހާރަށްވުރެ ރަނގަޅު ކުރުމަށްޓަކައި މަސައްކަތްތަކެއް ފަށާފައި. އަޅުގަނޑު އުންމީދު ކުރަން، އޭގެ ސަބަބުން މިކުންފުނީގެ ޚިދްމަތުގެ ފެންވަރު އަދި މިހާރަށްވުރެވެސް ރަނގަޅުވެ، ކުންފުނިންދޭ ޚިދްމަތްތައް ގިނަ ބަޔަކަށް ލިބިގެންދާނެ ކަމަށް.\nއާދެ! މެނެޖިންގ ޑިރެކްޓަރގެ ވަރަށް ތަފްޞީލީ ރިޕޯޓުގައި އިވިވަޑައިގެންފައިވާ ފަދައިން، މިއީ ހަމައެކަނި މިހާރު ފެން އުފައްދާ ކުންފުންޏެއް ނޫން. މިކުންފުނީގެ ފަރާތުން ނަރުދަމާގެ ޚިދްމަތްވެސް ވަރަށްގިނަ ބަޔަކަށް ދެމުން އެބަދޭ. އަޅުގަނޑަށް އެނގިފައިވާ ގޮތުގައި، ފެން ލިބޭ ޢަދަދާ ދާދި ގާތަށް ނުވަތަ އެއަށްވުރެ ގިނަ ޢަދަދެއްގެ މީހުންނަށް ނަރުދަމާގެ ޚިދްމަތްވެސް ރާއްޖޭގައި މިހާރު ލިބެމުން އެބަދޭ.\nއާދެ! އަދި މިހާރު އަޅުގަނޑު ވަރަށް އުފާކުރަން. މިހާރު އަޅުގަނޑަށް އެނގިފައިވާ ގޮތުގައި، މިކުންފުނީގެ ޚިދްމަތް މިއަހަރު އިތުރު 8 ރަށަކަށް ދެއްވުމަށްޓަކައި ރާއްވަވަމުން ގެންދަވާ ވާހަކަ އަޅުގަނޑަށް އިވިފައިވަނީ. އަދި މީގެއިތުރުން ވަރަށްގިނަ ޢަދަދެއްގެ ރަށްރަށަށް ނަރުދަމާލުމުގެ މަސައްކަތްވެސް މިހާރު ރޭވެމުންދަނީ.\nއަޅުގަނޑުގެ ދުޢާއަކީ، މިކުންފުނީގެ ސަބަބުން ވީހާވެސް ގިނަ ޢަދަދެއްގެ ރައްޔިތުންނަށް ފެނާއި ނަރުދަމާގެ ޚިދްމަތް ރަނގަޅު ފެންވަރެއްގައި ލިބެމުންދިޔުން. ދިވެހި ރައްޔިތުންނަށް ސާފު ބޯފެނާއި ނަރުދަމާގެ ޙައްޤު ލިބި ފުރިހަމަވެގެން ދިއުން. އަދިވެސް އެއްފަހަރު މިކުންފުނީގެ ވެރިންނަށާއި، ކުންފުނީގެ ހުރިހާ މުވައްޒަފުންނަށްވެސް މިއުފާވެރި މުނާސަބަތުގައި ތަހުނިޔާއާއި މުބާރަކްބާދު ދަންނަވަން. އަޅުގަނޑަށް މިދަޢުވަތު ދެއްވި ކަމަށްޓަކައި ވަރަށް ބޮޑަށް ޝުކުރު ދަންނަވަން.


އެމްއެމްޕީއާރުސީގެ ހިޔާނާތާ ގުޅިގެން ނޫސްވެރިންގެ ބައްދަލުވުމުގައި ރައްޔިތުންގެ މަޖިލިސްގެ ދެ މެމްބަރަކު ދެއްކި ވާހަކަތަކާ ގުޅިގެން ކުރެވުނު ތަޙްޤީޤާ ގުޅޭ | އެންޓި-ކޮރަޕްޝަން ކޮމިޝަން\nއެމްއެމްޕީއާރުސީގެ ހިޔާނާތާ ގުޅިގެން ނޫސްވެރިންގެ ބައްދަލުވުމުގައި ރައްޔިތުންގެ މަޖިލިސްގެ ދެ މެމްބަރަކު ދެއްކި ވާހަކަތަކާ ގުޅިގެން ކުރެވުނު ތަޙްޤީޤާ ގުޅޭ\n18 ފެބުރުއަރީ 2019 ވަނަ ދުވަހު ބޭއްވި ނޫސްވެރިންގެ ބައްދަލުވުމުގައި ރައްޔިތުންގެ މަޖިލިސްގެ ދެ މެންބަރު ދައްކާފައިވާ ވާހަކަތަކަށް ބަލާއިރު، އެމްއެމްޕީއާރުސީގެ ހިޔާނާތުގެ ފައިސާ ނެގި މީހުންނާއި ފައިސާ ހަވާލުކުރި ފަރާތްތައް އެނގޭފަދަ މޭރުމަކުން ވާހަކަ ދައްކާފައިވާތީ އެ ދެމެންބަރު މިކޮމިޝަނަށް ހާޞިރުކޮށް ވަނީ ސުވާލުކުރެވިފައެވެ.\nއެގޮތުން، 18 ފެބުރުއަރީ 2019 ގައި ބޭއްވި ނޫސްވެރިންގެ ބައްދަލުވުމުގައި އެ ދެ ފަރާތުން ދެއްކި ވާހަކަތަކާއި ގުޅިގެން އޭ.ސީ.ސީގެ ތަޙުޤީޤަށް އޭގެތެރެއިން އެއް ފަރާތުން ދީފައިވާ ބަޔާނުގައި އެ ފަރާތުން ބުނެފައިވަނީ، އެމްއެމްޕީއާރުސީގެ ފައިސާ ލިބުނީ ކޮން ބަޔަކަށްކަމެއް އަދި އެ ފައިސާ ކަނޑައެޅިގެން ވަކި ބަޔަކަށް ލިބުނުކަމެއް ވެސް އެ ފަރާތަށް ނޭނގޭކަމަށާއި، އެއީ، ސިޔާސީ ގޮތުން ދައްކާފައިވާ ވާހަކައެއް ކަމަށާއި، އާންމުކޮށް ސިޔާސީ މަޝްރަޙުގައި އެހެން މީހުން ވެސް ވާހަކަ ދައްކަނީ ޙަޤީޤަތް ބަލައިގެން ނޫންކަމަށާއި ސިޔާސީގޮތުން އެ ވަގުތެއްގައި ދައްކަން ބޭނުން ވާހަކައެއް ދައްކާނެކަމަށެވެ. އަދި އެމް.އެމް.ޕީ.އާރު.ސީގެ ފައިސާ ބެހި ވާހަކަ އެ މެމްބަރަށް އަޑުއިވުނީ ރައްޔިތުންގެ މަޖިލީހުގެ ތެރެއިންކަމަށާއި، އެ ވާހަކަ ދެއްކީ ސީދާ ކާކުކަމެއް ނުވަތަ ވާހަކަ ދެއްކި އިރު ސީދާ ވަކި މީހަކަށް ފައިސާ ލިބުނުކަމެއް ފާހަގަކުރިކަމެއް ބުނެދޭކަށް ނޭނގޭކަމަށެވެ.\nނޫސްވެރިންގެ ބައްދަލުވުމުގައި ދެއްކި ވާހަކަތަކާ ގުޅިގެން މި ކޮމިޝަނުގެ ތަޙުޤީޤަށް ޙާޒިރުކުރެވުނު ދެވަނަ ފަރާތުން ބުނެފައިވަނީ، އެމްއެމްޕީއާރުސީގެ ޚިޔާނާތުގެ ފައިސާ މެންބަރުންނަން ވެސް ލިބުނުކަމަށާއި، ލިބުނީ ކިހާވަރެއްކަމާއި އެ ފަރާތްތަށް އެނގޭކަމަށް ދޭހަވާ މޭރުމުން އޭނާ ދައްކާފައިވާ ވާހަކަތަކަކީ އެ ފައިސާ ލިބުނު މީހުންނާއި އެ ފަރާތްތަކަށް ލިބުނީ ކިހާވަރެއްގެ ފައިސާއެއްކަން އެނގިގެން އޭނާ ދައްކާފައިވާ ވާހަކަތަކެއް ނޫންކަމަށާއި އެއީ އޭނާ ސިޔާސީގޮތުން ދައްކާފައިވާ ވާހަކަތަކެއް ކަމަށާއި އެ ވާހަކައަކީ އެކިއެކި މީޑިޔާތަކުގައާއި އެކިއެކި މަރުޙަލާތަކުގައި މީހުން ދައްކާފައިވާ ވާހަކަތަކުގެ މައްޗަށް ބިނާކޮށް އޭނާ ދައްކާފައިވާ ވާކަތަކެއް ކަމަށާއި، އެއްވެސް މީހަކަށް އެ ފައިސާ ލިބުނުކަމަށް ބުނެ އެއްވެސް މީހަކު ވާހަކަ ދެއްކި އަޑެއް ވެސް އޭނާ ނާހާކަމަށެވެ.\nމަތީގައި ފާހަގަކޮށްފައިވާ ކަންތައްތަކަށްބަލާއިރު، ރާއްޖޭގައި ހިނގާފައިވާ އަދި ހިނގަމުންދާ ކޮރަޕްޝަންގެ މައްސަލަތަކާ ގުޅިގެން ދައުލަތުގެ ޒިންމާދާރު މަގާމުތައް އަދާކުރަމުންދާ ފަރާތްތަކުން ސިޔާސީ މަޤުސަދުތަކެއް ޙާސިލްކުރުމުގެ ގޮތުން ރައްޔިތުންނަށް ހަގީގަތް އޮޅޭގޮތަށް ވާހަކަތައް ދައްކަމުންދާކަން ވަނީ ފާހަގަކުރެވިފައެވެ. މިގޮތުން، މީގެ ކުރިންވެސް މިފަދަ ބައެއް ވާހަކަތަކާ ގުޅިގެން ކޮމިޝަނަށް ޙާޒިރު ކުރެވުނު ބައެއް ފަރާތަކުން ދައްކާފައިވާ ވާހަކަތަކަށް ބަލާއިރު، ރައްޔިތުންގެ މަންދޫބުންގެ ގޮތުގައި ތިބެމެ، އެކަށީގެންވާ މިންވަރަށް މަޢުލޫމާތު ހޯދުމެއްނެތި، ރައްޔިތުންނަށް ހަގީގަތް އޮޅޭގޮތަށް ވާހަކަތައް ދައްކާފައިވާކަން މި ކޮމިޝަނަށް ވަނީ ފާހަގަކުރެވިފައެވެ. މިފަދަ ކޮންމެ މައްސަލައެއްގެ ތަހުޤީޤަށް އެ ފަރާތްތަކުން ޙާޒިރުކުރުމުން މިކޮމިޝަނަށް ދިފައިވާ މައުލޫމާތުތަކުން އެވާހަކަތައް ދައްކާފައިވަނީ ޒިންމާދާރުކަން ކުޑަގޮތެއްގައިކަމާއި އެއްވެސް މައްސަލައެއްގެ ތަޙުޤީޤު ކުރިޔަށް ގެންދެވޭވަރަށް މަޢުލޫމާތު ދީފައިނުވާކަން ވަނީ ފާހަގަކުރެވިފައެވެ. އެހެންކަމުން ރައްޔިތުންގެ އިތުބާރު ހިފޭ މިފަދަ މަގާތަކުގައި ތިބޭ ފަރާތަކުން ދައްކާ ވާހަކަތަކީ ވަކި ބަޔެއްގެ މަސްލަހަތު ހިމާތަތްކުރުމަށް އަދި ސިޔާސީ ގޮތުން ވަކިފާއިދާ އެއް ޙާސިލްކުރުމަށް ދައްކާވާހަތަކަކަށް ނުހެދުމަށާއި ޒިންމާދާރުކަމާއެކު ވާހަކަތައް ދެއްކުމަށާއި ރައްޔިތުންނަށް ހަގީގަތް އޮޅޭގޮތަށް ވާހަކަތައް ނުދެއްކުމަށް އިލްތިމާސްކުރަމެވެ.


Vazeerun hiy ruhsaigen kankan nihmmi zamaan gossfi: Raees Nasheed - vNews.mv\nވަޒީރުން ހިތް ރުއްސައިގެން ކަންކަން ނިންމި ޒަމާން ގޮސްފި: ރައީސް ނަޝީދު\nރިފާޢަތު Male' | 30 April 2021, 14:00\nސަރުކާރު ހިއްސާ ކުންފުންޏެއްގެ އިސްވެރިއެއް ނުވަތަ ވަޒީރެއްގެ ހިތްރުއްސައިގެން ކަންކަން ކުރި ޒަމާން ގޮސްފި ކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nރައީސް ނަޝީދު މިހެން ވިދާޅުވީ ނ. އަތޮޅު ކައުންސިލް އަދި ރަށު ކައުންސިލް ހަރަކާތްކުރާނެ ގޮތުގެ މަޝްވަރާ ބައްދަލުވުން ނިންމުމުގެ ގޮތުން ބޭއްވި ރަސްމިއްޔާތުގައި ވާހަކަފުޅުދައްކަވަމުންނެވެ.\nމި ރަސްމިއްޔާތުގައި ވާހަކަފުޅު ދައްކަވަމުން ރައީސް ނަޝީދު ވިދާޅުވީ ސަރުކާރު ހިއްސާވާ ކުންފުންޏެއްގެ އެމްޑީ ނުވަތަ ވަޒީރު ބޭފުޅަކު ރުއްސައިގެން ރަށްރަށުގެ ކަންތައްތައް ފުރިހަމަ ކުރި ޒަމާން ފާއިތުވެގެން ގޮސްފި ކަމަށެވެ.\nއަދި ނިމިގެންދިޔަ މަޝްވަރާގެ ބައްދަލުވުމުން ހާމަވީ ދިވެހިރާއްގެ ބަދަލުވީ ތަން ކަމަށާއި މިއަދު އެމަނިކުފާނު ހުއްޓިގެން މިހުރީ އަނެއް ދިވެހިރާއްޖޭގައި ކަމަށްވެސް ރައީސް ނަޝީދު ވިދާޅުވިއެވެ.\nބައެއްގެ ހަޔާތުގައި ބޮޑު ބަދަލެއް އައިސް ނިމޭތަން ގިނަ މީހުންނަކަށް ނުފެންނާނެ. އެހެންނަމަވެސް ދިވެހިރާއްޖެ ދަތުރުކުރަމުން މިދަނީ ހައިސްޕީޑުގަ. އެ ސްޕީޑުގައި އަޅުގަނޑުމެންނަށް އިރާދަކުރެއްވިއްޔާ އަޅުގަނޑުމެން މިއެދޭ ބަދަލު ހޯދޭނެ."\nމީގެ އަހަރުތަކެއް ކުރިން ދިވެހިންނަށް ހައްގުވާ މިންވަރުގެ ވާހަކަ ވެސް ދެއްކެވި ކަމަށާއި ނަމަވެސް އޭގެ 12 އަހަރުފަހުންވެސް ކުރަންމިޖެހެނީ އެއް ސުވާލުތަކެއް ކަމަށް ރައީސް ނަޝީދު ވިދާޅުވިއެވެ.\nމިއަދު ދެކި މިތިބީ ގިނަ ޕާޓީ އެކުލެވޭ ސިޔާސީ ނިޒާމާއި ޚިޔާލުފާޅު ކުރުމުގެ ނިޒާމުގެ އިތުރަށް އިންސާނީ ހައްގުތަކާއި ބާރުތައް ވަކިކުރެވި ސިޔާސީ ހަރަކާތް ސުލްހަވެރިކަމާއެކީގައި ހިންގަން ފެށުމުން ގައުމުތައް ކުރިއަރައިގެންދާ ކަމަަށްވެސް ރައީސް ނަޝީދުގެ ވާހަކަފުޅުގަ ވަނީ ވިދާޅުވެފައެވެ.\nއަޅުގަނޑަށް މިހާރު މާބޮޑަށް ޔަގީން ކުރެވޭ މިލިޓްރީ ދައުލަތުގެ ވާހަކައިގައި މިތިބީ ތަޅުލެވިފައޭ. ގާނޫނު އަސާސީ އުފެދިގެން އައީ ރައީސް މައުމޫންގެ ބާރުތައް ހިފަހައްޓަންވެގެން. އަޅުގަނަޑުމެންނަށް ނުވަތަ ރައްޔިތުންނާއި ހަމައަށް ބާރުތައް ގެނެވޭނެ ގޮތަކަށް އަޅުގަނޑުމެންގެ ގާނޫނުތައް އަތުރާލެވެންޖެހޭނެ. ދެން އަޅުގަނޑު ދެކޭ ގޮތުގައި އެއީ އަޅުގަނޑުމެންނަށް ވާންޖެހޭނެ ކަމެއް."\nރައީސް ނަޝީދު ވަނީ ލާމަރުކަޒީ ނިޒާމުން ރާއްޖޭގެ ރަށްރަށަށް އަދި އަތޮޅުތަކަށް ލިބޭނެ މަންފާތަކުގެ މައްޗަށް އަޅިއަޅުއްވާލައްވާ ގިނަ ވާހަކަތެއް މި ރަސްމިއްޔާތުގައި ދައްކަވާފައެވެ.\nރާއްޖެ އެމްޑީޕީ ސިޔާސީ ރައީސް ނަޝީދު\nސަޅި. މިއަދު ކަންކުރަންޖެހެނީ ކޮންމެވެސް ސިޔާސީ ޕާޓީއެއްގެ ވެރިޔަކު ހިތްހަމަ ޖައްސާދޭން. ރައްޔިތުން އަތްޖަހަން ތިބެންވީ. އަނެއްދިވެހިރާއްޖެ ????


vnews - Raajjeyge ithuru2airport eh hingumaa IAS in havaaluvanee\nރާއްޖޭގެ އިތުރު ދެ އެއާޕޯޓެއް ހިންގުމާ އައިއޭއެސް އިން ހަވާލުވަނީ\nމޯލްޑިވިއަން އިން ހިންގަމުން ގެންދާ ބ. ދަރަވަންދޫ އެއާޕޯޓް\nރާއްޖޭގެ ގައުމީ އެއާލައިން، މޯލްޑިވިއަން އޮޕަރޭޓް ކުރަމުން ގެންދާ އައިލޭންޑް އޭވިއޭޝަން ސާވިސަސް (އައިއޭއެސް) ރާއްޖޭގެ އިތުރު ދެ އެއާޕޯޓެއް ހިންގަން ތައްޔާރުވެއްޖެ އެވެ.\nއައިލެންޑް އޭވިއޭޝަންގެ ފަރާތުން މިކަން ހާމަކުރެއްވީ އެކުންފުނީގެ ޑިރެކްޓާ އޮފް ފްލައިޓް އޮޕަރޭޝަންސް ކެޕްޓަން މުހައްމަދު އަމީން ޕީއެސްއެމް އަށް ދެއްވި އިންޓަވިއުއެއްގަ އެވެ.\nއަމީން ވިދާޅުވީ އައިލެންޑް އޭވިއޭޝަނާ ހިންގުން ހަވާލުކުރާ ދެ އެއާޕޯޓުގެ މައުލޫމާތު ސަރުކާރުން ވަރަށް އަވަހަށް ހާމަކުރާނެ ކަމަށާއި އެއާޕޯޓް ހަވާލުކުރުމުގެ މަސައްކަތް ހިނގަމުންދާ ކަމަށެވެ.\nއައިލެންޑް އޭވިއޭޝަނުން މިހާރުވެސް ގެންދަނީ ބައެއް އެއާޕޯޓްތައް ހިންގަމުންނެވެ. އެގޮތުން ބ. ދަރަވަންދޫ އެއާޕޯޓާއި، ގއ. ކޫއްޑޫ އެއާޕޯޓް ހިންގުން ސަރުކާރުން ހަވާލުކޮށްފައިވަނީ އައިލެންޑް އޭވިއޭޝަނަށެވެ.\nރާއްޖޭގެ އިތުރު ދެ އެއާޕޯޓަކާ އައިލެންޑް އޭވިއޭޝަނުން ހަވާލުވުމަށް ތައްޔާރުވަމުންދާއިރު ސަރުކާރުން މިހާރުވެސް ގެންދަނީ މުޅިން އަލަށް ހަތަރު އެއާޕޯޓެއް ހެދުމުގެ މަސައްކަތް ކުރަމުންނެވެ. އެއީ ހދ. ކުޅުދުއްފުށި އެއާޕޯޓާއި، ށ. ފުނަދޫ އެއާޕޯޓާއި، ނ. މާފަރު އެއާޕޯޓާއި، ގއ. މާވަރުލު އެއާޕޯޓެވެ.\nމާފަރު އެއާޕޯޓް ޔޫއޭއީގެ ކުންފުންޏަކާ ހަވާލުކޮށްގެން ކުރަމުން ގެންދާއިރު އަނެއް ތިން އެއާޕޯޓުގެ މަސައްކަތް ކުރަނީ ދައުލަތުގެ ބަޖެޓުން ހަރަދުކޮށްގެންނެވެ. މީގެއިތުރުން ބޭރުގެ މާލީ އިދާރާތަކުންނާއި ގައުމުތަކުން ބޮޑެތި ލޯންތައް ނަގައިގެން ވެލާނާ އިންޓަނޭޝަނަލް އެއާޕޯޓް ތަރައްގީކުރުމުގެ މަސައްކަތް ވެސް ގެންދަނީ ކުރަމުންނެވެ.\nމޯލްޑިވިއަން އިން ގެންދަނީ ޗައިނާގެ ހަ ސިޓީއަކާއި، އިންޑިއާ، ބަންގްލަދޭޝް އަދި ތައިލެންޑަށް ދަތުރުތައް ކުރަމުންނެވެ.\nމީނާގެ އެންމެ ގާތް އެކުވެރިޔަކީ ނުރައްކާތެރި ވިހަގަދަ ބިޗުލެއް\nޓޯޓަލް ދަމާލްގެ އާ ޕޯސްޓަރުތަކެއް ނެރެފި


BREAKING: Raajje in miadhu Covid ah positive vee 23 meehun | ThePress\nEnglish Edition Tuesday, January 19, 2021 30 °C light rain\nLast Updated 18:14, 19 January\nރާއްޖެއިން މިއަދު ކޮވިޑަށް ޕޮޒިޓިވްވީ 23 މީހުން\n06 July 2020, 21:58\nކޮވިޑް-19 އަށް މިއަދު ޕޮޒިޓިވް ވި 23 މީހުންނާއެކު މިހާރު މި ބައްޔަށް ރާއްޖޭއިން ޕޮޒިޓިވް ވެފައިވާ މީހުންގެ އަދަދު 2491 އަށް އަރައިފިއެވެ.\nހެލްތް ޕްރޮޓެކްޝަން އެޖެންސީއިން އާންމު ކުރި އަދަދު ތަކަށް ބަލާއިރު މިއަދު ޕޮޒިޓިވް ވި މީހުންގެ ތެރޭގައި ހިމެނެނީ 16 ދިވެހިންނާއި ބަންގްލަދޭޝްގެ7މީހުންނެވެ. ބަލި ޖެހިފައިވާ މީހުންގެ ޖުމްލަ އަދަދު 2491 އަށް އަރާފައިވާ އިރު މި ބަލިން ރަނގަޅުވެފައިވާ މީހުންގެ އަދަދު ވަނީ 2113 އަށް އަރާފައެވެ.\nރާއްޖެއިން މިހާރު 2113 މީހުން ރަނގަޅުވެފައި ވާއިރު، ރާއްޖެ ވަނީ ނިއު ނޯމަލްގެ އާ އާންމު ހާލަތަށް ވަނީ ހުޅުވާލާފައެވެ. ބޭރަށް ނުކުމެ އުޅުމާއި ވިޔަފާރިތަކާއި ކެފޭ ރެސްޓޯރަންޓުތަކާއި ޕާކުތައްވެސް ވަނީ ހުޅުވާލާފައެވެ. އަދި މިހާރު މާލެތޭރޭގައި މީހުންނަށް ނުކުމެ އުޅޭވޭ ވަގުތުވެސް ވަނީ ފަތިހު 5:00 އިން ރޭގަނޑު 11:00 އަށް ހަމަޖައްސާފައެވެ.\nމިވަގުތު ކަރަންޓީންގައި ތިބީ 107 މީހުން އަދި އައިސޮލޭޝަންގައި ތިބީ 280 މީހުން ކަމަށް އެޗްޕީއޭއިން ބުނެއެވެ.\nމިހާތަނަށް އައި އިރު ރާއްޖެއިން މި ބަލި ޖެހިގެން 12 މީހަކު ވަނީ މަރުވެފައެވެ. އޭގެތެރޭގައި ހިމެނެނީ7ދިވެހިންނާއި5ބިދޭސީންނެވެ.7ދިވެހިންގެ ތެރޭގައި3ފިރިހެނުންނާއި4އަންހެނުން ހިމެނޭ އިރު އެއީ ދޮށީ އުމުރުގެ މީހުންނެވެ. އެ ގޮތުން މަރުވި ދިވެހިންގެ ތެރޭގައި ހިމެނެނީ މިއަދު މަރުވި 80 އަހަރުގެ ދިވެހި އަންހެނަކާއި 83 އަހަރުގެ އަންހެނަކާއި 89 އަހަރުގެ އަންހެނަކާއި 70 އަހަރުގެ އަންހެނެއްގެ އިތުރުން 80 އަހަރުގެ ފިރިހެނަކާއި 88 އަހަރުގެ ފިރިހެނަކާއި 92 އަަހަރުގެ ފިރިހެނެކެވެ. މަރުވި ބިދޭސީ މީހުންގެ ތެރޭގައި ހިމެނެނީ 43 އަހަރުގެ ފިލިޕީންސް އަށް ނިސްބަތްވާ ފިރިހެނަކާއި 33 އަހަރުގެ ބަންގްލަދޭޝް ފިރިހެނަކާއި 45 އަހަރުން ބަންގްލަދޭޝް ފިރިހެނެއްގެ އިތުރުން 54 އަހަރުގެ ބަންގްލަދޭޝް ފިރިހެނަކާއި 38 އަހަރުގެ ބަންގްލަދޭޝް ފިރިހެނެކެވެ.\nމިހާތަނަށް ރާއްޖެއިން ކޮވިޑަށް ޕޮޒިޓިވްވެފައި ވަނީ 892 ދިވެހިންނާއި، ބަންގްލަދޭޝްއަށް ނިސްބަތްވާ 1285 މީހުންނެވެ. އަދި އިންޑީއާއަށް ނިސްބަތްވާ 227 މީހުންނާއި ނޭޕާލަށް ނިސްބަތްވާ 44 މީހުނާއި ސްރީލަންކާގެ 19 މީހުންނެވެ.\nއިންޑިއާއިން ރާއްޖެއަށް ކޮވިޑް ވެކްސިން ދެނީ، މާދަމާ ރާއްޖެ އަންނާނެ\nސަރަހައްދީ ހޮސްޕިޓަލުތަކުގެ ތަރައްގީއަށް ޖަޕާނުގެ ދީލަތި އެހީއެއް\nރާއްޖޭގެ ފުރަތަމަ ވީއާރް ގޭމިން މުބާރާތް އުރީދޫން ފަށައިފި\nޅ. ފެލިވަރު ބިން ހިއްކުމުގެ މަޝްރޫއު އެމްޓީސީސީއާ ހަވާލުކޮށްފި\nފަރެސްމާތޮޑާ އެއާޕޯޓުގެ މަސައްކަތް ކުރިއަށް\nއިންޑިއާއިން ދޭ ވެކްސިން ޝިޕްމަންޓެއް މާދަމާ ބަންގްލަދޭޝްއަށް


ސްކޫލް ހެލްތު އެންޑް ސޭފުޓީ ސެކުޝަންގެ އިސްވެރިޔާގެ ލަފަޔާއި އިރުޝަދުގެ މަތިން މި ސެކުޝަނުން ސްކޫލުތަކަށް އަމާޒުކޮށްގެން ހިންގާ ހެލްތު ޕްރޮމޯޓިންގ ސްކޫލް އިނިނީސިއޭޓިވް އާއި ނިއުޓްރިޝަން އެޑިޔުކެޝަން ޕްރޮގުރާމް ހިންގުމުގެ އެންމެހާ މަސައްކަތްތައް ރާވައި، ބެލެހެއްޓުމާއި، މަސައްކަތާ ގުޅޭގޮތުން ބޭނުންވާ މަޢްލޫމާތު ދިނުން ސެކުޝަންގެ ވެރިންނަށް ދިނުން.\nސްކޫލް ހެލްތު އެންޑް ސޭފުޓީ ސެކުޝަނުން ރާވާގޮތެއްގެމަތިން އަތޮޅުތަކުގެ ސްކޫލުތަކަށް ކޮމްޕްރެހެންސިވް ހެލްތު ޕްރޮމޯޓިޝަން އަދި ނިއުޓްރިޝަން އެޑިޔުކެޝަން ޕްރޮގުރާމެއް ތައާރަފުކޮށް ރާވައި ހިންގައި ބެލެހެއްޓުން.\nސްކޫލްތަކުގެ ސްކޫލް ހެލްތު އެސިސްޓެންޓްންނާއި ލީޑިންގ ޓީޗަރުން އަދި ސްކޫލް ޓީޗަރުންނަށް ހެލްތު ޕްރޮމޯޓިންގ ސްކޫލް އިނިނީސިއޭޓިވް އަދި ނިއުޓްރިޝަން އެޑިޔުކެޝަން ޕްރޮގުރާމްގެ މައުލޫމާތާއި ޓްރޭނިންގ ދެވޭނެ ވަޞީލަތްތައް ސެކުޝަންގެ ވެރިންނާއި މަޝްވަރާކޮށްގެން ހޯދައި ޓްރޭނިންގ ޕްރޮގްރާމްތައް ރާވައި ހިންގުން.\nޑަބްލިޔޫ.އެޗު.އޯ އާއި ޔުނިސެފް ފަދަ ޖަމުއިއްޔާތަކާއި ގުޅިގެން ސްކޫލް ހެލްތު އެންޑް ސޭފުޓީ ސެކުޝަނުން ހިންގާ ހެލްތު ޕްރޮމޯޓިންގ ސްކޫލް އިނިނީސިއޭޓިވް އެކްޓިވިޓީސްތަކާއި ނިއުޓްރިޝަން އެޑިޔުކެޝަން ޕްރޮގުރާމްގެ ރެކޯޑްތަކާއި ލިޔުންތައް ބެލެހެއްޓުމާއި ޕްރޮގުރާމްގެ ރިޕޯޓްތަކާއި ފައިނޭންސަލް އެކްސްޕެންޑިޗަރ ރިޕޯޓްތައް ހަމަޖެހިފައި އޮންނަ އުޞޫލަކާ އެއްގޮތަށް ތައްޔާރުކޮށް ސެކުޝަންގެ އިސްވެރިޔާއަށް ހުށަހެޅުން.\nމޯލްޑިވިސް ހެލްތު ޕްރޮމޯޓިންގ ސްކޫލްސް އިނީޝިއޭޓިވް ތައާރަފުކުރާ ސްކޫލްތަކުގެ މަސައްކަތް މޮނިޓަރކޮށް، އެ އިނީޝިއޭޓިވްގައި ހިމެނޭ މިންގަންޑުތަކަށް ފެތޭސްކޫލްތަށް ވަޒަންކޮށް އެމިންގަނޑުތަކަސްފެތޭ ސްކޫލްތަކަށް ވަނަދެވޭނެ އިންތިޒާމެއް ސެކުޝަންގެ ވެރިންނާއި މަސްވަރާކޮށްގެން ހަމަޖެއްސުން.\nމީގެއިތުރުން މިނިސްޓްރީ އޮފް އެޑިޔުކޭޝަނުގެ ރަސްމީ ލަނޑުދަނޑިޔަށް ހާސިލްކުރުމަށް ހަވާލުކުރައްވާ އޮފީހުގެ ރަސްމީ މަސައްކަތްތައް ކުރުން.\nކޮމިއުނިޓީ ހެލްތް، ނާސިންގ، ޕްރައިމަރީ ހެލްތްކެއަރ، ޕަބްލިކް ހެލްތް\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 20 ޖެނުއަރީ 2021 ވާ ބުދަ ދުވަހުގެ ގެ 13:30 ގެ ކުރިން، މިނިސްޓްރީ އޮފް އެޑިޔުކޭޝަން،ވެލާނާގެ 8 ވަނަ ފަންގިފިލާ ކައުންޓަރ އަށެވެ. ވަޒީފާއަށް އެދޭ ފޯމާއި ލިޔުންތައް މިނިސްޓްރީ އޮފް އެޑިޔުކޭޝަންގެ އީ-މެއިލް [email protected] މެދުވެރިކޮށް ވެސް ބަލައިގަނެވޭނެއެވެ.


Ehbasvunthakuge Mauloomaathu Haamakuran Govaalumun Ekamah Faadu Kiyaifi އެއްބަސްވުންތަކުގެ މައުލޫމާތު ހާމަކުރަން ގޮވާލުމުން އެކަމަށް ފާޑުކިޔައިފި – Huvadhoo News Ehbasvunthakuge Mauloomaathu Haamakuran Govaalumun Ekamah Faadu Kiyaifi Huvadhoo News\nއެއްބަސްވުންތަކުގެ މައުލޫމާތު ހާމަކުރަން ގޮވާލުމުން އެކަމަށް ފާޑުކިޔައިފި\nއިންޑިޔާ އާއި ރާއްޖެއާ ދެމެދު ވެފައިވާ އެއްބަސްވުންތައް ހާމަކުރަން ގޮވާލުމުން އެމެޑީޕީގެ ބައެއް މެމްބަރުން އެކަމަށް ފާޑުކިޔައިފިއެވެ.\nވެރިކަންކުރާ ޕާޓީ އެމްޑީޕީގެ ޗެއާޕާސަން ހަސަން ލަތީފް ވަނީ އިންޑިޔާ ރާއްޖެ ދެމެދު އެކުލަވާލައިފާ އެއެއްބަސްވުންތަކުގެ ތަފްސީލް ދިވެހި ރައްޔިތުންނަށް އެގޭގޮތަށް ހިއްސާކުރުމަށް ގޮވާލާފައެވެ. އެހެންކަމުން އެޕާޓީގެ ބައެއް މެމްބަރުންގެ ފާޑުކިޔުން ދަނީ އޭނައަށް އަމާޒުވަމުންނެވެ.\nރައްޔިތުންގެ މަޖުލީހުގެ ދުވާފަރު ދާއިރާގެ މެމްބަރު އިސްމާއިލް އަހުމަދު ވިދާޅުވި ގޮތުގައި ހަސަން 241 ކޮމެޓީގައި އިންނެވިއިރު އެބޭފުޅާގެ ޒިންމާ އަދާ ނުކުރައްވާ ކަމަށާއި ސޯޝަލް މީޑީޔާގައި އެއްބަސްވުންތަކުގެ ވާހަކަ ދެއްކުމުކަކީ ލަދުވެތި ކަމެއް ކަމަށެވެ.\n241 committee ga innavaa, eyge aslu qaanoonee zimmaa adhaa kurehvumuge badhalugai SM ga mivaahaka dhehkumakee ladhuvethi vann🤦♂…\nSuvaalu ufedheynama havaaluve hunnevi qaanoonee zimmaa adhaa kurumah han'dhumakoh aruvan!!!\n— Ismail Ahmed (@N4Isse11) November 13, 2021\nމީގެ އިތުރުން ދިއްގަރު ދާއިރާގެ މެމްބަރު އިކްރާމް ހަސަން ވިދާޅުވީ ރާއްޖޭގެ ޑިފެންސް އެގްރީމެންޓުތަކަކީ ރައްޔިތުންނަށް ހާމަކުރަން ޖެހޭ މައުލޫމާތްތަކެއް ނޫން ކަމަށާއި އެމް.އެން.ޑީ.އެފުން މިމައުލޫމާތުތައް 241 ކޮމެޓީގައި ހިއްސާކޮށްފައިވާ ކަމަށެވެ. އެހެންކަމުން ހަސަން މިފަދަ ވާހަކަތައް ދައްކަން ޖެހޭ ސަބަބެއް ނޭގުނު ކަމަށް އިކްރާމް ވިދާޅުވިއެވެ.\nMP Hassanves innavaa 241 committee ah MNDF haazirve UTF ehbasvun bodu screen ah alhuvaigen kiyaane varakah kiyan dhevvikamah naib mugarrir @AndhunHussain vidhaalhuvejje. Defence Agreement thakakee evves gaumehga aammunnah dhookolla liymen noonentho. Kobaitho intention akee?\nހަސަން ކުރެއްވި ޓްވީޓުގައި ބުނެފައިވަނީ އުތުރުތިލަފަޅުގެ އެއްބަސްވުމުގައ ހިމެނޭ ކަންތައްތަކުގެ އިތުރުން އިންޑިޔާގެ އެހީތެރިކަން ސަރުކާރުން ހޯދަމުންދާގޮތް ރައްޔިތުންނަށް ހާމަކުރަން ޖެހޭނެ ކަމަށާއި ރައްޔިތުންގެ ހިތުގައިވާ ޝައްކުތައް ފިލުވައި ދިނުމަށެވެ.\nUTF Ebbasvumugaiva kankamuge mauloomath Sarukarun Rayyithunnah saafu kohdhinumakee beynun theri kameh. Foruvaigen sirrun kankan kuran noolhey kamaa, India ge eheethrikan Sarukarun hoadhaa goiy thakuge mauloomath Rayyithunnah saafu kohdhevumakee beynun theri kameh.\n— Hassan Latheef🎈 (@HassanLatheef) November 13, 2021\nއެމްޑީޕީގެ ޗެއާޕާސަން އަކަށް ހުރެ މިފަދަ ޓްވީޓްތައް ކުރަމުން ގެންދާތީ އިދިކޮޅު ބައެއް ފަރާތްތަކުގެ އިތުރުން ގިނަ އާންމު ރައްޔިތުންދަނީ ހަސަންގެ ޓްވީޓްތަކަށް ތާއީދުކުރަމުންނެވެ.\nދިޔާނާ ވިދާޅުވަނީ ހަސަން ލަތީފްގެ ޓްވީޓުން ފެނިގެންދަނީ ރައްޔިތުންގެ އިތުބާރު ސަރުކާރަށް ހޯދައިދިނުމަށް އޭނާ ކުރަމުން ގެންދާ މަސައްކަތް ކަމަށާއި އެއީ އެއްގޮތަކަށްވެސް ސަރުކާރަށް ފާޑުކިޔުން ނޫން ކަމަށެވެ.\nQaanoonee fannuge beyfulhun aammukoh transparency ah baarualhuvvaane. Eyee fannuge discipline; eggothakahves sarukaarah faadu vidhaalhuvumeh noon. Uz Hassan Latheefge tweetun fennanee rayyithunge ithubaaru sarukaarah hoadhaa fulhaakurumuge magah baaru alhuvvaathan. V rangalhu. pic.twitter.com/hfdfS6CuLl\n— Dhiyana 🎈?🌹 (@dhiyanasaid) November 13, 2021\nހަސަން ލަތީފް އެމްޑީޕީ


Ali Rameezah faadukiyumun Zakitte ah nugovaakah eccheh nei | Mihaaru\nޒަކިއްޓެ އަދި އަލީ ރަމީޒް.\nއަލީ ރަމީޒަށް ފާޑުކިޔުމުން ޒަކިއްޓެ އަށް ނުގޮވާކަށް އެއްޗެއް ނެތް\n28 މެއި 2020 - 14:49 113 comments\nކުރީގެ މަޝްހޫރު ލަވަކިޔުންތެރިޔާ އަލީ ރަމީޒްގެ ލަވަތަކުގެ 80 ޕަސެންޓަކީ އެހެން މީހުންގެ އުފެއްދުންތައް "ވީދައިގެން" ހަދާފައިވާ އެއްޗެހި ކަމަށް ބުނެ ލަވަކިޔުންތެރިޔާ ހަސަން އިރުފާން (ޒަކިއްޓެ) ސޯޝަލް މީޑިއާގައި ކުރި ޕޯސްޓަކާ އެކު އެންމެން އޭނާއާ ދިމާކޮށްލައި އެންމެ ފަހުން ޒަކިއްޓެ ސޯޝަލް މީޑިއާ ދުރަށް ހިނގައްޖެ އެވެ.\nއަލީ ރަމީޒް ލަވަކިޔުން ހުއްޓައިލިތާ މިހާރު އެތައް އަހަރެކެވެ. އެކަމަކު އަދިވެސް ހަގީގަތަކީ އެ އަޑުގެ ލަވަތަކަށް އެއްވެސް ފަނޑުކަމެއް ނާންނަކަމެވެ. އެކަން ޔަގީންވާ އެއް ކަމަކީ ޓީވީތަކުންނާއި ރޭޑިއޯ ޗެނެލްތަކުން ގެނެސްދޭ ރިކްއެސްޓޯ ޝޯތަކާއި ޗާޓްތަކުގެ ކުރި އަދިވެސް އަލީ ރަމީޒުގެ ލަވަތައް ހޯދުމެވެ.\nޒަކިއްޓެ ދެއްކި ވާހަކަ އަށް ރައްދު ދިން މީހުން ބުނެފައިވަނީ ޒަކިއްޓެ އެހެން މީހުންނަށް ފާޑު ކިޔާއިރު އޭނާ އަށް އެހެން މީހުން ފާޑުކިޔުމުން ބަލައިނުގަނެވޭ ކަމަށެވެ. އަދި އަލީ ރަމީޒަށް ފާޑެއް ކިޔޭ ހިސާބަށް ޒަކިއްޓެ އަށް އަދި ނާދެވޭ ކަމަށް ވެސް އެތައް ބަޔަކު ބުނެފައިވެ އެވެ.\nZakitte is the only “artist” I know who can’t accept the criticism. I have seen people on twitter saying they don’t like the songs of Zakitte, and Zakitte ends up arguing with them most of the time. 🤷🏻♀ https://t.co/YVqUSg8I8T\n— 𝘐𝘯𝘶 (@InuuMaajid) May 27, 2020\nގިނަ ބަޔަކު ގަބޫލުކުރާ ގޮތުގައި އަލީ ރަމީޒު ހޯދި ވަރުގެ މަގުބޫލުކަމަކާއި މަޝްހޫރުކަމެއް ހޯދި ދިވެހި ދެވަނަ ލަވައެއް ކިޔުންތެރިއެއް ރާއްޖޭގެ މިއުޒިކީ އުދަރެހަކުން މިހާތަނަށް ފެނިފައެއް ނެތެވެ. އޭނާގެ ލަވަތަކުން އަދިވެސް ހަފުލާތަކާއި ޝޯތަކާއި އެ ނޫން ވެސް ޕްރޮގްރާމްތަކާއި އިވެންޓަތުގެ ފަޅުކަން ފިލުވަން ބޭނުން ކުރުމަކީ އޭގެ ހެއްކެކެވެ. އަނެއްކޮޅުން އަލީ ރަމީޒުގެ ސްޓައިލާއި އޭނާ ލަވަކިޔާ ގޮތް ނަކަލުކުރަން މަސައްކަތް ލަވަކިޔުންތެރިން ރާއްޖޭގައި އެހާރާއި މިހާރު ވެސް މަދެއް ނޫނެވެ.\nޒަކިއްޓެ އަލީ ރަމީޒާ ބެހޭ ގޮތުން އިއްޔެ ފޭސްބުކްގައި އާންމުކުރި ޕޯސްޓެއްގެ މައްސަލަ ހޫނުވެ، ޒަކިއްޓެ އެންމެ ފަހުން އެ ޑިލީޓްކުރާ ހިސާބަށް ވެސް ދިޔައީ ފާޑު ކިޔުންތައް މާ ބޮޑުވުމުންނެވެ. އޭގައި އޭނާ ބުނެފައި ވަނީ އަލީ ރަމީޒް ކިޔާފައިވާ ލަވަތަކުގެ 80 ޕަސަންޓަކީ އެހެން އާޓިސްޓުންގެ މަސައްކަތްތަކުން "ވީދައިގެން" ކިޔާފައިވާ ލަވަތައް ކަމަށެވެ.\nއެއީ ތެދަތަކަށް ވެދާނެ އެވެ. ދިވެހިންގެ ހިތްތައް ފަހަތަކުރި ލަވަކިޔުންތެރިޔާ ކިޔާފައި ހުރި ލަވަތަކުގެ ތެރޭގައި ހިންދީ ކޮޕީ ރާގުތައް ގިނަ އެވެ. އޭގެ ތެރޭގައި އިހުގެ ލަވަތަކާއި ލަވަކިޔުން ހުއްޓައިލި ދުވަސްވަރުގެ ފަހުގެ ހިންދީ ލަވަތައް ވެސް ހިމެނެ އެވެ.\n"އަލީ ރަމީޒްގެ 'ހެޔޮ ހާލުގައި ކަލާ ތިހެން' ޒަކިއްޓެގެ މުޅި ކެރިއަރަށް ވެސް ރަނގަޅު" ކަމަށް ވެސް މީހަކު ޓްވީޓްކޮށްފައިވެ އެވެ. އަދި އަލީ ރަމީޒްގެ އެކި ލަވަތައް ޒަކިއްޓެ އަށް ޑެޑިކޭޓްކޮށް އޭނާ އަށް ދިމާ ނުކުރާކަށް ގޮތެއް ނެތެވެ.\nޒަކިއްޓެ ޕޯސްޓް ފޭނުންގެ ތެރޭގައި ބޮޑު ބަހުސަކަށްވެގެން، އޭނާ އަށް ހޫނު ހަމަލާތައް ކުރިމަތިވާން ފެށުމުން އެ ޑިލީޓްކޮށްލައި ބުނީ ބައެއް މީހުން މިހާރު މާ ޒާތީ ވަނީ ކަމަށެވެ. އަދި އޭނާ ވަނީ މިކަން ހައްދުން ނެއްޓިއްޖެ ކަމަށް ބުނެ ފޭސްބުކާއި ޓްވިޓާ އެކައުންޓް ބޭނުންކުރުން ވަގުތީ ގޮތުން ހުއްޓާލައިފަ އެވެ.\nHi @ZakitteOfficial ,\nIs this you in the name Zakitte Hasn on Facebook? pic.twitter.com/UKWawKrMxC\n— Mujey 🎈 (@mujey_sh) May 27, 2020\nޒަކިއްޓެގެ ދިފާއުގައި ވާހަކަ ދެއްކި މީހުން ބުނެފައިވަނީ އޭނާ ހާމަކުރީ ހަގީގަތެއް ކަމަށާއި އަލީ ރަމީޒަކީ މޮޅު މީހެއް ނޫން ކަމަށް ބުނެފައި ނެތް ކަމަށެވެ. ޒަކިއްޓެ ބުނި އެއްޗެއް އޮޅުވާލައިގެން އެވަރަށް ދިމާކުރަންޖެހޭ ސަބަބެއް ނެތް ކަމަށް އެ މީހުން ވަނީ ބުނެފަ އެވެ.\nމި ވަގުތަށް ސޯޝަލް މީޑިއާ އިން ޒަކިއްޓ ގެއްލިއްޖެ އެވެ. އެކަމަކު އޭނާ އަށް ކިޔާ ފާޑުކިޔުންތަކަށް ހުއްޓުމެއް ނެތެވެ.\nއިތުރު ލިޔުންތައް ސޯޝަލް މީޑިއާ މޯލްޑިވިއަން އައިޑޮލް


Bill Gates Natrium Nuclear Reactor Eh Ufahdhanee - Vaguthu\nބިލް ގޭޓްސް އާއި ވޮރަން ބަފެޓް\nއެމެރިކާގެ ވެޔޯމިންގައި ނެޓްރިއަމް ނިއުކްލިއާ ރިއެކްޓަރެއް އުފެއްދުމުގެ މަސައްކަތް ބިލް ގޭޓްސްގެ ޓެރާޕަވާ އާއި ވޮރަންޓް ބަފެޓުގެ ޕެސިފިކޯޕްއިން މަސައްކަތް ފަށައިފިއެވެ.\nނިއުކްލިއާ ރިއެކްޓަރުން ޑިމާންޑް އެންމެ ބޮޑުވާ ވަގުތު ވެސް 500 މެގަވޯޓުގެ ހަކަތަ އުފައްދައިދޭނެ ކަމަށް ޓެރާޕަވާ އާއި ޕެސިފިކޯއިން ބުނެެއެވެ. މި ދެމީހުންގެ އައު އުފެއްދުމުން 400،000 ގެޔަށް ހަކަތަ ފޯރުކޮށްދެވޭނެ ކަމަށްވެއެވެ.\nނެޓްރިއަމް ފަދަ ކުރިއަރާފައިވާ ނިއުކްލިއާ ރިއެކްޓަރަކީ ކާބަން ނުހިމެނޭހެން ހަކަތަ އުފެއްދުމުގައި އެހީވެދޭނެ އެއްޗެކެވެ. ކުރީގައި ބޭނުންކުރަމުުން ދިޔަ ނިއުކްލިއާ ރިއެކްޓަރުތަކަށް ވުރެ މިއީ ތިމާވެއްޓާ ރައްޓެހި ނިއުކްލިއާ ރިއެކްޓަރެއްކަން ފާހަގަ ކޮށްލެވެއެވެ. މި އެއްޗެހި ޑިޒައިން ކޮށްފައި ހުންނަނީ ފަސޭހައިން އުފެއްދޭ، ތެޔޮ ހަރަދު ކުޑަ، ހަރަދު ކުޑަ، އާދައިގެ ނިއުކްލިއާ ރިއެކްޓަރުތަކަށް ވުރެ ރައްކާތެރި ގޮތަކަށެވެ.\nއެ ދެ ކުންފުނިން ބުނެފައިވަނީ ނެޓްރިއަމް ނިއުކްލިއާ ރިއެކްޓަރު އުފައްދާ ޕްލޭންއާ ބެހޭ އިތުރު މައުލޫމާތު މި އަހަރު ނިމޭ ހިސާބުގައި އިއުލާން ކުރާނެ ކަމަށެވެ. ޓެރާޕަވާއިން މައުލޫމާތު ދީފައިވާ ގޮތުގައި މި ޕްރޮޖެކްޓަށް އެއް ބިލިއަން ޑޮލަރު ހޭދަވާނެކަމަށް ލަަފާކުރެވޭ ކަމަށެވެެ.\nނޫސްވެރިންގެ ބައްދަލުވުމެއްގައި ވާހަކަ ދައްކަވަމުން ގޭޓްސް ވިދާޅުވީ ޕްރޮޖެކްޓުގެ ދަށުން އުފައްދާ ޕްލާންޓް ވެގެންދާނީ ރައްކާތެރި، ރަނގަޅަށް މަސައްކަތް ކުރާ، އަދި އާދައިގެ ނިއުކްލިއާ ރިއެކްޓަރުތަކަށް ވުރެ މާ ބޮޑަށްވެސް ހަރަދުކުޑަ އެއްޗަކަށް ކަމަށެވެ.\nޖޫން 5, 2021 15:30\nކޮވިޑު އުފައްދާ ނިމުނީމަ ދެން އޮތީ ނިއުކުލިޔާ އުފެެއްދުން .. އެހެންނުން.


Ras Online - ޓެކްސީ ޚިދުމަތް ވިޔަފާރިއަށްވެ، ހުޅުމާލެއަށް ނޫނީ ދަތުރެއްވެސް ނުކުރޭ!\nޓެކްސީ ޚިދުމަތް ވިޔަފާރިއަށްވެ، ހުޅުމާލެއަށް ނޫނީ ދަތުރެއްވެސް ނުކުރޭ!\nއަހުމަދު މަސްނޫމް 8 ޑިސެމްބަރު 2021 - 14:1\nޓެކްސީ ޚިދުމަތަކީ ގްރޭޓަރ މާލެ ސަރަޙައްދަށް ވަރަށް މުހިއްމު ހިދުމަތެކެވެ. އެކި ބޭނުންތަކަށް މާލެ އަންނަ މީހުންނާއި މާލޭގައި ދިރިއުޅޭ ފަރާތްތަކަށް ޓެކްސީގެ ޚިދުމަތަކީ މުހިއްމު ޚިދުމަތެކެވެ. ޚާއްސަކޮށް ޕަބްލިކް ޓްރާންސްޕޯޓް ނެތް ރާއްޖެ ފަދަ ޤައުމަކަށް ވަރަށް މުހިއްމު ޚިދުމަތެކެވެ. ކުދިން ސްކޫލަށް ގެންދިއުމަށް، އޮފީހަށް ދިއުމަށް، ނޫނީ ހޮސްޕިޓަލަށާއި، މި ނޫންވެސް ކަންކަމަށް ޓެކްސީ ޚިދުމަތަކީ ވަރަށް މުހިއްމު ޚިދުމަތެކެވެ. ވާރޭ ވެހޭ ދުވަސްކޮޅެއްނަމަ ޓެކްސީގެ މުހިއްމުކަން އިތުރުވެ، ޑިމާންޑްވެސް ބޮޑުވެއެވެ. މީގެއިތުރުން ހުޅުމާލެއާއި މާލެ އަދި ހުޅުލެ ގުޅުވައިދޭ ބްރިޖާއެކު ޓެކްސީތަކަށް އޮންނަ ޑިމާންޑް ކުރިއަށްވުރެ އެތައް ގުނައެއް ވަނީ ބޮޑުވެފައެވެ. މީގެ ސަބަބުން ޓެކްސީ ޑްރައިވަރުންނަށްވެސް ބޮޑެތި ފައިދާތަކެއްކޮށް، އޮންލައިން ޓެކްސީ އެޕްލިކޭޝަންތައްވެސް ވަނީ ވުޖޫދަށް އައިސްފައެވެ.\nއެކަމަކު ދައްކަން މިއުޅެނީ ބްރިޖާއެކު ޓެކްސީތަކަށް ލިބެމުންދާ ފައިދާގެ ވާހަކައެއް ނޫނެވެ. ދައްކަން މިއުޅެނީ ބްރިޖާއެކު ޓެކްސީގެ ޚިދުމަތަށް އައި ނުރަނގަޅު ބަދަލުތަކުގެ ވާހަކައެވެ. ޚިދުމަތުގެ ފެންވަރުގެ ދަށްވެ، ޓެކްސީ ދުއްވާ މީހުންގެ ހިތް މޮޅުވި ވާހަކައެވެ. އެކަމުގެ ފައިދާ ނަގަން ރައްޔިތުން "ފެލާލަން" ކުރާ މަސައްކަތުގެ ވާހަކައެވެ. އެއާއެކު ޓެކްސީ ޚިދުމަތާއި ގުޅޭގޮތުން ރައްޔިތުން ކުރާ ޝަކުވާތައް އިންތިހާއަށް ބޮޑުވި ވާހަކައެވެ.\nފުރަތަމަ ކަމަކަށް މާލޭގެ އެއްތަނުން އަނެއް ތަނަށް ދިއުމަށް ޓެކްސީގަނޑެއް ހޯދުމަކީ މިހާރު ވުމަށްވުރެ، ނުވުން ގާތްކަމެކެވެ. މާލެ ތެރޭގަައި ދަތުރެއް ކޮށްދޭން އެދިއްޖެނަމަ ޑްރައިވަރުން އެކަމަށް ދެކޮޅު ހަދަނީއެވެ.\n"މާލެ ތެރޭގައި ދަތުރެއް ނުކުރެވޭނެ... ހުޅުމާލެއަށް ދެވިދާނެ ނޫނީ ހުޅުލެއަށް ދެވިދާނެ.." މިއީ ދަތުރެއް ކޮށްދޭން ބުނުމުން އާއްމުކޮށް މިހާރު ޑްރައިވަރުން ދޭ ޖަވާބެވެ. ބައެއް ފަހަރު ޓެކްސީއަށް އަރާފައި، ޓެކްސީން ފައިބާ ހިސާބަށްވެސް ކަންކަން އެބަދެއެވެ. ވާނީވެސް އެެހެންތާއެވެ. ފެހި ބޯޑެއް ދިއްލައިގެން އަންނަންޏާ އެ ޓެކްސީއަށް މީހުން އަރާނެއެވެ. ނަމަވެސް މާލެތެރޭގައި ކުރާ ދަތުރެއްކަން އެނގޭ ހިސާބުން ޑްރައިވަރު އަންގަނީ ޓެކްސީން ފައިބާށެވެ.\nމާލެއެކޭ އެއްގޮތަށް ހުޅުމާލެ ތެރެއިންވެސް، ރަށު ތެރޭގައި ދަތުރެއް ކުރުމަށް ޓެކްސީއެއް ހޯދުމަކީ ގިނަ ފަހަރު އުނދަގޫކަމެކެވެ. ހިތް މޮޅުކަމުން ދަތުރެއް ކޮށްދޭން ޑްރައިވަރުން ދެކޮޅު ހަދަނީއެވެ.\nޓެކްސީ ޑްރައިވަރުންގެ ފަރާތުން ފެންނަ އަނެއް ކަމަކީ، ހިތަށް އެރި އަދަދެއް ދަތުރުގެ އަގުގެ ގޮތުގައި ނެގުމެވެ. ހުޅުމާލެ، މާލެ، ހުޅުލެއަށް ދަތުރުކުރުމަށް ވަކި އަގުތަކެއް ސަރުކާރުން ވަނީ ކަނޑައަޅާފައެވެ. ހުޅުމާލެއިން މާލެއަށް ނުވަތަ މާލެއިން ހުޅުމާލެއަށް ދަތުރެއް ކުރަންޖެހެނީ 75 ރުފިޔާއަށްކަމަށްވާއިރު، ބައެއް ފަހަރު 100 ރުފިޔާ ހޯދުމަށް ޑްރައިވަރުން ޑިމާންޑްކުރެއެވެ. ނޫނީ ދަތުރުމަތީގައި ތިބެގެން ކުދި ކިޔައެވެ. މީގެއިތުރުން ހުޅުމާލޭގެ ދެވަނަ ފިޔަވައްސަށް ދަތުރުކުރަންޏާ ނަގާ އަގު ވަކިން ބޮޑުކުރެއެވެ.\nމިފަހުން ދިމާވި ހާދިސާއެކެވެ. މާލެއިން ހުޅުމާލެއަށް ދިޔަ ކުޑަކުއްޖެއް ކައިރީ ޓެކްސީ ޑްރައިވަރު ބުނިކަމަށްވަނީ ހުޅުމާލެ ދެވަނަ ފިޔަވައްސަށް ދާން ވަރަށް ފޫހިކަމަށެވެ. އަދި ދެވަނަ ފިޔަވައްސަށް ދެވޭނީ 100 ރުފިޔާ ދިނުމުންކަމަށް އެ ޑްރައިވަރު ބުންޏެވެ. އެންމެފަހުން އެ ކުއްޖާއަށް ޖެހުނީ އިތުރު ގޮތެއް ނެތިގެން 100 ރުފިޔާ ދޭށެވެ. މިއީ ކަނޑައެޅިގެން މަނާ ކަންކަމެވެ. ނަމަވެސް ޓެކްސީ ޤުރުއާން ނުވަތަ ދަރުސް ޖަހައިގެން ތިބި ބައެއް ޑްރައިވަރުންގެ ފަރާތުން މި އަމަލުތައް ދަނީ ފެންނަމުންކަން އެއީ ހިތާމަޔާއެކު ފާހަގަކުރަންޖެހޭ ކަންކަމެވެ.\nޓެކްސީ ޑްރައިވަރުންގެ ފަރާތުން ފެންނަ އަނެއްކަމަކީ، ދަތުރެއް ނަގައިގެންދާއިރު، މަގުމަތިން ފެންނަ އެންމެން އެ ދަތުރުގައި ބައިވެރިކުރުމެވެ. ޤަވާއިދު އޮންނަ ގޮތުން ދަތުރަށް ފުރަތަމަ އަރާ ކަސްޓަމަރުގެ ހުއްދަ ނެތި އިތުރު ކަސްޓަމަރެއް ނޭރުވޭނެއެވެ. ނަމަވެސް މިކަމަށް އަމަލުކުރާ މީހަކު މަދެވެ. ބައެއް ފަހަރު ވަކިވަކި4ކަސްޓަމަރުން ގޮވައިގެން މާލެއިން ހުޅުމާލެއަށްދާ މަންޒަރުވެސް ފެނެއެވެ. މީގައި އޮތް އެންމެ ހެއްވާ ކަމަކީ ކިތަންމެ ބައިވަރު ބަޔަކު ގޮވައިގެންދިޔަނަމަވެސް، އެމީހުން އަތުން ފައިސާގެ އަދަދަށް ބަދަލު ނާންނަކަމެވެ.\nކޮންމެއަކަސް ރާއްޖޭގައި ދެމުން އަންނަ ޓެކްސީ ހިދުމަތް މޮނިޓަރކޮށް ރެގިއުލޭޓްކުރަންވެއްޖެއެވެ. ޓެކްސީގެ ޚިދުމަތް ރައްޔިތުންނަށް ލިބޭކަން ކަށަވަރުކުރަންޖެހެއެވެ. ސަރުކާރުން ދޫކުރާ ހުއްދަތައް ނަގައިގެން ޓެކްސީ ސެންޓަރުތައް ހިންގާކަމުގައިވާނަމަ އެކަމަށް އެކަށައަޅާފައިވާ ޤަވާއިދުތަކާއި އެއްގޮތަށް އެކަންކަން ކުރޭތޯ ޔަގީންކުރުމަކީ މުއައްސަސާތަކުގެ ޒިންމާއެކެވެ. އެހެންނޫނީ ޓެކްސީ ޚިދުމަތެކޭ ކިޔާފައި ނަމެއްގައި މި ޚިދުމަތް ދިނުމުގެ ބޭނުމެއް ނެތެވެ.\nކޮންމެ މީހަކުވެސް ކާރެއް އޮތިއްޔާ މަގުމައްޗަށް ނިކުމެ ދަތުރުކުރަންވީއެވެ. ޓެކްސީ ބޯޑެއް ލިބެންދެން މަޑުކުރުމުގެ ބޭނުމެއް ނެތެވެ. އެގޮތުން މިހާރުވެސް އަމިއްލަ ގިނަ ބަޔަކު މިކަން ކުރާކަން ފާހަގަކޮށްލެވެއެވެ. އެކަމާއިވެސް ޓެކްސީ ޑްރައިވަރުން ތިބެނީ ތުން ދަމާފައެވެ. އެއީ އެމީހުންނަށް ލިބޭ ބައި މަދުވެދާނެތީތޯއްޗެކެވެ. ހަޤީޤަތަކީ މިއަދު ޓެކްސީއަކީ ހިދުމަތެއް ނޫނެވެ. އެއީ ބަޔަކު ކުރާ ބޮޑު ވިޔަފާރިއެކެވެ. އެހެންކަމުން މިކަމުގައި ދެން ލިބެން އޮތް ހައްލަކީ މި ވިޔަފާރި ވީހާވެސް ގިނަ ބަޔަކަށް ހުޅުވާލުމެވެ. އެހެން ނޫނީ މިހާރު ވަކި ބަޔަކަށް އެކަނި އޮންނަ ޓެކްސީގެ އަގުތައް އަތުފަތު ނުހެޖޭ ހިސާބަށް ހިނގައިދާނެއެވެ.\nއަޅުގަނޑަށް ފެންނަނީ އެހެން ގައުމުތަކުގައި ވެސް ހުންނަގޮތަށް، ފައިސާ ނެގުމަށް މީޓަރު ހަރުކުމެވެ. ޑްރައިވަރުންނާއި ދިމާލަށް އެއްޗިހި ކިޔުމަކީ ހައްލެއްނޫނެވެ.\nޓެކްސީޱދުއްވާ ބޭފުޅުން ވެސް އާމުދަނީ ހޯދަން ކުރާ މަސަތްކައި ، މާލެތެރޭ ކާރު ދަތުރުކުރުމަކީ ފަސޭހަ ކަމެއްނޫން، އެހެންވީމާ އެމީހުން ވެސް ދަތުރުބކުރާނީ އެމީހުންނައް އެންމެ ފައިދާވާ ގޮތައް، 30 މިނެޓްގެ ދަތުރަކައް 25 ރުފިޔާ ވޯރތް އެއްނޫން .\nކޮއްކޮޔަތިއޮތީއޮޅިފަ ޓެކްސީއަކީވެސްވިޔަފާރިއެ ކާޑުގެއަގުކޮންޓްރޯލްކުރާގޮތަ އަގުކޮންޓްރޯކޮއްގެން އާންމްދަނީހޯދަންކުރާމަސައްކަތް\nށަކުވާގެ ވެރިފަރާތަ ސަލާމް މުޅިންރަގަޅުޥާހަކައެނުން ގަވާޢިދާހިލާފަ ޓެކްސީ އިން ލާރިނަގައިފިނަމަ ގުޅަންޖެހޭފަރާތަ ގުޅާބަލަ ޢަގު އެގޭ ޅާރިދެނީދަތުރުނިމުނީމާ ކީއްކުރަންގިނައިންދެނީ ޙުޅުމާލެޔަ ދާންދަތުރެލިބޭތޯ ތެޔޮއަންދަންދުއްވާލަދުއްވާލާ ޓެކުސީއެ ނޯންނާނެ ރަށުތެރޭދަތުރުކުރާނެ ދަތުރުކޮއްގެން އުނަގަދުނޑަ ތަދުކޮއްގެންޓެކުސީންލާރިލިބޭނީ އަމިއްލަމީހާޓެކްސީއެއްދުއްވާލޭމާ ޢޭގެަސަރުއިހްސާސްވާނީ\n1. ޑިމާންޑް ބޮޑު ގަޑީގައި ލިބެން އުނދަގޫ ވާނެ 2. މާލޭގެ މަގުތައް ކޯނު ޖަހާ ބަންދުކޮށްފަ ހުންނަ ވަގުތު ގިނަ، އެތެރޭގެ އެއް ދަތުރަށް 25-30 މިނެޓު ނަގާ. 3. ހުޅުމާލެ ފޭސް2އަށް ދާން ސަރުކާރުން ވަނީ އަގުތައް ހަމަޖައްސަވާފަ. މާލެ-ފޭސް2އަށް -/90ރ ފޭސް 1-ފޭސް2އަށް -/40ރ. އިތުރަށް ނުދިނީމަ ނިމުނީ 4. ޤުރުޢާން ނުވަތަ ދަރުސް ޖަހައިގެން އުޅޭ އެންމެންނަކީ ސޯލިހުންނެއްނޫން. އިސްތަށި ގަނޑު ދިގުކޮށްގެން އުޅޭ އެންމެންނަކީ ބޯ މީހުންނެއްނޫން. 5. އެހެން ފަސެންޖަރަކު އިންނަ ކާރަކަށް އަރަން ބުންޏަސް ނާރާނީ. ތިމާ އިން ކާރަކަށް އެހެން މީހަކު އަރުވަންޏާ ފައިބާނީ ރުފިޔާ ނުދީ. ތިމާ އަށް ފަސޭހައިން ޓެކްސީ އެއް ނުލިބޭ ފަދައިން އެހެން މީހުންނަށް ވެސް ނުލިބޭ ނެކަން ވިސްނައިގެން، ޖާގަ އޮތީޔާ އެހެން މީހުން އަރުވަން ހުއްދަ ދިނުން ރަނގަޅު ނޫންތޯ؟. ތިމާ އިންނަ ޓެކްސީ އަށް އެހެން މީހުން އަރަން ނުރުހޭ އެކަމަކު އެހެން މީހަކު އިން ޓެކްސީ އަކަށް އަރަން ތިމާ އަށް އޯކޭ؟؟ 6. ބަހުގަ އެންމެން އެއްތާކަށް ފައިބާ އިރު އެންމެންގެ އަތުން ވެސް ރުފިޔާ ނަގާ އިރު، ޓެކްސީ އެއްގައި އެކިތަންތަނަށް ފައިބާ އިރު ރުފިޔާ ނުނަގަންވީ ކީއްވެ؟ (އަނެއްކާވެސް ބުނެލަން ތިބާގެ ނުރުހުމުގައި އެހެން މީހަކު އަރުވާ ފިއްޔާ ދަތުރު ހުއްޓުވައި ރުފިޔާ ނުދީ ފޭބުމުގެ އިޚްތިޔާރު އޮވޭ) 7. މިހާރު ކާރެއް އޮތް މީހަކު ވެއްޖެޔާ އެޕު އަޅައިގެން ހަމަ ދަތުރު ކުރަންވީ. އެއްވެސް ޓެކްސީ ޑްރައިވަރަކު މައްސަލައެއް ނުޖައްސާނެ. މައްސަލަ ޖައްސަނީ ޓެކްސީ ޑްރައިވަރުން ހުއްދަ ނެތި ޓެކްސީ ނުކުރެވި ޕްރައިވެޓް ކާރު ނަގަންޖެހޭ ހުއްދަ ނުނަގާ ޓެކްސީ ކުރާތީ. ކުރަނީ އެއްކަމެއް އެކަމަކު އެއްބަޔަކު ހުއްދަ ނެތަސް އޯކޭ އަނެއްބަޔަކު ޖޫރިމަނާ 8. އެޕް އަޅައިގެން ދަތުރުކުރާ ޕްރައިވެޓް ކާރުތައްވެސް ކުރަނީ ހުޅުމާލެ ނޫނީ ހުޅުލެ ދަތުރު. މާލެ އެތެރެ ދަތުރު ނުކުރޭ 9. ޓެކްސީކުރަން އޮތީ އެންމެންނަށް ހުޅުވާފަ މިހާރުވެސް. ޕްރައިވެޓް ކާރުގައި އެޕް އަޅައިގެން ހަމަ ކުރަންވީ. ނުކުރަނީ ކީއްވެ؟ މިކަމަކީ ވަކި ހިއްވަރެއް ހުރެގެން ކުރެވޭ ބުރަ މަސައްްކަތެއް. ކޮންމެ ކޮޮންމެ މީހަކަށް ނުވާނެ.\nމަ ގޭ ކާރުގަ މަބޭނުން ދަތުރެއްކުރާނީ ހަބަރު ލިޔުނު މީހާ ގެ މުސްކުޅި ........????\nޓެކްސީ ކަޑަވާހަކަ ދައްކާނީ. ޜަނގަޅު ޕެޓްރޯލް އަގްބޮޑުވާކަމެއް ނެގޭ.


ރާއްޖެ-އިންޑިއާ / ޑިޕްލޮމެޓިކް ގުޅުން\nކޯޓާ ދަށްކުރި ޚަބަރު ގެނެސްދިނީ އޮޅޭ ގޮތަށް: އިންޑިއާ\nރާއްޖެއަށް އިންޑިއާ އިން އެތެރެކުރާ ކާޑުގެ ބާވަތްތަކާއި ފިޔާ، އަލުވި އަދި ބިހުގެ ކޯޓާ ދަށްކުރި ޚަބަރު މީޑިއާ އިން ގެނެސްދީފައިވަނީ އޮޅުން އަރާ ފަދަ ގޮތަކަށް ކަމަށް އިންޑިއާ ސަރުކާރުން މިއަދު ބުނެފި އެވެ.\nއިންޑިއާ އާއި ރާއްޖޭގެ މަތީ ފެންވަރުގެ މަޝްވަރާތަކެއް\nރާއްޖެ އާއި އިންޑިއާގެ ގުޅުން ރަނގަޅުކުރަން ދެ ގައުމުގެ މަތީ ފެންވަރުގެ މަޝްވަރާތަކެއް ބާއްވަން ހަމަޖެހިފައިވާ ކަމަށް އިންޑިއާގެ ނޫހަކުން މިއަދު ބުނެފި އެވެ.\nވިސާ މައްސަލަ ހައްލުކޮށްދޭން އިންޑިއާ އިން އެދިއްޖެ\nއދ. ގެ ސަލާމަތީ މަޖިލީހުގެ ގޮނޑި ރާއްޖެ އަށް ކާމިޔާބުވިޔަ ނުދިނުމަށް އަވައްޓެރި އިންޑިޔާ އިން ރާއްޖެއާ ދެކޮޅަށް ކެމްޕޭން ކުރި ކަމަށް އެ ގައުމުގެ ނޫހަކުން މިއަދު ބުނެފި އެވެ.\nJune 09, 2018 53\nއދ. ގެ ސަލާމަތީ މަޖިލީހުގެ މެމްބަރު ކަން ރާއްޖެ އަށް ހޯދައި ދިނުމަށް އިންޑިއާގެ ތާއީދު ލިބުނު ކަމަށް ރާއްޖެ އިން އެ ގައުމަށް ކަނޑައަޅާފައި ހުންނަވާ ސަފީރު އަހުމަދު މުހައްމަދު މިއަދު ވިދާޅުވެއްޖެ އެވެ.\nJune 07, 2018 20\nރާއްޖެ-އިންޑިއާގެ ގުޅުން ހީނަރު، ރަނގަޅު ކުރަންޖެހޭ\nރާއްޖެ އާއި އިންޑިއާއާ ދެމެދު އޮތް ގުޅުން ވަރަށް ބޮޑަށް ހީނަރުވެފައިވާ ކަމަށާއި އެކަން ހައްލު ކުރަން ފިޔަވަޅުތަކެއް އެޅުން މުހިންމު ކަމަށް ރައީސް އަބްދުﷲ ޔާމީންގެ ސަރުކާރުގެ ފުރަތަމަ ފޮރިން މިނިސްޓަރު ދުންޔާ މައުމޫން މިއަދު ވިދާޅުވެއްޖެ އެވެ.\nApril 09, 2018 69\nއިންޑިއާއިން ހެލިކޮޕްޓަރެއް ހަދިޔާ ނުކުރާ ކަމަށް ބުނެފި\nރާއްޖޭގައި އޮޕަރޭޓް ކުރަނީ އިންޑިއާ އިން ރާއްޖެ އަށް ހަދިޔާކުރި ދެ ހެލިކޮޕްޓަރު ކަމަށް ކުރިން ބުނަމުން އައި ނަމަވެސް އެއީ ހަދިޔާކޮށްފައިވާ އެއްޗެހިކަން އެނގެން ނެތް ކަމަށް ދިވެހި...\nApril 05, 2018 31\nރާއްޖޭގައި ދުއްވާ އިންޑިއާގެ ހެލިކޮޕްޓަރު ފޮނުވާލާފައި ޑޯނިއާ މެރިޓައިމް ސަވަޔަލެންސް މަތިންދާބޯޓެއް ދިނުމަށް އެ ގައުމުން އެއްބަސްވެފައިވާ ކަމަށް ދިވެހި ސަރުކާރުގެ އޮފިޝަލަކު މިއަދު ވިދާޅުވެއްޖެ އެވެ.\nMarch 28, 2018 46\nއިންޑިއާ އާއި ޗައިނާ އަކީ ރާއްޖެ އަށް އެއްވަރަކަށް މުހިންމު ދެ ގައުމު ކަމަށާއި އެއިން އެއްވެސް ގައުމެއް ދޫކޮށްލައިގެން ދެކޮޅު ނުޖެއްސޭނެ ކަމަށް ޗައިނާގައި ހުންނަވާ ދިވެހި ސަފީރު މުހައްމަދު ފައިސަލް ވިދާޅުވެއްޖެ އެވެ.\nރައީސް އަބްދުﷲ ޔާމީންގެ ސަރުކާރުން ރައްޔިތުންނާ މެދު އަމަލުކުރަމުން ދާ ގޮތުން، މިއީ އަވައްޓެރި އިންޑިއާ އިސްވެ އޮވެ، ރާއްޖެއާ މެދު ފިޔަވަޅު އަޅަންވީ ވަގުތު ކަމަށް ކުރީގެ ނައިބު ރައީސް ޑރ. މުހައްމަދު ޖަމީލް އަހްމަދު އިއްޔެ ވިދާޅުވެއްޖެ އެވެ.\nރާއްޖެ ސަރަހައްދުގައި ބޭރުގެ މަނަވަރެއް ނެތް: ޑިފެންސް\nރާއްޖޭ ސަރަހައްދުގައި ބޭރު ގައުމެއްގެ މަނަވަރެއް ނޫޅޭ ކަމަށާއި ސިފައިން އަންނަނީ ކަނޑުގެ ސަރަހައްދު ބަލަހައްޓަމުން ކަމަށް ޑިފެންސް މިނިސްޓްރީން މިއަދު ބުނެފި އެވެ.\nޗައިނާގެ މަނަވަރުތަކެއް އިންޑިއާ ކަނޑުގައި!\nމި ސަރުކާރު އައި ފަހުން ރާއްޖެއާ ވަރަށް ގާތް ގުޅުމެއް އުފެދިފައިވާ ޗައިނާގެ ހަނގުރާމަމަތީ މަނަވަރުތަކެއް އިންޑިއާ ކަނޑުގައި ހަރަކާތްތެރިވަމުން އަންނަ ކަމަށް އޮސްޓްރޭލިއާގެ...\nގުޅުން ބަދަހިކުރުމަށް އިންޑިއާ ސަފީރު މަޝްވަރާކޮށްފި\nއިންޑިއާ އާއި ރާއްޖެއާ ދެމެދު އޮތް ގުުޅުން އިތުރަށް ބަދަހި ކުރުމާ ބެހޭގޮތުން ފޮރިން ސެކެޓްރީ އަހުމަދު ސަރީރާއި ރާއްޖެއަށް އިންޑިއާ އިން ކަނޑައަޅާފައި ހުންނަވާ ސަފީރު އަކިލޭޝް މިޝްރާމިއަދު މަޝްވަރާކުރައްވައިފި އެވެ.\nރާއްޖެ-އިންޑިއާގެ ގުޅުން ހީނަރުވިޔަ ނުދޭނަން: ސަފީރު\nރާއްޖެ އާއި އިންޑިއާގެ މީޑިއާގައި، ދެ ގައުމުގެ ގުޅުމާ ގުޅޭ ގޮތުން ނޭދެވޭ ތަފާތު ވާހަކަތަކެއް ފެތުރި ނަމަވެސް ރާއްޖެ-އިންޑިއާ ދެމެދު އެއްވެސް މައްސަލައެއް ނެތް ކަމަށާއި ހަގީގަތެއް...\nއިންޑިއާ މީހުންނަށް ވިސާދޫކުރުން ހުއްޓައެއް ނުލާ\nރާއްޖޭގައި ވަޒީފާއަދާކުރާ އިންޑިއާ ރައްޔިތުންގެ އާއިލާތަކަށް ޑިޕެންޑެންޓް ވިސާ އާއި ސްޓޫޑެންޓް ވިސާ ދޫކުރުން ހުއްޓާލާފައިވާ ކަމަށް ބުނެ ދައްކާ ވާހަކަތައް މޯލްޑިވްސް...


Kuni ufulan WAMCO in 30 ulhandhu genesfi | Mihaaru\nކުނި އުފުލަން ވެމްކޯއިން 30 އުޅަނދު ގެނެސްފި\nވެމްކޯއިން އަލަށް ތައާރަފްކުރި އުޅަނދުތައް .---ފޮޓޯ: ހުސެއިން ވަހީދު/މިހާރު\n13 ފެބުރުއަރީ 2017 - 21:04\nކުނި އުފުލުމަށް ވޭސްޓް މެނޭޖްމަންޓް ކޯޕަރޭޝަން (ވެމްކޯ) އިން އިތުރު 30 އުޅަނދު ގެނެސްފި އެވެ.\nކުނީގެ މައްސަލަ ހައްލުކުރުމަށް އަލަށް ގެނެސްފައިވަނީ 20 ޓްރައިސައިކަލާއި 10 ކޮމްޕެކްޓާ ޓްރަކްސް އެވެ.\nމި ވެހިކަލްތައް ތައާރަފްކުރަން އިންޑަސްޓްރިއަލް ވިލެޖުގައި މިއަދު ބޭއްވި ހަފުލާއެއްގައި ވާހަކަ ދައްކަވަމުން އެންވަޔަރްމަންޓް މިނިސްޓަރު ތޯރިގް އިބްރާހިމް ވިދާޅުވީ، މާލެ އަށް މިހާރު ދިމާވެފައިވާ އެންމެ ބޮޑު މައްސަލައަކީ ކުނީގެ މައްސަލަ ކަމަށާއި އެކަން ހައްލުކުރުމަށް ކަންތައްތަކެއް ކުރަމުން އަންނަ ކަމަށެވެ.\nމިހާރު ބައެއް މީހުން ކުނި އުފުލަނީ، ބައިސްކަލްގެ ދެ ފަރާތުގައި ކުނި ކޮތަޅު އެލުވައިގެން ކަމަށް ވުމުން އެއީ ސިއްހީ ގޮތުން ވެސް ނުރައްކާތެރިކަމެއް ކަން މިިނިސްޓަރު ފާހަގަކުރެއްވި އެވެ.\nވެމްކޯއިން މިއަދު ބޭއްވި ހަފްލާގައި އެންވަޔަރްމެންޓް މިނިސްޓަރު ތޯރިގް ވާހަކަ ދައްކަވަނީ .---ފޮޓޯ: ހުސެއިން ވަހީދު/މިހާރު\n"ޕިކަޕު ފަދަ އެއްޗެހީގައި ހާމަކަން ބޮޑު ގޮތެއްގައި ކުނި އަޅައިގެން ދާއިރު، މަގުމަތިން ހިނގާފައި ދާ މީހުންނަށް ވަރަށް އުނދަގޫވޭ. އަދި މަގުމައްޗަށް ކުނި އެޅިގެންދޭ. ބައިސްކަލްގައި ދެ ފަރާތުގައި ކުނި ހިފައިގެން ދިއުމަކީ ވަރަށް އަންހައިޖީނިކް ކަމެއް،" ތޯރިގް ވިދާޅުވި އެވެ.\nކުނީގެ މައްސަލަ ހައްލުކުރަން އެމްޑީޕީގެ ސަރުކާރުން ހަވާލުކުރި ޓަޓްވާ ކުންފުންޏަށް ވެސް ކުނީގެ މައްސަލައަށް ހައްލެއް ނުގެނެވުނު ކަމަށާއި ނަމަވެސް މި ސަރުކާރުން، މިދިޔަ ތިން އަހަރުގެ ތެރޭގައި އެކަމަށް ވަރަށް ބޮޑު އިސްކަމެއް ދީ، ބަދަލުތަކެއް ގެނެސްފައިވާ ކަމަށް ތޯރިގް ވިދާޅުވި އެވެ.\n"މި ފާއިތުވި ތިން އަހަރުގެ ތެރޭގައި ކުނީގެ މައްސަލަ ހައްލުކުަރަން ގިނަ ކަންތައްތަކެއް ކުރެވިއްޖެ،" ތޯރިގް ވިދާޅުވި އެވެ.\nވެމްކޯއިން އަލަށް ތައާރަފްކުރި ޓްރައިސައިކަލް .---ފޮޓޯ: ހުސެއިން ވަހީދު/މިހާރު\nގޭގެއިން ކުނި ނެގުމުގެ މަސައްކަތް ވެސް ފިޔަވަހިތަކަށް ބަހާލައިގެން ކުރިއަށް ގެންދާއިރު، އެހެން ސަރަހައްދުތަކުން ވެސް ކުނި ގެންދިއުމުގެ ހިދުމަތް ވަރަށް އަވަހަށް ފަށާނެ ކަމަށް މިނިސްޓަރު ވިދާޅުވި އެވެ. ކުނި އުފުލުމުގެ ހިދުމަތް ވެމްކޯއިން އެންމެ ފުރަތަމަ ފެށީ ސެނަހިޔާ ހޮސްޕިޓަލް ހިމެނޭ ސަރަހައްދުގެ ގެ ތަކުންނެެވެ.\nކުރިއަށް އޮތް ދުވަސްތަކުގައި ކުނި އުފުލަށް އިތުރު އުޅަނދުތަކެއް ގެންނާނެ ކަމަށް މިނިސްޓަރު ތޯރިގް ވިދާޅުވި އެވެ.\nމާލޭގެ ކުނީގެ މައްސަލަ ހައްލުކުރަން ހަވާލުކޮށްފައިވާ ވެމްކޯ އިން ވަނީ ބޮޑު މަޝްރޫއެއް ފަށައިފަ އެވެ. އެ މަޝްރޫއުގެ ދަށުން، އިންޑަސްޓްރިއަލް ވިލެޖުގައި ކުނި އުކާލަން ހާއްސަ ކޮށްފައިވާ ބިން ތަރައްގީ ކުރުމުގެ މަސައްކަތް ހިމެނެ އެވެ. އަދި ތިލަފުށީގައި ކުނި ނައްތާލާނެ ނިޒާމެއް ގާއިމްކުރުމަށް މި އަހަރުގެ ބަޖެޓުގައި 100 މިލިއަން ޑޮލަރު (1.5 ބިލިއަން ރުފިޔާ) ވަނީ ހިމަނައިފަ އެވެ.\nއެންވަޔަރްމެންޓް މިނިސްޓްރީ ކުރީގެ މިނިސްޓަރު ތޯރިގް އިބްރާހީމް ކުނި\n18 ކޮމެންޓް, 50 ރިއެކްޝަންސް\nމިއީ ޓުކުޓުކުގެ ވައްތަރެއް. މިގޮތަށް ރީތިކޮށް ހުންނަ މީހުން އަރައިގެން ދުއްވާ ޓުކުޓުކު ދުއްވަންވެސް ހުއްދަދެއްވަންވީ ނޫންތޯ. އޭރުން ޓެކްސީއެއް ނެތިގެން އާއިލާ ގޮވައިގެން ތަންތަނަށް ނުދެވިފައި ތިބޭ މީހުންނަށް ކިހާ ފަސޭހައެއްވާނެތޯ.\nހެޔޮ ނުވާނެ ކުރޮޅި މިރާއްޖެއަށް ނުގެންނާތި.. މިއުޅެނީ ސަިކަުލތަކުން ސަލާމަތް ނުވެގެން.. ދެން ތިގެނެއްސިއްޔާ... ސަހަރޯ!!!\nކޮންބަަައެއް ތަ ތިދުއްވަނީ. ބަންގާޅީންނަށް ބަހަން ގެނައި އެއްޗެއްތަ. ނޫނީ ވިއްކާ އެއްޗެއް. ތިޔަ ހެން ރައިޔަތުންގެ ތެރެއިން ބަޔަކު ދަމާގާޑިއަލު ގައި ދިވެހި ސަގާފަތާއި އެއްގޮތައް ވިޔަފާރި ކުރަމުން ދަނިކޮށް ބަޔަކު ފާޑެއްގެ ގެގަނޑެއް ގެނެސް އެކަން ކުރި މީހުންނަށް ވިއްކި.މިހާރު އެއެއްޗެހި ބޭރު މަގުގައި އެއޮތްގެން ދަބަރަށް ވަނީ. ކޮންމެ ސަރުކާރަކުންވެސް ކަންތައް ތި ކުރަނީ ހިދުކޮޅަކަށް . ތިޔަ އެއްޗެހި ރާއްޖެ އަށް ކަމަކު ނެދެއޭ ނޫނީ ޓްރާންސްޕޯޓުން ރަޖިސްޓްރީ ނުކޮށްދިނޭ ކިޔާފައި ކޮންމެވެސް ކޮށްޓެއްގައި ދަބަަރަށް ވާތަން ބަލަން މަހުންނާނެ.\nތިޔަ ކުރޮޅި ތައް ގަންނަން ހޭދަވި ވަރައްވުރެ ބޮޑު އަދަދެއް ހޭދަކޮއް ކުރޮޅި ލޯންޗިން ސެރެމޮނީ އެއް ބާއްވަން ފެނޭ.\nމިހިރީ ކަރަޕްޝަން ހުރިމިންވަރު ފެންނަން.\nމާލޭގައި ތިން ފުރޮޅުލީ އިންޖީނު އުޅަނދު ދުއްވުމުގެ ހުއްދަ ދޭން ފެށީތޯއެވެ.\nކްރޮޅި ނިޒާމު ރާއްޖެއަށް ތައާރަފް ކުރީތޯ. މިހާރު މާލޭގެ މަގުމަގު މަތިން އެބަފެނޭ ބޭނުން ނުކޮށް ޕާކިން ޒޯނަށް ދޫކޮށްލާފައި ހުނަން "ކްރޮޅި" ސައިކަލްތައްވެސް. ޗައިނާއިން އެތެރެކޮށްފައިވާ ބެޓަރި ސައިކަލްތައް ވެސް ދަނީ ތޮއްޖެހެމުންދާ މާލެއަށް ގިނަވަމުން. ވެބްކޯއިން ގެނައަސް އެންމެ ރަނގަޅު އެކަމަކު ޢާންމުން، ބޭނުންމީހަކަށް ގެނެވި ބޭނުމެއް ނުކުރި އަސް ބޭނުމެއް ނުކުރެވުނަސް ގެނެސް އެތެރެކޮށް ޕާކިންގ ޒޯނުތަކަށް ދޫކޮށްލުމުމުން ބަލަންވެސް އެހާމެ ހުތުރު، ލޮލަށްވެސް ހުތުރު. ވަރަށް ދެރަވޭ. މިގައުމުގެ ތޮއްޖެހުމަށް މިވަމުންދާގޮތުން. ރަނގަޅު ސިޔާސަތެއް ތަންފީޒް ކުރުމުގެ ގާބިލުކަން ހުންނެވި ވެރިއަކަށް ބޭނުންވެފައި.\nައ ލ ޤ\nމިހާހިސާބުން ރާއްޖެއަށް އޮޓޯ ނުވަތަ ކުރޮޅި ގެނެސް ބޭނުން ކުރުމުގެ ހުއްދަ ލިބެންޖެހޭނެއެވެ. ސަރުކާރުން ކުނިއުކަން3ފުރޮޅިލީ ވެހިކަލް ބޭނުންކުރެވޭނަމަ، ރައްޔިތުންނަށް އެމީހުންގެ ބޭނުންތަކަށް ކުރޮޅި ގެނެސް ބޭނުންކުރުން މަނާކުރެވޭނެ އެއްވެސް ސަބަބެއް ނެތެވެ. މިވާހަކަ މިގޮތަށް ދަންނަވަންޖެހުނީ ކުރިން3ފުރޮޅިލީ ވެހިކަލް ވިޔަފާރި ކުންފުންޏަކުން ގެނެސް އޭތި ރަޖިސްޓާރ ކޮށްނުދިން ވާހަކަ ނޫހުން ފެނިފައިވާތީއެވެ.\nރާއްޖެއަށް ވެހިކަލް ގެންނަން ހުއްދަ ދިނުމުގައި އެކި އިރު ގެންގުޅޭ ދޯހަޅި ވިސްނުމުން ލިބޭ ގެއްލުން. ނޫހުގައި އޮތް އެއްދުވަސްވަރެއްގައި މިފްކޯއިން ރޯދަމަހު ތާޒާކޮށް މަސް ގެއަށް ޑެލިވަރިކޮށްދިނުމަށް ކުޑަ ފޮއްޓެއް ހަރުކޮށްފައި ހުރި ސްކޫޓަރެއް ގެންނަން ހުއްދަ ނުލިބިގެން އެކަން ނުކުރެވުނު. ރެކްޝޯ ބޭނުން ކުރަން ހުއްދަ އެއް ނުދިން. މިއީ ކުޑަ ވެހިކަލެއް. މުދާ އުފުލާ ވެހިކަލްވެސް އެބަހުރި މިސައިޒްގެ. މަގުތައް ތޮއްޖެހުން ކުޑަވާނެތާ. ސައިޒުން ކުޑަ ވެހިކަލްތައް ތަޢާރަފްކޮށް މިހާރުގެންގުޅޭ ބޮޑެތި މޮޑެލްތައް މާލެއްިން ބޭރުކުރެވޭނެ ރޭވުމެއް ރާވަންވީ.\nމާލޭގެ ކުނީގެ މައްސަލައެކަންނޫން މައްސަލައަކީ، ކަނޑުތަކަށް އޮޑިދޯނިފަހަރުން އުކާލާ ކުނީގެ މައްސަލަ ކޮބައިތޯ؟ ކުނީގެ މައްސަލަ އެންމެބޮޑަށް ހައްލުވާނީ ހޭލުންވެރިކަން އިތުރުކޮށްގެން އެކަން ކުރަންޖެހެނީ ސްކޫލުކުދިންގެ ހިސާބުންފެށިގެން އަދި ޤައުމީ ފެންވަރުގައި ކުނީގެ މައްސަލަ ހައްލުކުރަން ކެމްޕޭން ފަށަންޖެހޭ\nމިހާރު ރާއްޖޭގަ ނުހުންނާނެ ކުނީގެ ސަބަބުން ތިމާވެއްޓައް ގެއްލުންވާނެކަން ނޭނގޭމީހެއް ހަމަކަންނެތީ ގޮތްކުޑައީ މިހާރުވެސް ޓިވީއިން އެދައްކަނީ މޫދައްކުނި ނާޅަން އަޑުއެހީޔާނު. ފެރީގަ ދަތުރުކުރާ މީހާވެސް ކޮއްމެ އެޗެބޭނުން ކޮއްލާފަ އެލާފަ އޮންނަ ކޮތަޅުވެސް އެއްލަާލަނީ މޫދައް.\nތިޔައީ މިސަރުކާރުން ކުރި ރަގަޅުކަމެށް ،،، މިހާރުމާލޭގައި ކުނި އުފުލާ އުޅަނދުތަކާޢި ހެދި ބައެއްފަހަރު ނޯއްދަމާލަން ނުކުރޭ ،، އެދަތުރުކުރާ މަގުންވެސް އެތަށް އިރެއްވަންދެން އެވަސްގަނޑުހުރޭ ،،، ދެން އަނެއްކަމަކީ ތިލަފުއްޓަށް މިހާރު ކުނިއުކާލަން ހާދަބޮޑުއަދަދެއް ނަގައޭ ،،، އުޅަނދުގެ ޓަނޭޖް އަށް ބަލާފައި ނަގަނީ ،، ކުނީގެ އަދަދަށް ބަލާފަކާ ނޫން ،،، ވަރަށްވެދުން


ޑެޕިއުޓީ ކޮމިޝަނަރ އޮފް ޕްރިޒަންސް ޔޫއެސް އެމްބަސީގެ ބޭފުޅުންނާ ބައްދަލުކުރައްވައިފި \nމިއަދު ޔޫއެސް އެމްބަސީ އާއެކު ބޭއްވުނު ބައްދަލުވުމުގެ ތެރެއިން\n14 ފެބުއަރީ 2017\nޑެޕިއުޓީ ކޮމިޝަނަރ އޮފް ޕްރިޒަންސް ހަސަން ޒިލާލް އެމްބަސީ އޮފް ދަ ޔުނައިޓެޑް ސްޓޭޓްސް އޮފް އެމެރިކާ (ޔޫއެސް)ގެ ޕީއޭސީއޯއެމް އޯގްމެންޓޭޝަން ޓީމްގެ ބޭފުޅުންނާ މިއަދު ބައްދަލުކުރައްވައިފިއެވެ. މި ބައްދަލު ކުރެއްވުން އޮތީ މޯލްޑިވްސް ކަރެކްޝަނަލް ސަރވިސް (އެމް.ސީ.އެސް) ގެ ހެޑް އޮފީހުގައެވެ.\nމި ބައްދަލުވުމުގައި މައިގަނޑުގޮތެއްގައި ވާހަކަދެކެވުނީ ގައިދީންނަށް ހިންގާ ވޮކޭޝަނަލް ޕްރޮގްރާމްތައް އިތުރަށް ތަރައްގީ ކުރުމާއި މުވައްޒަފުން ތަމްރީނު ކުރުމާ ގުޅޭގޮތުންނެވެ.\nޔޫއެސް އެމްބަސީގެ ފަރާތުން މި ބައްދަލުވުމުގައި ބައިވެރިވެވަޑައިގަތީ ޑައިރެކްޓަރ، އިންފޮމޭޝަން ސަޕޯރޓް ޓީމް މރ ސެއޮން ލީ އާއި ޑައިރެކްޓަރ އޮފް ސިވިލް މިލިޓަރީ ސަޕޯޓް އެލެމެންޓް މރ ޔޮންގް ލީ، ސިވިލް އެފެއަރޒް ޕްލޭނަރ މރ ޑެނިއަލް ބަރޖް، ޑެޕިއުޓީ ޑައިރެކްޓަރ، އިންފޮމޭޝަން ސަޕޯރޓް ޓީމް މރ އެޑްވަރޑް ޑަރފޮރ އަދި މސ އެ އެމްބަރސީގެ މުވައްޒަފެއްކަމަށްވާ ސުޗޭތާ ޝަރްމާއެވެ. އަދި ޑެޕިއުޓީ ކޮމިޝަނަރގެ އިތުރުން ޑެޕިއުޓީ ސްޕްރިންޓެންޑެންޓް އޮފް ޕްރިޒަންސް އިބްރާހިމް ނާޝިދުވެސް މި ބައްދަލުވުމުގައި ބައިވެރިވެލެއްވިއެވެ.\nޖަލުތަކުގައި ހުކުމް ތަންފީޒުކުރަމުން ގެންދާ ގައިދީން ރަނގަޅު ބައެއްގެ ގޮތުގައި އަނބުރާ މުޖުތަމައުއަށް ނެރުމަށްޓަކައި މޯލްޑިވްސް ކަރެކްޝަނަލް ސަރވިސްގެ ފަރާތުން ގެންދަނީ ތަފާތު ދާއިރާތަކުން ކޯސްތައް ހިންގަމުންނެވެ.


napal athun rajje balivejje\nނޭޕާލްއަތުންވެސް ރާއްޖެވީ ބަލި\nއަވެއްޓެރި ނޭޕާލްގައި މިހާރު ކުރިއަސްދާ 13 ވަނަ ސައުތު އޭޝިއަން ގޭމްސްގައި ދިވެހިރާއްޖެއާއި ނޭޕާލް ބައްދަލުކުރި މެޗުންވެސް ރާއްޖެ ބަލިވެއްޖެއެވެ. މިމެޗް ރާއްޖެ ބަލިވީ 2-1 ގެ ނަތީޖާއަކުންނެވެ. މިމެޗްގައި ނޭޕާލުންވަނީ މޮޅުކުޅުމެއްދައްކާ ސަޕޯޓަރުން ހިތްހަމަޖައްސާދީފައެވެ. މިމެޖުގައި ފުރަތަމަ ލަނޑުޖަހާ ލީޑްނެގީ ރާއްޖެއިންނެވެ. މި ގޯލް ރާއްޖެއަށް ކާމިޔާބްކުރީ އިބްރާހީމް މަހުދީ ޙުސައިން (ފޭދޫ އިއްބެ) އެވެ. ނަމަވެސް މުޅިމެޗްގައި މޮޅުކުޅުމެއްދެއްކި ނޭޕާލުވަނީ އުންމީދު ކަނޑާނުލާ މަސައްކަތް ކޮށް ފުރަތަމަހާފު ނިމުމުގެ ކުރިން ނަތީޖާ ހަމަހަމަކޮށްފައެވެ. ދެވަނަހާފުގައި އިތުރު ލަނޑެއްޖަހާ ނޭޕާލްވަނީ ނަތީޖާ 1-2 އަށް ބަދަލުކޮށްފައެވެ. މިމެޗްނިމިގެން ގޮސްފައިވަނީ ނަތީޖާއިންނެވެ. މިމެޗުން ބަލިވުމުން ރާއްޖެވަނީ ރާއްޖެވަނީ މުބާރާތުން އަލްވަދާއު ކިޔަންޖެހިފައެވެ.


Hamalaa Ge Thahugeeg Nimendhen Mariya Magaamun Ekkairi Kuran Jehey: Thoriq - Vaguthu\nހަމަލާގެ ތަހުގީގު ނިމެންދެން މާރިޔާ މަގާމުން އެއްކައިރިކުރަން ޖެހޭ: ތޯރިގް\nރައްޔިތުންގެ މަޖިލީހުގެ ރައީސް، ކުރީގެ ރައީސް މުޙައްމަދު ނަޝީދަށް އަމާޒުކޮށް ދިން ބޮމުގެ ހަމަލާގެ ތަހުގީގު ނިމެންދެން ޑިފެންސް މިނިސްޓަރު މާރިޔާ އަހްމަދު ދީދީ މަގާމުގެ މަސްއޫލިއްޔަތުތަކުން ދުރު ކުރަން ޖެހޭ ކަމަށް ރައްޔިތުންގެ މަޖިލީހުގެ މަހިބަދޫ ދާއިރާގެ މެންބަރު އަހްމަދު ތޯރިގް (ޓޮމް) ވިދާޅުވެއްޖެއެވެ.\nރައީސް ނަޝީދަށް އަމާޒުކޮށް ހަމަލާއެއް ދޭން އުޅޭ ކަމުގެ މައުލޫމާތު މަޖިލީހުގެ މެންބަރަކަށް ލިބިވަޑައިގެން މިނިސްޓަރު މާރިޔާއަށް އެންގެވި ކަމަށް އޭނާ ވަނީ ވިދާޅުވެފައެވެ. އަދި އެ މެންބަރު ފުލުހުންނަށް އެ މައުލޫމާތު ޚިއްސާ ކުރެއްވުމަށް އެންގެވި ކަމަށް މިނިސްޓަރު މާރިޔާ ވިދާޅުވިއެވެ.\nމާރިޔާ މިހެން ވިދާޅުވުމާއެކު، ހުޅުދޫ ދާއިރާގެ މެންބަރު އިލްޔާސް ލަބީބް ބަޔާނެއް ނެރުއްވިއެވެ. އޭގައިވާ ގޮތުން މާރިޔާ ފާހަގަކުރައްވާ މެންބަރަކީ އޭނާއެވެ. އެކަމަކު ފުލުހުންނަށް މައުލޫމާތު ޚިއްސާ ކުރައްވަން މާރިޔާ އަންގަވާފައި ނުވާ ކަމަށް އޭނާ ވިދާޅުވިއެވެ.\nމިކަމާ ގުޅިގެން ރާއްޖޭގެ ނޫހެއްގައި ޝާއިއުކޮށްފައިވާ ޚަބަރެއްގެ ސްކްރީން ޝޮޓެއް ޚިއްސާކުރައްވަމުން ތޯރިގް ކުރެއްވި ޓްވީޓެއްގައި ވިދާޅުވީ، ތަހުގީގު ނިމެން ދެން، މިނިސްޓަރު މާރިޔާ މަގާމުގެ މަސްއޫލިއްޔަތުތަކުން ދުރުކުރުމަކީ ދެފުށް ފެންނަ ތަހުގީގަކަށް މުހިއްމު ކަމެއް ކަމަށެވެ.\n"މިހާރު ތިލަވާ މައުލޫމާތާއި، ޕްރެސްގައި ދެއްކި ވާހަކައަށް ބަލާއިރު މި ނޫން ގޮތެއް ނުފެނޭ،" އިދިކޮޅު ޕީޕީއެމްގެ މެންބަރު ތޯރިގް ލިޔުއްވާފައިވެއެވެ.\nރައީސް ނަޝީދަށް ހަމަލާ ދީފައި ވަނީ މި މަހުގެ ހަވަނަ ދުވަހުގެ ރޭ އިރާކޮޅެވެ. އެއީ އެމަނިކުފާނުގެ ގެކޮޅު ކަމަށްވާ ގ.ކެނެރީގެ އިން ނުކުމެވަޑައިގެން މަޖީދީ މަގުގައި މަޑުކޮށްގެން އޮތް އެމަނިކުފާނުގެ ކާރުކޮޅަށް އަރައިވަޑައިގަތުމަށް ހިންގަވާފައި ދަނިކޮށް ނީލޯފަރު ހިނގުމާއި މަޖީދީމަގު ކަންމައްޗަށް ވަޑައިގެންނެވި ތަނާ އެއްޗެއް ގޮއްވާލައިގެނެވެ. އެއީ ޕާކްކޮށްފައި ހުރި ސައިކަލެއްގައި ހަރުކޮށްފައިވާ އައިއީޑީއެކެވެ.\nނުރައްކާތެރި ރޭޒާ ފުށް ބޭނުންކޮށްފައިވާ އައިއީޑީ ގޮއްވާލައިގެން ނަޝީދަށް ދިން ހަމަލާއިން އެމަނިކުފާނަށް ގިނަ ޒަޚަމްތަކެއް ލިބިވަޑައިގެންނެވިއެވެ. އޭޑީކޭއިން ހަފުތާއެއްހާ ދުވަހުގެ މުއްދަތަކަށް ސާރަޖީތަކެއް ހައްދަވައި އެމަނިކުފާނަށް ދެއްވި ފަރުވާއަށް ފަހު މިހާރު އެމަނިކުފާނު ވަނީ އިތުރު ފަރުވާއަށް ޖަރުމަންވިލާތައް ވަޑައިގެންފައެވެ.\nމެއި 15, 2021 11:01\nނުދޭނެ. އެވަރުގެ ހިއްވަރެއް ނުހުންނާނެ.\nމެއި 15, 2021 12:01\nއަޅެމިގައުމުގަ މިނޫނީ ދެން ކަމެއްނެތީތާ. ކީވެތަ މިމީހުން އަގަނުހުޅުވަނީ ރައިތުްނ ހާލުގަ ޖެހުނީމަ. މުޅިގައުމް ބަލިފެތުރި މީހުން މަރުވެ ރައިތުން ނިކަމެވެތިވާއިރު ކީވެތައަގަނުހުޅުވަނީ. ބަލަގަ ބީތައިންތަކާ އެވެސް ގައުމެއް ރައިތުންނައްވުރެ މުހިންމުބަޔަކުއުޅެތަ.ކަލޭމެން ވޯޓްހޯދަންވީމަދޯރައިތުން ހަދާންވަނީ\nމެއި 15, 2021 12:03\nމީހުންގެ ވާހަކަނުދައްކާ އެ ފައިސާތައް ދައްކަބަލަ އެހެންވެދޯ މިހާ އަގަ އަރުވަނީ\nމެއި 15, 2021 12:21\nމާރިޔާއޭ ނުކިޔާ ކަލޭ އިސްތިއުފާ ދިނިއްޔާ މާތާހިރުވާނެ، ބައިތުލްމާލު ދަވާލާފަ،\nމެއި 15, 2021 13:05\nހިޔާނާތުގެ ފައިސާ ލިބުނު މީހުންވެސް އިސްތިއުފާ ދޭންޖެހޭނެ..\nމިކަމާ މާރިޔާގެ ބަހަކީ ކޮބާ..؟ އަދި ސޯލިހު ބުނަނީ ކީކޭ.. އަނެއްކާ އެހާ ސުލޯކޮއް ޖަވާބު ދޭންނިންމަނީތަ.\nމެއި 15, 2021 13:27\nކަލޯ ކުރި ވައް ކަމާ ކަލޯ ވީ ޚިޔާނާތާ ކަލޯގެ ނަފްސުގެ މައްޗަށް އަނިޔާވެހުރެގެން އެހެން މީހުން އިސްލާޙު ކޮށް އެހެންމީހުންގެ ޙައްޤުތަށް ހޯދާ އެހެންމީހުންނާ މެދު ފިޔަވަޅު އަޅާން ދަޢުވާ ކޮށް އަޑުއުފުލާން ނޫޅޭ. ބަހާ ޢަމަލާ ދިމާވާންޖެހޭނެ.\nއެހެންނޫނީ މެންބަރު ކަމުގާ ތާރިޤު ހުރުމެ ކޭ ނުހުރުމެ ކޭ ވާނީ އެއްވަރު.


Dhiraagu In Care Societyge Vocational Training Program Hingumah Eheedheefi - Vaguthu\nދިރާގުން ކެއަރ ސޮސައިޓީގެ ވޮކޭޝަނަލް ޓްރެއިނިންގ ޕްރޮގްރާމް ހިންގުމަށް އެހީދީފި.\n7 މަސް ކުރިން ( ޖުލައި 13, 2019 )\nކެއަރ ސޮސައިޓީއިން ކުރިއަށް ގެންދާ ވޮކޭޝަނަލް ޓްރެއިނިންނގ ޕްރޮގްރާމަކީ ނުކުޅެދުންތެރިކަން ހުންނަ ކުދިންނަށް ތަފާތު މަސައްކަތްތައް ދަސްކޮށްދިނުމުގެ ގޮތުން އުފެއްދުނު ޕްރޮގްރާމެކެވެ. މި ޕްރޮގްރާމްގެ އެންމެ ބޮޑު ބޭނުމަކީ އެކުދިން ބޮޑުވެގެން ދާއިރު އަމިއްލައަށް ކޮންމެވެސް ކަހަލަ އާމްދަނީއެއް ހޯދާނެ ގޮތްތަކެއް ހޯދައިދިނުމުގެ މަގު ފަހިކޮށްދިނުމަށެވެ. އެގޮތުން މި ސެންޓަރުން، ކޮމްޕިއުޓަރ ސްކިލްސް، ފެހުން، ޑިޒައިން ފަދަ ތަފާތު ހުނަރުތައް ދަސްކޮށްދެއެވެ.\nކެއަރ ސޮސައިޓީގެ އެގްޒެކްޓިވް ޑިރެކްޓަރ ނައުޝަން މުހައިމިން ވިދާޅުވީ، ދިރާގު ފަދަ ކުންފުނި ތަކުގެ އެހީ ވަރަށް މުހިންމު ކަމަށާއި، މީގެ ސަބަބަކީ އެ ގޮތަށް އެންޖީއޯ ތަކަށް އެހީތެރިކަން ލިބޭ ކަމުގައި ވާނަމަ، ދެމެހެއްޓެނެވި ގޮތަކަށް މި ފަދަ ޕްރޮގުރާމްތައް ކުރިއަށް ގެންދިޔުމުގެ މަގުފަހި ވެގެންދާނެކަމަށެެވެ.\nއެގޮތުން ކެއަރ ސޮސައިޓީގެ ވޮކޭޝަނަލް ޓްރެއިނިންގ ކްލާސްތައް ދެމެހެއްޓެނެވި ގޮތެއްގައި ފާއިތުވެދިޔަ3އަހަރު ކުރިއަށް ގެންދެވިފައިވާ އެއް ސަބަބަކީ ދިރާގުން ކެނޑިނޭޅި ވެދެއްވި އެހީތެރިކަމުން ކަން ފާހަގަކުރެއްވިއެވެ.\nދިރާގުގެ އިޖުތިމާއީ ޒިންމާގެ ދަށުން ކުޑަކުދިނަން އެހީތެރިކަން ފޯރުކޮށްދީ، ނުކުޅެދުންތެރިކަން ހުންނަ ފަރާތްތައް ބާރުވެރިކުރުމަށް އިސްކަމެއް ދެއެވެ.\nއެގޮތުން މީގެ ކުރިންވެސް ކެއަރ ސޮސައިޓީގައި އަރލީ އިންޓަވެންޝަން ކްލާހެއް ފެއްޓުމަށް ދިރާގުން އެހީތެރިކަން ފޯރުކޮށްދީފައިވެއެވެ. އަދި މޯލްޑިވްސް އޯޓިޒަމް އެސޯސިއޭޝަން، މޯލްޑިވްސް އެސޯސިއޭޝަން ފޮ ޕަރސަންސް ވިތް ޑިސްއެބިލިޓީސް، އަދި ބިއުޓިފުލް އައިޒް ޑައުން ސިންޑްރޯމް އެސޯސިއޭޝަން ފަދަ އެންޖީއޯތަކުގެ ތަފާތު ޕްރޮގްރާމްތަކަށް އެއްބާރުލުންދީފައިވެއެވެ.\nމީގެ އިތުރުން، ދިރާގު ސްޕެޝަލް ސްޕޯރޓްސް ފެސްޓިވަލަކީވެސް، ތަފާތު ނުކުޅެދުންތެރިކަން ހުންނަ ކުދިންނަށް ހާއްސަކުރެވިގެން ކޮންމެ އަހަރަކު ބާއްވާ އެފަދަ ހަމައެކަނި ހަރަކާތެވެ.\nޖުލައި 13, 2019 09:11\nރާއްޖެތެރޭ މީހުން ނަކީ އެއްވެސް ބައެއްނޫން. ޢެއީ އިންސާނުންނެއް ނޫބް... ކަސްޓަމަރުންނެއްވެސް ނޫން. ދިވެހިންނެއްވެސްނޫން.\nޖުލައި 13, 2019 09:17\nދިރާގު ވަރަށް ރަނގަލު ކަމެއް، .\nޖުލައި 13, 2019 19:46\nމާމުހިއްމު ޒުވާނުން މޮޅު ޒުވާނުން ހުނަރުވެރި ޒުވާން ބޮޑު ޖީލެއް ޑްރަގް ވަބާގަ ޖެހިފައި ރާއްޖޭގައި މިއޮތީ އެމީހުންނާ ޕްރޮފެޝަނަލް ކޮށް އެހީވާންޖެހޭ. އެއީ ޤައުމަށް ފައިދާހުރި ބައެއް. ރިހެބް ނިންމާފަ އައީމަ ރިކޯރޑް އޮތީމަ ވަޒީފާއެއް ނުދޭ އެކަކުވެސް. މިމީހުންނަށް ކެއަރކޮށްބަލަ. ސެންޓަރ ތަކުން ކަންތައް ކުރާގޮތް ވަރަށް ކައިރިން ބަލަންޖެހޭ. މައިންބަފައިން ގޮތްހުސްވެފަ


MIB ge kurierun aharu 35% gai\nއެމްއައިބީގެ ވިޔަފާރީގެ ކުރިއެރުން އަހަރު 35 ޕަސެންޓުގައި\nކުރުނބާ މޯލްޑިވްސްގައި ރޭ ބޭއްވި ހަފުލާގައި އައިސީޑީ ގެ ޗީފް އެގްޒެކެޓިވް އޮފިސަރު (ސީއީއޯ) އަމީން ސިޖްނީ ވާހަކަ ދައްކަވަނީ- ފޮޓޯ: އެމްއައިބީ\nމޯލްޑިވްސް އިސްލާމިކް ބޭންކް (އެމްއައިބީ) ކުރިއެރުން ރަނގަޅު ކަމަށާ، ވިޔަފާރީގެ ކުރިއެރުން ހުރީ އަހަރަކު 35 ޕަސެންޓުގައި ކަމަށް ޗެއާމަން ނަޖުމުލް ހަސަން ވިދާޅުވެއްޖެ އެވެ.\nއިސްލާމިކް ކޯޕަރޭޝަން ފޯ ދަ ޑިވްލޮޕްމަންޓް އޮފް ޕްރައިވެޓް ސެކްޓާސް (އައިސީޑީ) ގެ ޗީފް އެގްޒެކެޓިވް އޮފިސަރު (ސީއީއޯ) އަމީން ސިޖްނީގެ ޝަރަފުގައި ކުރުނބާ މޯލްޑިވްސްގައި ރޭ ބޭއްވި ހަފުލާގައި ވާހަކަ ދައްކަވަމުން ޗެއާމަން ނަޖުމުލް ވިދާޅުވީ އިސްލާމިކް ބޭންކް ރާއްޖޭގައި ފެށިއިރު ގިނަ ގޮންޖެހުންތަކެއް ކުރިމަތިވި ކަމަށެވެ.\n"ދެހާސް ބާރަވަނަ އަހަރު މޯލްޑިވްސް އިސްލާމިކް ބޭންކް ފެށިއިރު، ވަރަށް ދަތިކޮށް ކަންކަން ހުރީ. ކުޑަ ރައުސުލްމާލަކުން ފެށީ. އޭރު ރާއްޖޭގައި މި ދާއިރާ [އިސްލާމިކް ފައިނޭންސް] ގެ މީހުންވެސް މަދު. ނަމަވެސް މިހާރު އިސްލާމިކް ބޭންކް ހުރި ހިސާބަށް ހަތް އަހަރު ތެރޭގައި މިއައީ ގިނަ ބައެއްގެ އެހީތެރިކަމާއެކު. މާތްﷲ ގެ ވާގިފުޅާއެކު. އިސްލާމިކް ބޭންކް މިހިސާބަށް އައުމުގައި ދިވެހި ސަރުކާރާއި އިސްލާމިކް ބޭންކުގެ ޓީމުގެ މަސައްކަތް ފާހަގަ ކުރަން،" ނަޖުމުލް ވިދާޅުވި އެވެ.\nކުޑަ ރައުސުލްމާލަކުން ފެށީ. އޭރު ރާއްޖޭގައި މި ދާއިރާ [އިސްލާމިކް ފައިނޭންސް] ގެ މީހުންވެސް މަދު. ނަމަވެސް މިހާރު އިސްލާމިކް ބޭންކް ހުރި ހިސާބަށް ހަތް އަހަރު ތެރޭގައި މިއައީ ގިނަ ބައެއްގެ އެހީތެރިކަމާއެކު. މާތްﷲ ގެ ވާގިފުޅާއެކު. އިސްލާމިކް ބޭންކް މިހިސާބަށް އައުމުގައި ދިވެހި ސަރުކާރާއި އިސްލާމިކް ބޭންކުގެ ޓީމުގެ މަސައްކަތް ފާހަގަ ކުރަން\nނަޖުމުލް ހަސަން | އެމްއައިބީ ޗެއާމަން\nއެމްއައިބީގެ ބޯޑް މެންބަރު އަތާއުއް ރަހްމާން ވިދާޅުވީ ރާއްޖޭގެ އިސްލާމިކް ބޭންކުގެ ކުރިއަރަކުން އަންނަނީ ހަލުވިމިނެއްގައި ކަމަށެވެ. އަދި އިސްލާމިކް ބޭންކް ކުރިއަރަމުން މި އަންނަނީ ކުންފުނީގައި ތިބި 80000 އަށްވުރެ ގިނަ ކަސްޓަމަރުންގެ އެހީތެރިކަމާއިއެކުގައި ކަމަށެވެ.\nކުރުނބާ މޯލްޑިވްސްގައި ރޭ ބޭއްވި ހަފުލާގައި ރާއްޖޭގެ ހިއްސާގެ ބާޒާރުގައި ލިސްޓު ކުރަން ތައްޔާރު ވަމުގެ ގޮތުން އިސްލާމިކް ބޭންކުގެ ހިއްސާދާރުގެ މެދުގައި ސޮއިކުރުން ވެސް އޮވެ އެވެ. އެމްއައިބީއަކީ ދިވެހި ސަރުކާރުގެ 25 ޕަސެންޓް ހިއްސާ އާއި އައިސީޑީގެ 70 ޕަސެންޓް އަމާނާ ތަކަފުލްގެ ފަސް ޕަސެންޓް ހިއްސާވާ ކުންފުންޏެކެވެ. މި އެއްބަސްވުމުގައި ދިވެހި ސަރުކާރުގެ ފަރާތުން ސޮއިކުރެއްވީ ފިނޭންސް މިނިސްޓަރު އަހުމަދު މުނައްވަރު އެވެ. އަދި އައިސީޑީގެ ފަރާތުން ސޮއިކުރެއްވީ ޗެއާމަން އަމީންސިޖްނީ އެވެ. އަދި އެމްއައިބީގެ ފަރާތުން ޗެއާމަން ނަޖުމުލް ހަސަން އާއި މެނޭޖިން ޑިރެކްޓަރު އަބްދުލް މުހައިމިނު އަދި ބޯޑް މެންބަރު އަތާއުއް ރަހްމާން ސޮއިކުރެއްވި އެވެ. އަދި އަމާނާ ތަކާފުލްގެ ފަރާތުން ސޮއިކުރެއްވީ މެނޭޖިން ޑިރެކްޓާ ހަރީޒް ސުލައިމާން އެވެ.\nސަރުކާރުގެ ފަރާތުން ވާހަކަ ދައްކަވަމުން ފިނޭންސް މިނިސްޓަރު އަހުމަދު އަމީރު ވިދާޅުވީ އިސްލާމިކް ބޭންކް ތަރައްގީވުމުގައި އައިސީޑީގެ ދައުރު ބޮޑު ކަމަށާ، ދާދިފަހުން ސަރުކާރުން އުފެއްދި އެސްއެމްއީ ބޭންކް ތަރައްގީ ކުރުމުގައި އައިސީޑީ އިން މުހިންމު ދައުރެއް އަދާކުރެވިދާނެ ކަމަށް ގަބޫލު ކުރައްވާ ކަމަށެވެ.\nމި ހަފުލާގައި އިސްލާމިކް ބޭންކުގެ މައި ހިއްސާދާރު ކަމަށްވާ އިސްލާމިކް ކޯޕަރޭޝަން ފޯ ދަ ޑިވްލޮޕްމަންޓް އޮފް ޕްރައިވެޓްސެކްޓާސް (އައިސީޑީ) ގެ ޗެއާމަން އަމީން ސިޖްނީ ވިދާޅުވީ އާއްމުންނަށް ހިއްސާ ވިއްކަން ފަށަން ހިއްސާގެ ބާޒާރުގައި ލިސްޓު ކުރަން ތައްޔާރުވުމަކީ އެ ކުންފުނިން އަޅާ މުހިންމު ފިޔަވަޅެއް ކަމަށެވެ. އަދި ރާއްޖޭގެ އިސްލާމިކް ބޭންކްއަކީ އެންމެ އަންހެން މުވައްޒަފުން ގިނަ އިސްލާމިކް ބޭންކް ކަމަށް އޭނާ ވިދާޅުވި އެވެ.\nއިސްލާމިކް ފައިނޭންސް ފިނޭންސް މިނިސްޓްރީ އިސްލާމިކް ބޭންކް + އަމާނާ ތަކާފުލް\nއިސްލާމިކް ބޭންކުގެ އާ ހެޑް އޮފީސް ހުޅުވައިފި


މަލިމް މުޙައްމަދުދީދީ - ވިކިޕީޑިއާ\nއައްނަބީލް މަލިމް މުޙައްމަދު ދީދީ އަކީ އަލްއަމީރު މޫސާ މާފަތް ކަލޭފާނު (މަލިމް މަނިއްޕުޅު)ގެ ބޭފުޅެކެވެ. މައިކަނބަލަކީ ދަހަރާގެ ތުއްތު ދީދީގެ ދޮންދީދީ އެވެ. އުފަންވެ ވަޑައިގަތީ 15 މާރޗް 1896 ( 13 ރަމަޟާން 1313 ) ވަނަ ދުވަހު ފުރަމާލޭގައެވެ.\n2.1 ލިޔުއްވާފައިވާ ފޮތްތައް\nކިޔަވާ ވިދާޅުވީ ފަޟީލަތުއްޝައިޚުލް މަރްހޫމް ޙުސެއިން ޞަލާހުއްދީންއުއްތަމަ ފަނޑިޔާރު މަނިކުފާނުގެ އަރިހުންނާއި،މުޙައްމަދު ސަޢީދު ފަނޑިޔާރު މަނިކުފާނާއި، އައްޝައިޚް އިބްރާހީމް ރުޝްދީ އަލްއަޒްހަރީގެ އަރިހުންނާއި، އޭރުގެ މަދަރުސަތުއް ޞަލާހިއްޔާ ( ފަހުން މަދަރުސަތުއް ސަނިއްޔާ މިހާރުގެ މަޖީދިއްޔާ ސްކޫލް) އިންނެވެ. އެހެންނަމަވެސް އެމަނިކުފާނު މަދަނީ ޢިލްމުތަކާއި، ދިވެހި ތާރީޚާއި ބެހޭ މަޢުލޫމާތާއި، މިހުރިހާ ޢިލްމަކުން ވެސް އަމިއްލައަށް މުޠާލިޢާ ކުރައްވައިގެންނާއި، ޢިލްމުވެރީންނާއި ވާހަކަފުޅު ދައްކަވައިގެން ވަރަށް ކާމިޔާބު ކުރައްވާފައި ވެއެވެ. ފަޟީލަތުއްޝައިޚުލް މަރްހޫމް ޙުސެއިން ޞަލާހުއްދީންއުއްތަމަ ފަނޑިޔާރު ކިޔަވައި ދެއްވި ދަރިވަރުން ގެންދަވައިގެން ސިޔަރަތު ކުށްފިލުއްވި އިރު އެދަރިވަރުންގެ ތެރޭގައި މަލިމް މުޙައްމަދު ދީދީ ހިމެނިވަޑައިގަންނަވައެވެ. އެމަނިކުފާނު ޢަރަބި ބަހާއި އުރުދޫބަސް ރަގަޅަށް ދެނެވަޑައިގަންނަވައެވެ. އަދި ކުޑަކޮށް އިގިރޭސި ބަސް ދެނެވަޑައިގަންނަވައެވެ.\nއައްނަބީލް މަލިމް މުޙައްމަދު ދީދީ އަކީ ދިވެހި ބަހުގެ ލިޔުންތެރި އަދީބެކެވެ. އެމަނިކުފާނު ލިޔުއްވާފައިވާ ކޮންމެ ލިޔުއްވުމަކީ އެއަށް އަމިއްލަ ވަކި ހައިސިއްޔަތެއް ލިބިފައިވާ ލިޔުއްވުމެކެވެ. އައްނަބީލް މަލިމް މުޙައްމަދު ދީދީ ވަނީ އެތަކެއް ފޮތެއް ލިޔުއްވާފައެވެ. ލިޔުންތެރިކަމުގެ ރޮނގުން ބަލާއިރު އަދަބީ ހަރަކާތްތައް އެމަނިކުފާނު ފައްޓަވާފައި ވަނީ އައްރަފީޤު މަޖައްލާ ނިކުތް ދުވަސްވަރުގައެވެ.ލިޔުއްވާފައިވާ ލިޔުންވުންތަކުގެ ތެރޭގައި އިހުގެ ކުޅިވަރާއި މިހާރުގެ ކުޅިވަރު ، ރައިވެރިބެއާއި ރުކާ ފަދަ ވާހަކަތަކާއި މިނޫންވެސް ލިޔުއްވުންތައް ހިމެނެއެވެ. އައްރަފީޤު މަޖައްލާއަށް ލިޔުއްވި އިރު އޭނާގެ ނަމަކަށް ބޭނުންކުރެއްވީ އަބޫގުއްޕާލުއް ދީފުރަމީ އެވެ.\nއެކުވެރިންގެ ހަދިޔާ ވަކިބޭހުގެ ފައިދާ\nއިސްލާމުން ޙައްޖުވަނީ ކިހިނެއްތަ؟\n1 ޖުލައި 1956 : މުނިސިޕަލްޓީގެ ރައީސްކަން\n1950 : ވަޒީރުއް ތިޖާރާގެ ވަކިލްކަން\nވަޒީރުއް ތިޖާރާގެ ނާއިބުކަން\nމަދަރުސަތުއް ސަނިއްޔާގެ3ވަނަ ކްލާހުގެ ޞިއްޙަތު މުދައްރިސްކަން\nމަދަރުސަތުއް ސަނިއްޔާގެ 1 ވަނަ ކްލާހުގެ މުދައްރިސްކަން\nގާނޫނު ހަދާ މަޖުލީހުގެ މެންބަރުކަން\nޒިކުރު މައުލޫދު ފެށުމުގެ ހުއްދަ\nއިލްމުވެރިންގެ ކޮމިޓީގެ މެންބަރުކަން\nމަޙްކަމަތުއް ޝަރުއިއްޔާގެ ކުޑަ ނާއިބުކަން\nއައްރަފީޤު ކޮމިޓީގެ މެންބަރުކަން\nޖައްލަތުލް ވަޢުޒު ގެމެންބަރުކަން\nދީނީ ރޫހުގެ ކޮމިޓީގެ މުޙައްރިރުކަން\nވަޒީރުލް އަޝްޣާލްގެ ނާއިބުކަން\n13 މެއި 1958 : ވަޒީރުއްތިޖާރާކަން\nއިބްރާހީމް ރަޝީދު (ހ.ކަރަންކާގެ)\nއިސްމާޢީލް ރަޝީދު (މަންދުއެދުރުގެ)\nރަޝީދާ މުޙައްމަދު ދީދީ ( މަންދުއެދުރުގެ)\nއައްނަބީލް މަލިމް މުޙައްމަދު ދީދީ އަވަހާރަވީ 15 އެޕްރީލް 1967 ގައެވެ. އެއީ ހިޖުރައިން5މުޙައްރަމް 1387 އެވެ.


Covid-19: Ingireysivilaath In Ithuru 439 Meehaku Maruvejje - Vaguthu\nކޮވިޑް-19: އިނގިރޭސިވިލާތުން އިތުރު 439 މީހަކު މަރުވެއްޖެ\nކޮވިޑް-19 ޖެހިގެން އިނގިރޭސިވިލާތުން މިއަދު ވެސް 439 މީހަކު މަރުވެއްޖެއެވެ.\nމިއަދަކީ ފާއިތުވި ހަދުވަސް ތެރޭގައި ކޮވިޑް-19 ޖެހިގެން އިނގިރޭސިވިލާތުން އެންމެ މަދުން މީހުން މަރުވި ދުވަހެވެ.\nމިއަދު އިނގިރޭސިވިލާތުން ކޮވިޑް-19 އަށް ފައްސި (ޕޮޒިޓިވް) ވެފައިވާ އަދަދު ވެސް ވަނީ މަދު ވެފައެވެ. މިއަދު ފައްސިވީ 3802 މީހުންނެވެ. އިއްޔެ 5903 މީހަކު އިނގިރޭސިވިލާތުން ފައްސި ވިއެވެ.\nމިހާތަނަށް އިނގިރޭސިވިލާތުން މަރުވި މީހުންގެ އަދަދު ވަނީ 5373 އަށް އަރާފައެވެ. އަދި ފައްސިވި މީހުންގެ ޖުމްލަ ވަނީ 51608 އަށް އަރާފައެވެ.\nއިނގިރޭސިވިލާތުގެ ސިޓީތަކަށް ބަލާއިރު އަދިވެސް އެންމެ ހާލަތު ގޯހީ ލަންޑަންގައެވެ. ލަންޑަނުން މިއަދު ވެސް 129 މީހަކު ވަނީ މަރުވެފައެވެ. ދެން އެންމެ ގިނަ މީހުން މަރުވީ މިޑްލޭންޑުންނެވެ. އެސަރަހައްދުން 75 މީހަކު އަދި ޔޯކްޝަޔާ އިން 67 މީހަކު ވަނީ މަރުވެފައެވެ.\nއިނގިރޭސިވިލާތުގެ ބޮޑުވަޒީރު ބޮރިސް ޖޯންސަން ވެސް ވަނީ ކޮވިޑް-19 އާލާސްކަންފުޅާއި ގުޅިގެން އެނދުމަތި ކޮށްފައެވެ. އޭނާގެ ހާލު ސީރިއަސް ނޫން ކަމަށާއި ނަމަވެސް ވަރަށް ހުން ގަދަ ކަމަށް މީޑިއާ ރިޕޯޓްތައް ބުނެއެވެ.\nއިނގިރޭސިވިލާތުގެ އޮފިޝަލުން ވިދާޅުވާ ގޮތުގައި މިއަދު އެގައުމުން ކޮވިޑް-19 ޖެހުނު މީހުންނާއި މަރުވި މީހުންގެ އަދަދު މަދުވި ނަމަވެސް އެގައުމުގެ ހާލަތު ރަނގަޅު ވަމުން އަންނަ ކަމަށް ބުނަން އަދި ދަތި ކަމަށެވެ.\nއިނގިރޭސިވިލާތަކީ އެންމެ ބާރަށް ކޮވިޑް-19 ފެތުރެން ފެށި އެއް ގައުމެވެ.


Muassasa ah reethi nan hoadhaidhinumuge medal Yazeel ah\nމުއައްސަސާއަށް ރީތިނަން ހޯދައިދިނުމުގެ މެޑަލް ޔަޒީލް އާއި ހަވާލުކުރެއްވުން.\nމުއައްސަސާއަށް ރީތި ނަން ހޯދާދިނުމުގެ މެޑެލް ޔަޒީލަށް\n29 ސެޕްޓެމްބަރ 2019, 18:51 |\nފާއިތުވި ހުކުރު ދުވަހު ބޭއްވި ކަރެކްޝަން ސާރވިސްގެ 48 ވަނަ އަހަރީ ދުވަހުގެ ހަފުލާގައި އެ މުއައްސަސާއަށް ރީތި ނަން ހޯދާދިނުމުގެ ޝަރަފުވެރި މެޑެލް ހާސިލުކުރީ ފުވައްމުލަކު ދަޑިމަގު އަވަށު އަހުމަދު ޔަޒީލު އެވެ. ޔަޒީލު އަކީ އެ ސާރވިސްގެ ޕްރިޒަންސް ސާރޖެންޓްގެ މަގާމު އަދާކުރަމުން އަންނަ ޒުވާނެކެވެ. ޔަޒީލު އަށް މިމެދެލް ހަވާލުކޮށްދެއްވީ ހޯމް މިނިސްޓަރ އިމްރާނު އަބްދުﷲ އެވެ.\nޔަޒީލުއަށް މިއިނާމު ލިބުނީ ފައިތުވި ޖޫންމަހުގެ ތެރޭގައި އޭނާ ޗުއްޓީއަށް ފުވައްމުލަކަށް އައިސް އުޅުމުގެ ތެެރޭގައި ދިމާވި ހާދިސާއެއްގައި އޭނާ ދެއްކި ކެރުމާއި ހިތްވަރުގެ ސަބަބުންނެވެ.\nއެހާދިސާ ހިނގީ 2019 ޖޫން 14 ވީ ހުކުރު ދުވަހު ހެނދުނު 11:30 އެހާކަށް ހާއިރުއެވެ. އެހާދިސާގައި ޔަޒީލު ވަނީ ފުވައްމުލަކު ތުނޑީގެ ގަދަ އޮޔާއިއެކު ގެނބެމުން ދިޔަ 21 އަހަރުގެ ޒުވާނަކު ސަލާމަތް ކޮށްފައެވެ. އެސަރަހައްދުގައި ބަހައްޓާފައި ހުރި ލައިފް ރިންގެއް ބޭނުންކޮށްގެން ގެންބެމުން ދިޔަ ޒުވާނާ އާއި ހަމަޔަށް ގަދަ އޮއިގެތެރެއިން ޔަޒީލު ފަތާފައި ގޮސް އެޒުވާނާ ސަލާމަތްކޮށްދީފައި ވެއެވެ.\nޔަޒީލުގެ މި ހުޝިޔާރު އަމަލު ފާހަގަކޮށް އޭނާ ވަޒީފާ އަދާކުރަމުންދާ ކަރެކްޝަން ސާރވިސްގެ ފަރާތުން މިވަނީ އޭޏާއަށ ްމެޑެލް ދީފައެވެ. އެ މުއައްސަސާއިން ދެކެނީ އެއީ އެ މުއައްސަސާއަށް ވެސް ހޯދާއިދިން ރީތި ނަމެއްގެ ގޮތުގައެވެ.\nޔަޒީލު އާއި އެކު އެޒުވާނާ ސަލާމަތްކުރުމުގައި ފުވައްމުލަކު ސާރފިން ގްރޫޕުގެ ދެ ޒުވާނުން ކަމަށްވާ ވިއާމު (ޖޭޑީ) އާއި ޒަޔާން (ބެނެޓޭ)، އެސަރަހަދަށް އެރިގެން ޔަޒީލު އާއި ފެތެމުން ދިޔަ ޒުވާނާ އެއްގަމަށް ގެނައުމުގައި މުހިންމު ރޯލެއް އަދަކުރި ކަމަށް ވެއެވެ.\nމިޚަބަރު އެންމެ ފުރަތަމަ މީޑިއާއިން ގެނެސްދީފައި ވަނީ މިކލް ނޫހުގެ ފަރާތުންނެވެ.\nތުނޑީކޮޅުން އޮޔާ ބެހިގެން ދިޔަ މީހަކު ސަލާމަތް ކުރަނީ – ފޮޓޯ: އަލީ ޝަރީފު\nއިތުރު ލިޔުންޝަރަފުވެރި މެޑެލް\nTags: ޝަރަފުވެރި މެޑެލް


Dhuniyeyge Rape Capital Ah India Vaairu Modi Hunnany Hanu : Idhikolhu Leader - Vaguthu\nދުނިޔޭގެ ރޭޕް ކެޕިޓަލް އަށް އިންޑިއާ ވާއިރު، މޯދީ ހުންނަނީ ހަނު : އިދިކޮޅު ލީޑަރު\nދުނިޔޭގެ ރޭޕް ކެޕިޓަލް ނުވަތަ ރޭޕް ކުރާ މީހުން ރަސްކަން ކުރާ ތަނަކަށް އިންޑިއާ ވެގެން ދާއިރު، ބޮޑުވަޒީރު ނަރެންދްރަ މޯދީ ހަނު ހުންނަވާތީ އިންޑިއާގެ އިދިކޮޅު ޕާޓީގެ ލީޑާރު ރާހުލް ގާންދީ ކަންބޮޑުވުން ފާޅު ކޮށްފިއެވެ.\nޖަލްސާ އެއްގައި ވާހަކަ ދައްކަމުން ރާހުލް ބުނެފައި ވަނީ މޯދީގެ އަރިސް ބޭފުޅެއްގެ މައްޗައް ދާދި ފަހުން ރޭޕްގެ ތުހުމަތު ކުރެވުނު ކަމަށާއި އަދި އެ ގައުމުގައި އަންހެނުންތައް ރޭޕްކޮށް، އަންދަމުން އަންނަ އިރުގައިވެސް މޯދީ އެކަމާއި ބެހޭގޮތުން އެއްޗެކޭ ނުބުނުއްވާތީ ހައިރާންވާ ކަމަށެވެ.\n"ވަރަށް ގިނަ ސުވާލުތަކެއް އުފެދޭނެ އެހެން ގައުމުތަކުގެ މީހުންވެސް. ކީއްވެގެން ބާވައޭ އިންޑިއާގައި ކުޑަކުދިންނާއި އަންހެނުންނަށް ރައްކާތެރިކަން ނުލިބެނީ. މިއަށް ޖަވާބުދާރީ ވާންވާނީ ބޮޑުވަޒީރު މޯދީ ނޫންތޯ؟" ރާހުލް ބުނެފައިވެއެވެ.\nރާހުލް މިހެން ބުނުމާއި އެކު ވެރިކަން ކުރާ ބީޖޭޕީ އިން ވަނީ އެކަމަށް ފާޑު ކިޔައިފައެވެ. އެ ޕާޓީން ބުނެފައި ވަނީ އިންޑިއާ އަކީ ދުނިޔޭގެ ރޭޕް ކެޕިޓަލްގެ ގޮތުގައި ލޭބަލް ކުރީ ރާހުލް ކަމަށެވެ.\nނަމަވެސް، މީގެ ކުރިން އެތައް ފަހަރެއްގެ މަތިން އިންޑިއާ އަކީ ދުނިޔޭގެ ރޭޕް ކެޕިޓަލްގެ ގޮތަށް ދޭހަވާ ޓްވީޓުތަކައި ބަސްތައް މޯދީ ބުނެފައިވާކަން ފާހަގަކޮށްލެވެއެވެ.\nތަފާސް ހިސާބުތައް ދައްކާގޮތުން މިދިޔަ އަހަރު އެވަރެޖް ގޮތެއްގައި ދުވާލެއްގެ މައްޗައް 90 މީހުން އިންޑިއާގައި ރޭޕް ކޮށްލައެވެ. މިއީ ފުލުހުންނަށް ރިޕޯޓް ކުރާ އަދަދެވެ. ރިޕޯޓް ނުކުރާ ކޭސްތަކުގެ އަދަދު ހިމަނާނަމަ މި އަދަދު އެތައް ތަނަކުން އިތުރުވެގެން ދާނެއެވެ.\nޑިސެމްބަރު 9, 2019 19:42\nވެރިކަން ކުރާ ބީޖޭޕީގަ އުޅެނީ ހުސް ރޭޕިސްޓުން. ވަކިން ހާއްސަ ކޮށް މޯދީއަކީ އޭނަ ގެންގުޅޭ ގެރިން ރޭޕް ކުރާ މީހެއް.\nޑިސެމްބަރު 9, 2019 20:21\nއިންޑިޔާ ދުނިޔާގައި ރޭޕ ރިކޯރޑުގައި\nގެރި ކަލާންގެ ކިޔަ އިންޑިޔާ..ގެރި މަސް އެކްސްޕޯރޓް ކުރަން އެއްވަނަ..\nޑިސެމްބަރު 9, 2019 21:29\nރާހުލް އައް ވިސްނެ\nޑިސެމްބަރު 9, 2019 23:03\nއޭނަގެ އާއިލާ މީހަކު ރޭޕްކުރާ ދުވަހަކުން އުޅޭނެ ތިކަން ހުއްޓުވަން...\nލައިލާ އަލް ކަރީމް\nޑިސެމްބަރު 10, 2019 11:52\nރޭޕިސްތާނުން އުޅެނީ ރާއްޖެ ކޮންޓްރޯލްކުރާނެ ގޮތެއްފެނޭތޯ އަންނި ގެންގޮސް ގަންޖާބޯންދީގެން މޮޅުވާހަކަދެއްކެތޯ.\nޑިސެމްބަރު 10, 2019 14:08\nޑިސެމްބަރު 12, 2019 12:58\nއަދިވެސް ރާއްޖެއަށް އެހީވަނީ.. އިންޑިޔާ އެއުޅެނީ އެ ގައުމުގެ ރައްޔިތުން ބޯނެ ފެނެއް އުޅޭނެ ތަނެއް ކާނެ އެއްޗެއް ގުއިރޭނެ ފާހާނާއެއް ފޯރުކޮށް ނުދެވިގެން.. ރާއްޖެއައް އެހީ މިވަނީ ރާއްޖެއަށް އަތްގަދަކުރަންކަން ހަމަ ޔަގީން.. ގެރިޔައް ކުރާ އިޙްތިރާމް އިންސާނުންނަށް ނުކުރާ ތަނެއް އިންޑިޔާ އަކީ...


Maafaru International Airport ge runway bodukuran hushahelhi proposal thah baathil kohfi\nމާފަރު އެއާޕޯޓުގެ ރަންވޭ ބޮޑުކުރަން ހުށަހެޅި ޕްރޮޕޯސަލްތައް ބާތިލްކޮށްފި\nނ. މާފަރު އިންޓަނޭޝަނަލް އެއާޕޯޓް. އެތަނުގެ ރަންވޭ ބޮޑުކުރުމުގެ މަސައްކަތް ކޮށްދިނުމަށް ހުށަހެޅި ބީލަންތައް މިހާރު ވަނީ ބާތިލްކޮށްފައި -- ފޮޓޯ:ޑައިނަމިސްޓް\nނ. މާފަރު އިންޓަނޭޝަނަލް އެއާޕޯޓުގެ ރަންވޭ ބޮޑުކުރުމުގެ މަސައްކަތްކޮށްދިނުމަށް ހުށަހެޅި ޕްރޮޕޯސަލްތައް ބާތިލްކޮށްފި އެވެ.\nމާފަރު އެއާޕޯޓުގެ ރަންވޭ ބޮޑުކޮށްދިނުމުގެ މަސައްކަތް ކޮށްދޭނެ ފަރާތެއް ހޯދުމަށް ސަރުކާރުން އިއުލާންކުރީ މިދިޔަ އަހަރުގެ ޖުލައި މަހުގެ އެއްވަނަ ދުވަހު އެވެ.\nއެ އިއުލާނާ ގުޅިގެން ޕްރޮޕޯސަލްތަކެއް ލިބުނު ނަމަވެސް ހުށަހެޅި ޕްރޮޕޯސަލްތަކާ ގުޅޭ އެއްވެސް މައުލޫމާތެއް ސަރުކާރުން މިހާތަނަށް ހާމަކޮށްފައެއް ނުވެ އެވެ.\nފިނޭންސް މިނިސްޓްރީން މިއަދު ބުނީ ބީލަން ހުށަހެޅުމުގެ ދައުވަތާއި ޕްރޮކިއުމަންޓް މަރުހަލާ ބާތިލްކުރީ ޕްލޭނިން މިނިސްޓްރީން އަންގައިގެން ކަމަށެވެ.\nއަވަސް އަށް މިއަދު މައުލޫމާތު ދެއްވަމުން ޕްލޭނިން މިނިސްޓްރީގެ ސްޓޭޓް މިނިސްޓަރު އަކްރަމް ކަމާލުއްދީން ވިދާޅުވީ ބީލަންތައް ބާތިލްކުރީ ޓެކްނިކަލް ބައިތަކުގައި މައްސަލަތަކެއް އުޅޭތީ ކަމަށެވެ.\nނ. މާފަރު އިންޓަނޭޝަނަލް އެއާޕޯޓް\nމާފަރު އިންޓަނޭޝަނަލް އެއާޕޯޓުގެ ރަންވޭ ބޮޑުކުރުމުގެ މަސައްކަތަކީ އަބޫދާބީ ފަންޑުން މުޅި މަޝްރޫއަށް ހަރަދުކުރާ މަޝްރޫއެކެވެ. އެހެންވެ މިމަޝްރޫއާއި ގުޅިގެން ސަރުކާރުން ގޮތްތައް ނިންމަނީ އެފަރާތުގެ ލަފައާއި މަޝްވަރާގެ މަތިންނެވެ.\nއަކްރަމް އިތުރަށް ވިދާޅުވީ އަބޫދާބީ ފަންޑުގެ ބޭފުޅުން ލަފާ ދެއްވާ ގޮތްތަކެއް ބެއްލެވުމަށްފަހު މާފަރު އިންޓަނޭޝަނަލް އެއާޕޯޓުގެ ރަންވޭ ބޮޑުކުރުމުގެ މަސައްކަތް ކޮށްދޭނެ ފަރާތެއް ހޯދުމަށް އަލުން ބީލަމަށްލާނެ ކަމަށެވެ.\n"ހަގީގަތުގައި އަޅުގަނޑުމެންނަށް ގަބޫލުކުރެވެނީ އެބޭފުޅުން ބޭނުންވާ އެކަށީގެންވާ އަދަދަކަށް ޕްރޮޕޯސަލްތައް ވެސް ނުލިބެނީހެން،" އަކްރަމް ވިދާޅުވި އެވެ.\nއާބާދީގައި 1،257 މީހުން ދިރިއުޅޭ މާފަރުގައި އިންޓަނޭޝަނަލް އެއާޕޯޓް ހުޅުވާ، ހިދުމަތް ދޭން ފެށީ ރައީސް އިބްރާހީމް މުހައްމަދު ސޯލިހުގެ ވެރިކަމުގައި ޑިސެމްބަރު 1، 2019 ގައެވެ.\nމާފަރުގައި އެއާޕޯޓެއް އަޅާނެކަން އެންމެ ފުރަތަމަ އިއުލާނު ކުރެއްވީ ރައީސް މައުމޫނު އަބްދުލް ގައްޔޫމުގެ ވެރިކަމުގަ އެވެ. އޭގެ ފަހުން ރައީސް އަބްދުﷲ ޔާމީންގެ ވެރިކަމުގައި މާފަރުގައި އެއާޕޯޓު އަޅަން ދެ ކުންފުންޏަކާ ހަވާލު ވެސް ކުރި އެވެ. ނަމަވެސް އެއާޕޯޓު ތަރައްގީކޮށް ނިންމީ ސިންގަޕޫރުގެ ޓަފް ކުންފުނިންނެވެ.\nއެއާޕޯޓަށް ފަންޑުކޮށްފައި ވަނީ ޔުނައިޓެޑް އަރަބް އެމިރޭޓްސް (ޔޫއޭއީ) އިންނެވެ. މިއީ އަބޫދާބީ ފަންޑުގެ 60 މިލިއަން ޑޮލަރު ހޭދަކޮށްގެން ހިލޭ އެހީގެ ގޮތުގައި ހަދާފައިވާ ތަނެކެވެ. މި އެއާޕޯޓު ތަރައްގީކޮށްފައިވަނީ ދުނިޔޭގެ އެންމެ ބޮޑެތި މަތިންދާ ބޯޓްތައް ކަމަށްވާ އެއާބަސް އޭ 320 އާއި ބޮއިން 737 މަރުކާގެ ބޯޓު ފަހަރު ޖެއްސޭ ފެންވަރަށް 2،200 މީޓަރު ދިގު އަދި 40 މީޓަރު ފުޅާ ރަންވޭއަކާ އެކުގަ އެވެ.\nފިނޭންސް މިނިސްޓްރީ މިނިސްޓްރީ އޮފް ނެޝަނަލް ޕްލޭނިން މާފަރު އިންޓަނޭޝަނަލް އެއާޕޯޓް\n"ފުށް ފެކްޓަރީ ލަސްވަނީ ބިމެއް ނުލިބޭތީ"


އިންޖިނިއަރިންގ އެންޑް ޑޮކިންގ ޑިވިޜަން – ކ.ތިލަފުށި\nމަގާމާއި ގުޅޭ ދާއިރާއަކުން ލެވެލް 03 ގެ ސަނަދެއް ހާސިލްކޮށްފައިވުން ނުވަތަ\nމަގާމާއި ގުޅޭ ދާއިރާއަކުން މަދުވެގެން 02 އަހަރު ދުވަހުގެ ތަޖުރިބާ ލިބިފައިވުން\nސީނިއަރ މެރިން މެކޭނިކް\nމަގާމާއި ގުޅުން ހުރި ދާއިރާއަކުން 03 އަހަރު ދުވަހުގެ ތަޖުރިބާ ލިބިފައިވުން.\nއެސިސްޓެންޓް މެޓީރިލއަލްސް މެނޭޖްމެންޓް އޮފިސަރ\nއެމްއެންކިއުއެފް ލެވެލް 03 ގެ ސަނަދެއް ހާސިލްކޮށްފައިވުން ނުވަތަ\nޖިސީއީ އޯލެވެލް 03 މާއްދާއިން ދަށްވެގެން "C" ފާސް ލިބިފައިވުން.\nބިޒްނަސް އެޑްމިނިސްޓްރޭޓްރޭޝަން / ބިޒްނަސް މެނޭޖްމަންޓް ފަދަ މަގާމާއި ގުޅޭ ދާއިރާއަކުން އެމްއެންކިއުއެފް ލެވެލް 07/06 ގެ ސަނަދެއް ހާސިލްކޮށްފައިވުމާއިއެކު މަދުވެގެން 01 އަހަރުދުވަހުގެ މަސައްކަތުގެ ތަޖުރިބާ ލިބިފައިވުން ނުވަތަ\nބިޒްނަސް އެޑްމިނިސްޓްރޭޓްރޭޝަން / ބިޒްނަސް މެނޭޖްމަންޓް ފަދަ މަގާމާއި ގުޅޭ ދާއިރާއަކުން އެމްއެންކިއުއެފް ލެވެލް 05 ގެ ސަނަދެއް ހާސިލްކޮށްފައިވުމާއިއެކު މަދުވެގެން 02 އަހަރުދުވަހުގެ މަސައްކަތުގެ ތަޖުރިބާ ލިބިފައިވުން.\nކަސްޓަމަރ ރިލޭޝަންސް އޮފިސަރ\nގްރޭޓަރ މާލެ އޭރިއަރ\nމަގާމާއި ގުޅޭ ދާއިރާއަކުން އެމްއެންކިއުއެފް ލެވެލް 07/06 ގެ ސަނަދެއް ހާސިލްކޮށްފައިވުމާއިއެކު މަދުވެގެން 01 އަހަރުދުވަހުގެ މަސައްކަތުގެ ތަޖުރިބާ ލިބިފައިވުން ނުވަތަ\nމަގާމާއި ގުޅޭ ދާއިރާއަކުން އެމްއެންކިއުއެފް ލެވެލް 05 ގެ ސަނަދެއް ހާސިލްކޮށްފައިވުމާއިއެކު މަދުވެގެން 02 އަހަރުދުވަހުގެ މަސައްކަތުގެ ތަޖުރިބާ ލިބިފައިވުން ނުވަތަ\nއެމްއެންކިއުއެފް ލެވެލް 04 ގެ ސަނަދެއް ފުރިހަމަކޮށްފައިވުމާއިއެކު / އޭލެވެލް 02 މާއްދާއިން ފާސްވެފައިވުމާއިއެކު މަދުވެގެން 03 އަހަރު ދުވަހުގެ މަސައްކަތު ތަޖުރިބާ ލިބިފައިވުން ނުވަތަ\nޖީސީއީ އޯލެވެލް 03 މާއްދާއިން ފާސްވެފައިވުމާއިއެކު 04 އަހަރު ދުވަހުގެ މަސައްކަތު ތަޖުރިބާ ލިބިފައިވުނ\nމަގާމާއި ގުޅޭ ދާއިރާއަކުން ޑިގްރީ ޙާސިލްކޮށްފައި ވާނަމަ މަހަކު 1,500ރ\nކޮމްޕިއުޓަރ ސައިންސް ދާއިރާގެ ސޮފްޓްވެއަރ ޑެވެލޮޕްމަންޓް ގެ ރޮގުން، ނުވަތަ މި މަޤާމުގެ މަސްޢޫލިއްޔަތު އުފުލުމަށް ބޭނުންވާ ފަދަ ދާއިރާއަކުން ޑިގްރީ ހާސިލްކޮށްފައިވުން ނުވަތަ\nކޮމްޕިއުޓަރ ސައިންސް ދާއިރާގެ ސޮފްޓްވެއަރ ޑެވެލޮޕްމަންޓް ގެ ރޮގުން، ނުވަތަ މި މަޤާމުގެ މަސްޢޫލިއްޔަތު އުފުލުމަށް ބޭނުންވާ ފަދަ ދާއިރާއަކުން ޑިޕްލޮމާ ހާސިލްކޮށްފައިވުމާއިއެކު 01 އަހަރު ދުވަހުގެ މަސައްކަތު ތަޖުރިބާ ލިބިފައިވުން ނުވަތަ\nމަޤާމައި ގުޅޭ ދާއިރާއަކުން މަދުވެގެން 03 އަހަރު ދުވަހުގެ މަސައްކަތު ތަޖުރިބާ ލިބިފައިވުން.\nއިތުރު ތަފްސީލް ކުންފުނީގެ ވެބްސައިޓް https://mtcc.mv/careers/ އިން ފެންނަން ހުންނާނެއެވެ.\nވީމާ, މިމަޤާމްތަކަށް ޝައުޤުވެރިވެލައްވާ ފަރާތްތަކުން އެމްޓީސީސީގެ އޮންލައިން ޖޮބް އެޕްލިކޭޝަން ޕޯޓަލް މެދުވެރިކޮށް 2022 ޖަނަވަރީ 27 ވަނަ ދުވަހުގެ 00:00 ގެ ކުރިން އެޕްލިކޭޝަން ހުށަހަޅަންވާނެއެވެ.\nމި މަޤާމުތަކަށް ޝޯޓްލިސްޓްކުރެވޭ ފަރާތްތަކަށް އިންޓަރވިއު ކުރުން 2022 ޖަނަވަރީ 31 ން 2022 ފެބްރުއަރީ 15 އާއި ދެމެދު ކުރިއަށް ގެންދެވޭނެއެވެ.\nއިންޓަވިއު އަށް ދައުވަތު ދެވޭނީ ހަމައެކަނި ޝޯޓްލިސްޓިން އެވެލުއޭޝަންއަށް ފަހު އެންމެ މަތިން މާކްސް ލިބޭ 15-20 ފަރާތްތަކާއިއެވެ. ޝޯޓްލިސްޓް ކުރުމުގައި ލިބިފައިވާ ތަޢުލީމާއި ތަޖުރިބާ (ހުށަހަޅާފައިވާ ލިޔެކިއުންތައް) އަށް ބަލައި ސްކޯކުރެވޭނެއެވެ. މަތީގައި ބަޔާންކޮށްފައިވާ މުއްދަތުގައި ކުންފުނިން އިންޓަވިއު އަށް ދައުވަތު ދީފައިނުވާނަމަ އެއިގެ މާނައަކީ މަޤާމަށް ޝޯޓްލިސްޓް ނުވަނީއެވެ.\nޕަބްލިޝްކުރި ގަޑި: 20:01\nސުންގަޑި: 27 ޖަނަވަރީ 2022 23:59


Dhiraagu TV khidhumai tha'arafukurithaa 1 gadiriuthereygai 100 connection eh dheefi | Mihaaru\nދިރާގު ޓީވީއާ ބެހޭ ގޮތުން ކޮންޓެންޓް މެނޭޖަރު ޖިނާން ނިޔާޒް (ވ) ނޫސްވެރިންނަށް ރޭ ދައްކާލަނީ\nދިރާގު ޓީވީ ތައާރަފް ކުރިތާ އެއްގަޑިއިރު ތެރޭ 100 ކަނެކްޝަން ދީފި\n26 އެޕްރީލް 2017 - 15:16 16 comments\nދިރާގު ޓީވީ ހިދުމަތް ތައާރަފްކުރިތާ އެއްގަޑިއިރު ތެރޭގައި 100 ކަނެކްޝަން ދީފި އެވެ.\nމެނޭޖަ މާކެޓިން ކޮމިއުނިކޭޝަން މުހައްމަދު މިރުޝާން ވިދާޅުވީ ރޭ ތައާރަފްކުރި ދިރާގު ޓީވީގެ އިންޓްރޮޑަކްޓަރީ ޕެކޭޖްގައި 60 އަށް ވުރެ ގިނަ ޗެނަލްތައް ހިމެނޭ ކަމަށެވެ.\n"އަޅުގަނޑުމެން ލަފާކުރި ވަރަށް ވުރެ މާބޮޑު ތަރުހީބެއް ލިބުނު. އަޅުގަނޑުމެން މިހާރު މިދަނީ ބްރޯޑްކާސްޓިން ކޮމިޝަނާއެކު އަގުތައް ކަނޑައެޅުމުގެ މަސައްކަތް ކުރަމުން. އެ މަސައްކަތް ނިމުމާއެކު އާއްމުންނަށް ހިދުމަތް ހޯދަން ކުރިމަތިލެވޭނެ،" އޭނާ ވިދާޅުވި އެވެ.\n"އަޅުގަނޑުމެން މި ހިދުމަތް ތައާރަފް ކުރި އިރު ހިންދީ ވަރަށް ގިނަ ޗެނަލްތަކާއި ސްޕޯޓްސް ޗެނަލްތަކާއި ކިޑްސް އަދި އެންޓަޓެއިންމަންޓް ޗެނަލްތައް ހިމެނޭ. އާއްމުންނަށް ހުޅުވާލާނީ ވެލިއު ފޯ މަނީ ޕެކޭޖްތަކެއް،" އެ ކުންފުނިން ބުންޏެވެ.


» ރީތީގެ ރާނީއަކަށް ވުމަށްޓަކައި..؟\nމި އިރުޝާދުތަކުގެ އިތުރުން ﷲ ސުބުޙާނަހޫ ވަތަޢާލާ އެންގެވި އެންމެހައި އެންގެވުންތަކަށް ތަބާވެއްޖެނަމަ ތިބާ ވާނީ ރީތީގެ ރާނީއަކަށެވެ. ސުވަރުގޭގެ ގަނޑުވަރުތަކުގެ ތެރޭގައެވެ. މާތްކަމާއި ޢިއްޒަތުގައެވެ. ނިޢުމަތާއި އުފަލުގައެވެ. އަރާމާއި ހިތްހަމަޖެހުމުގައެވެ.\n» ކޮންމެ މަންމައަކަށް... ތިބާގެ އަންހެން ދަރި ހަނދާން ނައްތާ ނުލާށެވެ!!!\n» އަނބީންގެ މަސްއޫލިއްޔަތު\nއަނބިވަންތަކަމާއި، މައިވަންތަކަން މިއީ ކަނޑައެޅިގެން އަންހެންވަންތަކަމެވެ. ޤައުމެއްގައި ފުރިހަމަ އިންސާނުންތަކެއް އުފެއްދުމަށްޓަކައިވާ އަންހެނުންގެ ކިބައިގައި ހުންނަންޖެހޭ އަނބިވަންތަކަމުގެ މަސްއޫލިއްޔަތުތައް އަދާކުރުމުގެ ޞަލާޙިއްޔަތު ނައްތާލުން މިއީ އެ ޤައުމެއްގެ ހަލާކެވެ. މިހެނީ އަންބަކަށްވުމާއި، މަޔަކަށްވުން މިއީ އަންހެނުންގެ އަންހެންވަންތަކަމެވެ.\n» ޙައިޟުވެރިޔާގެ މައްޗަށް ޙަރާމް ކަންތައް\nޙައިޟުގެ ލޭ ފެނުމާއެކު ތިރީގައި ބަޔާންވެގެން އަންނަނިވި ކަންތައްތައް ކުރުން ޙަރާމް ވެގެން ވާނެއެވެ. ފަހަރެއްގައިވެސް ޙައިޟުގެ ދުވަސްވަރުގައި އެއިން ކަމެއް ކޮށްގެން ނުވާނެއެވެ!]\n» އިސްލާމީ ބުރުގާގެބައެއް އަދަބުތައް\nމިއީ އައްޝައިޚް މުޙައްމަދު ޝަހީމް ޢަލީ ސަޢީދު ލިޔުއްވާފައިވާ [ ލޮބުވެތި އުޚުތެވެ! ވަގުތު ފާއިތުވުމުގެ ކުރިން ތިމާގެ ޢައުރަ ނިވާކުރުމަށް އަވަސްވެގަންނާށެވެ!]\n» އެންމެ ފުރިހަމަ ނަމޫނާ\nދީނީ ކަންކަމުގައި އެއްވެސް މީހަކަށް މިއީ މަށަށް ފެންނަގޮތޭ، އެއީ ލާޒިމުކަމެއްނޫނޭ، މިއީ އިޚްތިލާފު މައްސަލައެކޭ، އަހަރެން ޢަމަލު ކުރާނީ މިވެނި މީހަކު ޢަމަލުކުރާގޮތަށޭ ބުނެ އިހުމާލުވުމުގެ ޙައްޤެއްނެތެވެ.\n» އަންހެން ބެއިފުޅުންނަށް ޚާއްޞަ - ޢާއިލާގެ ތެރޭގައި ދާޢިއާ އަކަށް ވާނީ ކިހިނެއް؟ (ދެވަނަބައި)\nމިއީ ލޮބުވެތި މުސްލިމް އުޚްތުންނަށް ޚާއްޞަ މަގެކެވެ. ތިޔައީ މުސްލިމް އަންހެނުންނެވެ. ދުނިޔޭގެ އެހެނިހެން އަންހެންތަކުން ފަދަ ބަޔަކު ނޫނީމުއެވެ. ތިޔަކަނބަލުންނީ ﷲއާއި އެއިލާހުގެ ރަސޫލާ ޞައްލަﷲ ޢަލައިހި ވަސައްލަމް އަށް އީމާންވެގެން ތިއްބެވި ބޭކަނބަލުންނީމުއެވެ.\n» އަންހެން ބެއިފުޅުންނަށް ޚާއްޞަ - ޢާއިލާގެ ތެރޭގައި ދާޢިއާ އަކަށް ވާނީ ކިހިނެއް؟\nމިއީ ލޮބުވެތި މުސްލިމް އުޚްތުންނަށް ޚާއްޞަ މަގެކެވެ. ތިޔައީ މުސްލިމް އަންހެނުންނެވެ. ދުނިޔޭގެ އެހެނިހެން އަންހެންތަކުން ފަދަ ބަޔަކު ނޫނީމުއެވެ. ތިޔަކަނބަލުންނީ ﷲއާއި އެއިލާހުގެ ރަސޫލާ ޞައްލަﷲ ޢަލައިހި ވަސައްލަމް އަށް އީމާންވެގެން ތިއްބެވި ބޭކަނބަލުންނީމުއެވެ\n» ބުރުގާ އެޅުމުގައި ރަނގަޅުނޫން ބައެއް އާދަތައް\nބައެއް އަންހެނުންނަށް ނުވަތަ ބައެއް އަންހެންކުދިންނަށް ހީވެފައި އޮންނަނީ އިސްތަށިގަނޑު ކޮންމެވެސް ގޮތަކުން ނިވާކުރީމަ ދެން ހުރިހާކަމެއްނިމުނީ ކަމުގައެވެ. ބުރުގާއާ އެކުލާ ހެދުން ކޮންމެ ގޮތަކަށް ހުއްޓަސް ހެޔޮކަމަށް ބަލައެވެ. މިއީ ރަނގަޅުގޮތެއްނޫނެވެ\n» ފިރިމީހާގެ ރުހުން ހޯދުމުގައި ކާމިޔާބުވެގަތުމަށް ބޭނުންވާ ނުކުތާތައް\nއަންހެނަކަށް ސުވަރުގެއިންވެސް ލިބޭނެ އެންމެ ބޮޑު ނިޢުމަތަކީ ޙޫރަލްޢީނުންނާއެކު ސުވަރުގޭގައި ފިރިއެއްގެ އުފަލާއި އަރާމުކަމުގައިވުންކަން ހަނދާންކޮށް، މިޙަޔާތުގެ ދުވަސްތައް ފިރިމީހާގެ ރުހުން ހޯދުމުގެ މަސައްކަތުގައި ހޭދަކުރުމީ އަންހެނެއްގެ ޙަޔާތުގެ އެންމެ މޮޅު ކާމިޔާބީއެވެ\nޞަފްޙާ ނަންބަރު: < 123 >


STELCO ah 70 aharu: Hidhumayi zamaanee kuranee\nސްޓެލްކޯއަށް 70 އަހަރު: ހިދުމަތްތައް ޒަމާނީ ކުރަނީ\nސްޓެލްކޯ އަށް 70 އަހަރު ފުރުމުގެ ގޮތުން އިފްތިތާހު ކުރި ލޯގޯ: ކުންފުނީގެ އާޕްލޭންގައި ހިމެނޭ ބައެއް ކަންކަން މިއަދު އިއުލާން ކުރި -- ފޮޓޯ: ސްޓެލްކޯ\nސްޓެލްކޯގެ މިހާރުގެ އަމާޒަކީ ތިމާވެއްޓާ ރައްޓެހި ގޮތްތަކަށް ހަކަތަ އުފައްދާ ޒަމާނީ ޓެކްނޮލޮޖީއާ އަހުލުވެރި ކުންފުންޏަކަށް ހެދުން ކަމަށް ސްޓެލްކޯގެ މެނޭޖިން ޑިރެކްޓަރު ހަސަން މުގުނީ މިއަދު ވިދާޅުވެއްޖެ އެވެ.\nސްޓެލްކޯ އަށް 70 އަހަރު ފުރުމުގެ މުނާސަބާގައި، އެ ކުންފުނީގައި މިއަދު ބޭއްވި ރަސްމިއްޔާތެއްގައި ކުންފުންޏަށް 70 އަހަރު ފުރުން ފާހަގަކޮށް ލޯގޯއެއް އިފްތިތާހުކޮށްފައި ވެއެވެ. އެ ރަސްމިއްޔާތުގައި ވާހަކަ ދައްކަވަމުން މުގުނީ ވިދާޅުވީ، ކުންފުނީގެ ޕްރޮޖެކްޓުތައް ދެން ކުރިއަށް ގެންދާނީ ތިމާވެއްޓާ ރައްޓެހި ގޮތެއްގައި ހަކަތަ އުފައްދައިގެން ކަމަށެވެ. އަދި ދެމެހެއްޓެނިވި ގޮތެއްގައި މި ކަން ކުރަން މިހާރު މަޝްވަރާ ކުރަމުން ގެންދާ ކަމަށެވެ.\n"އަޅުގަނޑުމެން މިހާރު މަސައްކަތް މި ކުރަނީ ތިމާވެއްޓާ ރައްޓެހި ގޮތަކަށް ހަކަތަ އުފެއްދަން. އަހަރުތަކެއް ކުރީގައި އަޅުގަނޑުމެން ޑީސަލް ބޭނުން ކޮށްގެން ހަކަތަ އުފެއްދި ކަމުގައި ވިޔަސް، އަޅުގަނޑުމެން ކުރިއަށް އޮތް އަހަރުތަކުގެ ތެރޭގައި ދާނީ ތިމާވެއްޓާ ރައްޓެހި ނުވަތަ ސޯލާގެ ޒަރިއްޔާއިން ހަކަތައިގެ އިތުރު ޕްރޮޖެކްޓުތައް ހިންގަން،"\nމުގުނީ ވިދާޅުވީ، ޓެކްނޮލޮޖީ އާ އަހުލުވެރި ކުންފުންޏެއްގެ ގޮތުގައި ސްޓެލްކޯ ދަމަހައްޓައި ކުންފުނިން ދޭ ހިދުމަތްތައް ރައްޔިތުންނަށް ފަސޭހައިން ލިބޭނެ ގޮތަށް މަސައްކަތް ކުރަމުން ގެންދާ ކަމަށެވެ. އެގޮތުން، އަންނަ އަހަރު ސްމާޓް މީޓަރު ތައާރަފު ކުރުމުން މީޓަރަށް އަރާ ވަރު ވަގުތުން ބަލާލެވޭނެ އިންތިޒާމް ހަމަޖެހޭނެ ކަމަށެވެ. އަދި މިކަމުގެ ސަބަބުން ކަރަންޓަށް ކުރާ ހޭދަ ކުޑަކުރުމަށް ވެސް ފަސޭހަތަކެއް ވެގެންދާނެ ކަމަށެވެ.\n"އެޕްލިކޭޝަން މެދުވެރިކޮށް ބަލާލެވޭނެ ކަރަންޓު ބިލަށް އެރިވަރު، އަދި މިހާރު ރަން ކުރާ ބިލަށް އަރަމުންދާ ވަރުވެސް ބަލާލެވޭނެ. ހަމައެެއާއެކު ޕްރެޑިކްޓް ކޮށްލެވޭނެ ގާތްގަނޑަކަށް މިހާ ވަރަށް އަރައިފިއޭ، ދެން އިތުރަށް ބަލައިގެން ކަރަންޓު ބޭނުން ކުރަން. އަދި، ބޭނުމިއްޔާ އެޕް މެދުވެރިކޮށް ވަގުތުން މީޓަރު އޮފް ކޮށްލެވޭނެ. މިކަހަލަ އޮޕްޝަންތަކެއް ތައާރަފު ކުރާނަން"\nސްޓެލްކޯގެ އަމާޒަކީ ތިމާވެއްޓާ ރައްޓެހި ގޮތްތަކަށް ހަކަތަ އުފައްދާ ޒަމާނީ ޓެކްނޮލޮޖީ އާ އަހުލުވެރި ކުންފުންޏަކަށް ހެދުން ކަމުގައި އެމްޑީ މިއަދު ވިދާޅުވި -- ފޮޓޯ: ސްޓެލްކޯ\n"ތިމާވެއްޓާ ރައްޓެހި ކަަރަންޓު ބޭނުން ކުރެވޭނެ ގޮތްތައް އެބަ ހުރި. ބޭނުންކުރާ ވަސީލަތްތަކަކީ އެނާޖީ ސޭވިން ވަސީލަތްތަކަށް ހެދިދާނެ. މިކަންކަމަށް އާާއްމުން އަހުލުވެރި ކުރުވަން އެބަޖެހޭ،"\nސްޓެލްކޯގެ ޕްލޭންގައި ހުރި ކަންކަން ފާހަގަކޮށް އޭނާ އިތުރަށް ވިދާޅުވީ، ކުދި ރަށްރަށަށް ކަރަންޓު ދޭން ސަބްމެރިން ކޭބަލަކުން ގުޅާލުމުގެ މަަސައްކަތް ފަށާނެ ކަމަށާއި އޭގެ ސަބަބުން ކޮންމެ ރަށެއްގައި ސްޓެލްކޯގެ ވަކި ސްޓޭޝަނެއް ހަދައި ހަރަދު ކުޑަ ކުރެވޭނެ ކަމަށެވެ.\n"އަޅުގަނޑުމެންގެ ޕްލޭންގައި އެބަ އޮތް ރަށްރަށް ސަބްމެރިން ކޭބަލް ތަކުން ގުޅާލުން. މިކަން މިގޮތަށް ކުރުމުން ހަރަދު ކުޑަވެގެންދާނެ. ކުދި ރަށްރަށުގައި ވަކިން ސްޓެލްކޯ އޮޕަރޭޓް ކުރަމުން ގެންދާ ކަމުގައި ވާނަމަ ކޮންމެ ރަށެއްގައި ވަކި އެސްޓަބްލިޝްމަންޓެއް ހެދި އޮޕަރޭޓް ކުރަމުން މިދަނީ. އޭގެ ބަދަލުގައި ސަބްމެރިން ކޭބަލް އަޅަން ވިސްނާއިރު އެއީ ދުނިޔޭގައި މިހާރު ލިބޭ ޓެކްނޮލޮޖީއެއް. އަޅުގަނޑުމެން އޭއްޗެހި ތައާރަފު ކުރަމުން ގެންދާނަން،" މުގުނީ ވިދާޅުވި އެވެ.\nސްޓެލްކޯ މާލޭ ސިޓީ ކަރަންޓްގެ އަގު + ކަރަންޓުގެ މައްސަލަ\nސަލާމަތީ މިންގަނޑު ހިފެހެއްޓުމާ ގުޅޭގޮތުން މަޝްވަރާކޮށްފި


Maafaru airport miadu hulhuvaairu noonu unmeedhugai!\nމާފަރު އެއާޕޯޓް މިއަދު ހުޅުވާއިރު ނޫނު އުންމީދުގައި\nމާފަރުން: މުހައްމަދު އަފްރާހު\nމާފަރު އިންޓަނޭޝަނަލް އެއާޕޯޓަށް ޖެއްސި ފްލައިޓަކުން މީހަކު ފައިބައިގެން ދަނީ: ރަސްމީކޮށް މިއަދު ހަވީރު ދަތުރުތައް ފަށާނެ -- ފޮޓޯ: އަވަސް\nމާފަރު އިންޓަނޭޝަނަލް އެއާޕޯޓް (އެމްއައިއޭ) ނުވަތަ "މިއާ" ހުޅުވާއިރު މުޅި ނ. އަތޮޅު އޮތީ އުންމީދުން ފުރިފަ އެވެ. ގާތްގަނޑަކަށް 12 އަހަރުގެ މި އިންތިޒާރު މިއަދު ހަވީރު ނިމުމަކަށް އަންނައިރު އަތޮޅުގެ އެހެން ރަށްތަކަށްވުރެ ބޮޑަށް އުފާވެފައި ތިބީ މާފަރުގެ ރައްޔިތުންންނެވެ. މާފަރުގެ ރައްޔިތުންނާ ވާހަކަ ދައްކާލުމުން އެނގުނީ މިއަދަކީ މިރަށަށް މިހާތަނަށް އައި އެންމެ އުފާވެރި ދުވަހަށް ވާނެ ކަމެވެ.\n"ވަރަށް ބޮޑަށް އުންމީދުގައި މިތިބީ. ހިއެއް ނުވޭ ދެން މިރަށަށް މިއަށްވުރެ އުފާވެރި ދުވަހެއް އަންނާނެ ހެނެއް،" މިރަށު މަގުމަތީގައި ކުނި ކަހަން އޮތް ދައްތަ ބުންޏެވެ.\nއާބާދީގައި 1،257 މީހުން ދިރިއުޅޭ މާފަރުގައި އިންޓަނޭޝަނަލް އެއާޕޯޓެއް ތަރައްގީ ކުރުމުގެ މަސައްކަތް ރަސްމީކޮށް ފަށާފައި ވަނީ ރައީސް އަބްދުﷲ ޔާމީންގެ ވެރިކަމުގަ އެވެ. ނަމަވެސް އޭގެ ކުރިންވެސް މި އެއާޕޯޓު ތަރައްގީ ކުރަން އެކި ފެންވަރުގައި މަސައްކަތް ކޮށްފައިވެ އެވެ. އެއާޕޯޓް އަޅަން އެކި ފެންވަރުގައި 2007 ވަނަ އަހަރުން ފެށިގެން ދިޔައީ މަސައްކަތް ކުރަމުންނެވެ. މާފަރުގައި ވައިގެ ބަނދަރެއް ހެދުމުގެ ވިސްނުންތަކާއި ޕްލޭންތައް ގެންގުޅޭތާ 15 ވަރަކަށް އަހަރު ވެއްޖެ އެވެ.\nއެއާޕޯޓަށް ފަންޑުކޮށްފައި ވަނީ ޔުނައިޓެޑް އަރަބް އެމިރޭޓްސް (ޔޫއޭއީ) އިންނެވެ. މިއީ އަބޫދާބީ ފަންޑުގެ 60 މިލިއަން ޑޮލަރު ހޭދަކޮށްގެން ހިލޭ އެހީގެ ގޮތުގައި ހަދާފައިވާ ތަނެކެވެ. މި އެއާޕޯޓު މިއަދު ހުޅުވާއިރު، ދުނިޔޭގެ އެންމެ ބޮޑެތި މަތިންދާ ބޯޓްތައް ކަމަށްވާ އެއާބަސް އޭ 320 އާއި ބޮއިން 737 މަރުކާގެ ބޯޓު ފަހަރު ޖެއްސޭ ފެންވަރަށް 2،200 މީޓަރު ދިގު އަދި 40 މީޓަރު ފުޅާ ރަންވޭ އެއް އަޅާފައިވެ އެވެ. ރަންވޭއާއެކު މި އެއާޕޯޓުގައި ހިތްގައިމު ޓާމިނަލްއަކާއި ވީއައިޕީ ލައުންޖެއް ވެސް ހަދާފައިވެ އެވެ. ނަމަވެސް މިއާއެކު އަޅާ ސިޓީ ހޮޓާ އަދި އަޅާފައެއް ނުވެ އެވެ.\nވިޔަފާރީގެ އާ ދޮރު ތަކެއް ހުޅުވޭނެ\nމާފަރު އިންޓަނޭޝަނަލް އެއާޕޯޓް ބަލަހައްޓާނީ ގައުމީ އެއާލައިން މޯލްޑިވިއަން އިންނެވެ. އެ ކުންފުނިން ރާއްޖޭން ބޭރަށްވެސް މި އެއާޕޯޓުން ދަތުރު ކުރާނެ އެވެ. މީގެ އިތުރުން މި އެއާޕޯޓުން ބޭރުގެ އެހެން ގައުމުތަކަށްވެސް ފްލައިޓުތައް ބާއްވަން ފަށާނެ އެވެ. މި ސަރަހައްދަކީ މަތީ ފަންތީގެ ގިނަ ރިސޯޓުތަކެއް ހުރިތަނަށްވާތީ ގިނަ އަދަދެއްގެ ޕްރައިވެޓް ޖެޓް ވެސް މިތަނުގައި ބަހައްޓާނެ އެވެ. މިހުރިހާ ކަމަކުން ވެސް މި ރަށަށް ސީދާ ގޮތުންނާއި ނުސީދާ ގޮތުން މަންފާ ކުރާނެ އެވެ.\nމާފަރު ކައުންސިލްގެ ރައީސް އަބްދުލް މާޖިދު އަލީ ވިދާޅުވި ގޮތުގައި މިއަދު ފެށިގެން މިދަނީ މާފަރަށް އުންމީދީ ފެށުމެވެ. މިއާއެކު މުޅި ރަށުގެ އިގްތިސާދު ބޮޑުތަކުން ކުރިއަރައިގެންދާނެ ކަމަށް އޭނާ ވިދާޅުވި އެވެ.\n"މިސާލަކަށް ބަލަމާ ދަރަވަންދޫ، އެ ރަށުގައި ގެސްޓްހައުސް ވިޔަފާރި ފުޅާވެގެން ދިޔައީ އެއާޕޯޓުގެ ސަބަބުން. އެހެންވެ އުންމީދު ކުރަނީ އެގޮތަށް މިރަށުގައިވެސް ތަރައްގީ ވެގެންދާނެ ކަމަށް،" މާޖިދު ވިދާޅުވި އެވެ.\nއޭނާ ވިދާޅުވީ އެއާޕޯޓުގެ ސަބަބުން ރަށުގެ ބިމުގެ އަގު ވެސް ބޮޑު ވެގެންދާނެ ކަމަށް އުންމީދު ކުރެވޭ ކަމަށެވެ.\n"މިހާރު ރަށުގައި އަކަފޫޅަކަށް މި ޖެހެނީ 50ލ. އެކަމަކު ކުރިއަށް އޮތްތަނުގައި ޑިމާންޑު މަތިވެގެންދާނެ. މިއީ ރަށަށް ލިބިގެންދާނެ ކުރިއެރުމެއް،" މާޖިދު ވިދާޅުވި އެވެ.\nމިހުރިހާ ކަމަކާއެކު މާފަރަށް މިއަދު ހާއްސަވެ އެވެ. މިރަށާއި މި އަތޮޅުގެ ރައްޔިތުންގެ މިހާރުގެ އުންމީދަކީ މި އެއާޕޯޓު ހުޅުވި ވީ އެންމެ އަވަހަކަށް ބޭރަށް ދަތުރުތައް ފެށުމެވެ.\nމޯލްޑިވިއަން މާފަރު ޑޮމެސްޓިކް އެއާޕޯޓް\n"ވިހި މިނެޓުން ރަށަށް ދާން، އިތުރު ހަ އެއާޕޯޓު އަޅަން ޖެހޭ"


vnews - Eibar athun real madrid balivejje\nއެއިބާ އަތުން ރެއާލް މެޑްރިޑް ބަލިވެއްޖެ\nއެއިބާ އާއި ރެއާލް މެޑްރިޑް ކުޅުނު މެޗުގެ ތެރެއިން\nސްޕެނިޝް ލީގުގައި މިއަދު ހަވީރު ކުޅުނު މެޗުގައި އެއިބާ އަތުން ރެއާލް މެޑްރިޑް ހިތްދަތިގޮތަކަށް ބަލިވެއްޖެއެވެ.\nއެއިބާގެ ދަނޑުގައި މިއަދު ހަވީރު ކުޅުނު މި މެޗުގައި ރެއާލް މެޑްރިޑް އަތުން އެޓީމު މޮޅުވީ 3-0 ގެ ނަތީޖާއަކުންނެވެ.\nމިއީ ސްޕެނިޝް ލީގުގައި ރެއާލް މެެޑްރިޑް ބަލިވި ފަސްވަނަ މެޗެވެ. ލީގުގެ ހަވަނައިގައި ރެއާލް މެޑްރިޑް އޮތީ 20 ޕޮއިންޓާއެކުގައެވެ. މި މޮޅާއެކު އެއިބާ އޮތީ 18 ޕޮއިންޓާއެކު ރެއާލާއި ޖެހިގެން ހަތްވަނައިގައެވެ.\nމި މެޗުގައި އެއިބާގެ ފުރަތަމަ ގޯލު މެޗުގެ 16 ވަނަ މިނެޓްގައި ކާމިޔާބުކުރީ ގޮންޒާލޯ އެސްކަލާންޓޭ އެވެ. ފުރަތަމަ ހާފުގައި ރެއާލަށް ރަނގަޅު ފުރުސަތުތަކެއް ލިބުނު ނަމަވެސް އެ ފުރުސަތުތަކުގެ ބޭނުން އެ ޓީމަށް ހިފޭގޮތެއް ނުވިއެވެ. މި މެޗުގައި އެއިބާ ގެ ކީޕަރު ވަނީ މޮޅު ކުޅުމެއް ދައްކާފައެވެ. އެއިބާގެ ދެވަނަ ގޯލު މެޗުގެ 52 ވަނަ މިނެޓްގައި ކާމިޔާބުކުރީ ސާޖީ އެންރިޗް އެވެ.\nމި ގޯލުޖެހިތާ ފަސް މިނެޓްފަހުން ކީކޭ ވަނީ އެއިބާގެ ތިންވަނަ ގޯލު ކާމިޔާބުކޮށްފައެވެ. ރެއާލްގެ ޑިފެންސުން މި މެޗުގައި ގިނަ ގޯސްތަކެއް ހެދިއިރު އެއިބާ އިން ވަނީ މި ގޯލުތަކަށްފަހު ވެސް ރަނގަޅު ފުރުސަތުތަކެއް ތަނަވަސްކޮށްފައެވެ.\nމިއީ ރެއާލް މެޑްރިޑްގެ އާ ކޯޗު ސަންޓިއާގޯ ސޮލާރީގެ އިރުޝާދުގެ ދަށުން ކުޅެ އެޓީމު ބަލިވި ފުރަތަމަ މެޗެވެ.


ގައިދީންގެ ނުވަތަ ބަންދު މީހުންގެ އަތުގައި ހުންނަ މުދަލާމެދު އަމަލުކުރާނެ ގޮތުގެ ގަވާއިދު (ގަވާއިދު ނަންބަރު 134/2015) - Gaanoon.com\nގައިދީންގެ ނުވަތަ ބަންދު މީހުންގެ އަތުގައި ހުންނަ މުދަލާމެދު އަމަލުކުރާނެ ގޮތުގެ ގަވާއިދު\n(ގަވާއިދު ނަންބަރު 134/2015)\nމިއީ، ޖަލުގައި ބަންދުކުރެވޭ މީހުންގެ އަތުގައި ހުންނަ މުދަލާމެދު އަމަލުކުރާނެ ގޮތް ބަޔާންކުރުމަށާއި، މީހަކު ޖަލުގައި ބަންދުކުރެވޭ ހިނދު، އޭނާގެ އަތުގައި ގާނޫނާއި ގަވާއިދާ ހިލާފު އެއްޗެއްވާނަމަ، އެ އެއްޗަކާމެދު އަމަލުކުރަންވީ ގޮތް ބަޔާންކުރުމަށް ގާނޫނު ނަންބަރު 14/2013 (ދިވެހިރާއްޖޭގެ ޖަލުތަކާއި ޕެރޯލްގެ ގާނޫނު) ގެ 54 ވަނަ މާއްދާގެ ދަށުން ބާރުލިބިގެން އެކުލަވައިލާފައިވާ ގަވާއިދެކެވެ.\n2 ވަނަ މާއްދާ - ގަވާއިދުގެ ނަން\nމިގަވާއިދަށް ކިޔާނީ "ގައިދީންގެ ނުވަތަ ބަންދު މީހުންގެ އަތުގައި ހުންނަ މުދަލާމެދު އަމަލުކުރާނެ ގޮތުގެ ގަވާއިދު" އެވެ.\nމި ގަވާއިދުގެ މަގުސަދަކީ، ޖަލަށް ގެނެވޭ ގައިދީންގެ ނުވަތަ ބަންދުމީހުންގެ އަތުން ތަކެތި އަތުލެވޭނެ އުސޫލުތަކާއި، އަތުލެވޭ ތަކެތީގެ ތެރެއިން، އާއިލާއާ ހަވާލުކުރަންޖެހޭ ތަކެތި ހަވާލުކުރުމާބެހޭ އުސޫލުތައް ކަނޑައެޅުމެވެ.\n4 ވަނަ މާއްދާ - ގަވާއިދު ހިންގާ ފަރާތް\n5 ވަނަ މާއްދާ - އަމަލުކުރަން ފެށުން\n6 ވަނަ މާއްދާ - ތަކެތި އަތުލުވުމުގައި އަމަލު ކުރަންވީ ގޮތް\n(ހ) ގައިދީން ނުވަތަ ބަންދުމީހުން ޖަލުގައި ބަންދުކުރެވޭ ހިނދު، އެމީހުންގެ އަތުގައި ހުންނަ ގާނޫނާއި ގަވާއިދާ ހިލާފު ތަކެއްޗާއި، ޖަލަށް ވެއްދުން މަނާ ތަކެތި އެމީހެއްގެ އަތުން އަތުލަންވާނެއެވެ.\n(ށ) މި މާއްދާގެ (ހ) ގައި ޖަލަށްވެއްދުން މަނާ ތަކެތި ކަމުގައި ބުނެފައި އެވަނީ، ޖަލުގެ ސެކިއުރިޓީ ނިޒާމަށް ބުރޫއަރާފަދަ ކޮންމެ އެއްޗަކާއި، ޖަލުގެ އަމަންއަމާން ކަމަށް ނުރައްކާވެދާފަދަ ކޮންމެ އެއްޗަކާއި، ޖަލުގެ އިމާރާތް، ކުރެވިފައިވާ ގޮތަށް ބަދަލު ގެނެވިދާނެ ކޮންމެ އެއްޗަކާއި، ކުށްވެރިޔާ ބޭނުންކުރަން ގެންގުޅޭ ތަކެތީގެ ތެރެއިން ތަނުގެ ސޭފްޓީއަށް ނުރައްކާ ކުރުވިދާނެފަދަ ކޮންމެ އެއްޗެކެވެ.\n(ނ) މި މާއްދާގެ (ހ) ގައި ބަޔާންކޮށްފައިވާ ގޮތަށް ތަކެތި އަތުލުމަށްފަހު، އޭގެ ތެރެއިން ގާނޫނުތައް ހުއްދަކުރާ، ނަމަވެސް ޖަލަށްވެއްދުން މަނާ ތަކެތި އަތުލިކަމުގެ ސްލިޕް ހަދައި އެސްލިޕް އެ ގައިދީއަކާ ނުވަތަ އެ ބަންދުމީހަކާ ވަގުތުން ހަވާލު ކުރަންވާނެއެވެ. މިގޮތުން ސްލިޕް ހަދަންވާނީ އެ މީހެއްގެ ހާޒިރުގައެވެ.\n(ރ) މި މާއްދާގެ (ނ) ގައި ބަޔާންކޮށްފައިވާ ސްލިޕްގައި ތަކެއްޗާ ހަވާލުވި ޕްރިޒަން އޮފިސަރާއި އެ ތަކެތީގެ ވެރި ފަރާތުގެ ނަމާއި ސޮއި އޮންނަންވާނެއެވެ.\n7 ވަނަ މާއްދާ - އަތުލެވޭ ތަކެތި ސްލިޕްގައި ނޯޓު ކުރުމުގައި އަމަލު ކުރާނެ ގޮތް\n(ހ) ގައިދީގެ ނުވަތަ ބަންދުމީހާގެ އަތުން އަތުލާ ކޮންމެ އައިޓަމެއްގެ ތަފުސީލު ވަކިވަކިން ލިޔެފައި އޮންނަންވާނެއެވެ.\n(ށ) ކޮންމެ އެއްޗެއް ނޯޓު ކުރާއިރުވެސް އެއެއްޗެއް ހުރި/އޮތް ހާލަތެއް ނޯޓު ކުރަންވާނެއެވެ.\n(ނ) އެއްޗެއް ނޯޓު ކުރާއިރު އެ އެއްޗެއް އުފައްދާފައިވަނީ ކޮން އެއްޗަކުންތޯ ނުވަތަ ކޮންކަހަލަ މައުދަނަކުންތޯ ބަޔާންކުރަންވާނެއެވެ. (މިސާލަކަށް: ލަކުޑި، ޕްލާސްޓިކް، ލޯ ނުވަތަ ފޮތި)\n(ރ) އެއްޗެއް ނޯޓު ކުރާއިރު އެ އެއްޗެއްގެ ކުލައާއި އަދި ބްރޭންޑް އެނގޭނަމަ އެ ބްރޭންޑެއްވެސް ނޯޓުކުރަންވާނެއެވެ.\n(ބ) އެއްވެސް ގަހަނާއެއް ނޯޓު ކުރާއިރު އެ ގަހަނާއަކީ ސީދާ ރަން ނުވަތަ ރިހި އެއްޗެއްގެ ގޮތުގައި ނޯޓް ކޮށްގެން ނުވާނެއެވެ. ނަމަވެސް އެފަދަ އެއްޗެއް ނޯޓު ކުރާނީ އެ ގަހަނާއެއްގެ ކުލައަށް ބަލާފައެވެ. މިސާލަކަށް: 01 އަގޮޓި (ރަންކުލައިގެ)، 01 ކެވެލި ކޮޅު (ރިހިކުލައިގެ)\n(ޅ) ކޭޝްކާޑް، އައިޑީކާޑް، ކުރެޑިޓް ކާޑް ނުވަތަ ޕާސްޕޯޓް ފަދަތަކެތި ނޯޓު ކުރާއިރު، އެ ތަކެތީގައި ޖަހާފައިވާ ނަންބަރުވެސް ނޯޓު ކުރަންވާނެއެވެ.\n(ކ) އެއްވެސް ފައިސާއެއް ނޯޓު ކުރާއިރު އެއީ ކޮންގައުމެއްގެ ފައިސާއެއްކަމާއި އަދި އަތުލި ފައިސާގެ އަދަދު ހިސާބު އަދަދުންނާއި ތާނައިން ނުވަތަ އިނގެރޭސި ބަހުން ލިޔަންވާނެއެވެ.\n8 ވަނަ މާއްދާ - އަތުލެވޭ ތަކެތި ބެލެހެއްޓުން\n(ހ) ގައިދީން ނުވަތަ ބަންދުމީހުންގެ އަތުން އަތުލެވޭ ހުރިހާ އެއްޗެއްވެސް ރައްކާތެރިކަމާއެކު ބެލެހެއްޓުމަކީ އެ ތަކެއްޗާ ހަވާލުވާ ފަރާތުގެ ޒިންމާއެކެވެ.\n(ށ) ގައިދީންގެ ނުވަތަ ބަންދުމީހުންގެ އަތުން އަތުލެވޭ ތަކެތި ރައްކާކޮށްފައިވާ ތަނަށް ވަދެވެންވާނީ ހަމައެކަނި އެތަނަށް ވަނުމުގެ ހުއްދަ ދީފައިވާ ނުވަތަ އެ މަސައްކަތާ ހަވާލުވެ ތިބި ފަރާތްތަކަށެވެ.\n9 ވަނަ މާއްދާ - ގާނޫނާއި ގަވާއިދާ ހިލާފު ތަކެއްޗާމެދު އަމަލުކުރާނެ ގޮތް\nގައިދީން ނުވަތަ ބަންދުމީހުން ޖަލަށް ގެންނަ ހިނދު އެމީހެއްގެ އަތުން އަތުލެވޭ އެއްޗަކީ ދިވެހިރާއްޖޭގެ ގާނޫނާއި ގަވާއިދާ ހިލާފު އެއްޗަކަށްވާނަމަ، އެ މައްސަލަ ތަހުގީގުކުރުމަށްޓަކައި އެ އެއްޗެއް، ލިޔުމަކުން މޯލްޑިވްސް ޕޮލިސް ސަރވިސްއާ ހަވާލުކުރަންވާނެއެވެ.\n10 ވަނަ މާއްދާ - އަތުލެވޭ ތަކެތި ހަވާލު ކުރުން\n(ހ) ގައިދީ ނުވަތަ ބަންދުމީހާގެ އަތުން އަތުލާފައިވަ ޖަލަށް ވެއްދުން މަނާ ތަކެތި، އޭނާ ކަނޑައަޅާ ޒިންމާދާރު ބަދަލުވެރިއަކާ 90 (ނުވަދިހަ) ދުވަހުގެ ތެރޭގައި ހަވާލު ކުރަންވާނެއެވެ. މިގޮތުން މީހަކު ކަނޑައަޅައިފިނަމަ ނުވަތަ އޭނާ ކަނޑައަޅާ ޒިންމާދާރު ބަދަލުވެރިއަކު އެ ތަކެއްޗާ ހަވަލުނުވެއްޖެނަމަ، އެ މީހަކު ޖަލުން ދޫކޮށްލާއިރު، އެ ތަކެތި އެ މީހަކާ ލިޔުމުން ހަވާލިކުރަންވާނެއެވެ.\n(ށ) މި މާއްދާގެ (ހ) ގައި ބަޔާންކޮށްފައިވާ މުއްދަތު ހަމަވުމަށްފަހުވެސް ގައިދީގެ ނުވަތަ ބަންދުމީހާގެ އަތުން އަތުލާފައިވާ އެއްޗެއް، އޭނާ ކަނޑައަޅާ ޒިންމާދާރު ބަލަދުވެރިއަކާ ހަވާލުކުރަން ބޭނުންވެއްޖެނަމަ، އެ ތަކެތި އެފަރަތަކާ ހަވާލުކޮށްދިނުމަށް އެދި އެ ތަކެތީގެ ސްލިޕްގެ އަސްލާއެކު ސިޓީއެއް ހުށަހެޅުމުން އެ ތަކެތި އެފަރާތަކާ ހަވާލު ކުރެވިދާނެއެވެ. މިގޮތުން ހުށަހަޅާ ސިޓީގައި އެ ތަކެތި ހަވާލުކުރަންވީ ފަރާތުގެ ފުރިހަމަނަމާއި އެޑްރެހާއި އައި.ޑީ ކާޑުގެ ނަންބަރު އަދި ގުޅޭނެ ފޯނު ނަންބަރު ޖަހަންވާނެއެވެ. މީގެއިތުރުން އެ ސިޓީގައި އެ މީހެއްގެ ފިންގަރ ޕްރިންޓްވެސް ޖަހަންވާނެއެވެ.\n(ނ) ގައިދީގެ ނުވަތަ ބަންދުމީހާގެ އަތުން އަތުލާފައިވާ، ޖަލަށް ވެއްދުން މަނާ ނުކުރާ ތަކެތި، އޭނާ ކަނޑައަޅާ ޒިންމާދާރު ދަލަދުވެރިއަކާ 90 (ނުވަދިހަ) ދުވަހުގެ ތެރޭގައި ހަވާލު ކުރަންވާނެއެވެ. މިގޮތުން މީހަކު ކަނޑަނާޅައިފިނަމަ ނުވަތަ އޭނާ ކަނޑައަޅާ ޒިންމާދާރު ބަލަދުވެރިއަކު އެ ތަކެއްޗާ ހަވާލިނުވެއްޖެނަމަ، އެ މީހަކު ޖަލުން ދޫކޮށްލާއިރު، އެ ތަކެތި އެ މީހަކާއި ލިޔުމުން ހަވާލު ކުރަންވާނެއެވެ.\nx4k_2015-R-134 ގަވާއިދު ނަންބަރ.pdf


ފުވައްމުލައް-މާލެ ދަތުރު ކުރާ ބޯޓު ހަރަކާތްމިކަލް ނޫސް\nހަވާސް ބޯޓު - ފޯމީ ކުންފުނީގެ3ބޯޓުގެ ތެރެއިން އެއްބޯޓު\n11 ސެޕްޓެމްބަރ 2018, 13:11 |\nމިބޯޓުތައް މިހާރު ބޭނުން ކުރަނީ ކާގޯ ނުވަތަ މުދާ އުފުލުމަށެވެ. މީގެ ތެރެއިން ގިނަ ބޯޓުތައް ހުވަދު އަތޮޅުގެ އެކި ރަށްރަށަށް ވެސް ޖައްސައެވެ. އެއިގެތެރެއިން ގައްދޫ އާއި ވިލިނގިލި ވެސް ހިމެނެއެވެ. މީގެ ތެރެއިން3ބޯޓެއް މިހާރު އޮތީ މާލޭ އުތުރު ބަނދަރު ގައެވެ.\nކުރިން މިއީ ފެސެންޖަރުން ނާއި މުދާ އުފުލުމަށް ބޭނުންކުރި ބޯޓުތަކެކެވެ. މިހާރުވެސް މަދުމަދުން ފެސެން ޖަރުން މިބޯޓުތަކުން ފުވައްމުލަކާއި ހުވަދުއަތޮޅުގެ ބައެއް ރަށްތަކަށް ދަތުރުކުރެއެވެ.\nމިހާރު ފުވައްމުލަކަށް ފެސެންޖަރުން ދަތުރުކުރަނީ މުޅިންހެން ވެސް ވައިގެމަގުން (އެއާރޕޯރޓުން)\nބޯޓު ދަތުރު ތައް:\nހަވާސް ބޯޓު: މިހާރު މާލޭ އުތުރު ފަރާތު ފަޅުގައި – މާލެ އިން ފުރުމަށް މުދާ ބަރުކުރަނީ – ފުރާނީ މާދަމާ ރޭ (12 ސެޕްޓެމްބަރު ބުދަ ދުވަހުގެ ރޭގަޑު)\nއުޖާލާ ބޯޓު: މިހާރު މާލޭ އުތުރުފަރާތު ބަނދަރުގައި – މާލެއިން ފުރުމަށް މުދާ ބަރުކުރަނީ – ފުރުމަށް ލަފާކުރެވެެނީ އަންނަ ހުކުރު ދުވަހުގެ މެދުރު ފަހު (14 ސެޕްޓެ)\nނާރެސް ބޯޓު: މިހާރު މާލޭ އުތުރުފަރާތު ބަނދަރުގައި – ރޭ މާލެ ވަނީ މުދާ ހުސްކުރަނީ – މާލެއިން ފުރާނެ ދުވަހެއް އަދި ކަނޑަނާޅާ.\nރަވާނާ ބޯޓު: ފުވައްމުލަކުގައި\nފުވައްމުލަކުން އާއްމުކޮށް މިހާރު މާލެ ގެންނަ ބާވަތްތަކުގެ ތެރޭގައި ކުރުބާ، ދޮންކެޔޮ، އަލަ، މޭވާގެ ބާވަތްތައް ހިމެނެއެވެ. އެގޮތުން އަނބު ފާހަގަކޮށްލެވެއެވެ. މީހެ އިތުރުން ތައްޔާރީ ކާނާގެ ގޮތުގައި ހިމެނޭ ތެލުލި އަލައާއި ތެލުލި ބަނބުކެޔޮ، ކުޅި ފޮޅި، ކުޅި ކާޖާ ހިމެނެއެވެ.


ތައުލީމީ ސިޔާސަތަށް ގެނެވުނު ބަދަލުގެ ފައިދާ ދަރިވަރުންނަށް ދަނީ ކުރަމުން: ޑރ. ޝައިނީ\nމިސަރުކާރުން ރާއްޖޭގެ ތައުލީމީ ސިޔާސަތަށް ގެނައި ބޮޑު ބަދަލުގެ ސަބަބުން ދަރިވަރުންނަށް ދަނީ ވަރަށް ބޮޑު ފައިދާތަކެއްކޮށް ކުރިއަރަމުން ކަމަށް މިނިސްޓަރ އޮފް ފިޝަރީޒް އެންޑް އެގްރިކަލްޗަރ ޑރ. މުޙައްމަދު ޝައިނީ ވިދާޅުވެއްޖެއެވެ.\nއަހްމަދިއްޔާ އިންޓަރނޭޝަނަލް ސްކޫލުގެ 2014 ވަނަ އަހަރުގެ އަހަރީ އިނާމު ދިނުމުގެ ޖަލްސާ ޝަަރަފުވެރިކޮށްދެއްވައި ވާހަކަފުޅު ދައްކަވަމުން ޑރ. ޝައިނީ ވިދާޅުވީ ސްކޫލުތަކުގެ ދަރިވަރުންނަކީ މުޖުތަމައުގައި ބޭނުންހިފޭނެ ބައަކަށް ހެއްދެވުމަށާއި ކުދިންގެ ފައިދާއަށް ރައީސް ޔާމީން ގެންދަވަނީ ގިނަ މަސައްކަތްތަކެއް ކުރައްވަމުން ކަމަށެވެ. އެގޮތުން އެންމެ ކުއްޖަކުވެސް ބާކީ ނުކުރުމުގެސިޔާސަތާއި ތައުލީމީ ހަޔާތުގައި މަސައްކަތުގެ އަމަލީ ތަޖުރިބާ ހޯދުން ފަދަ ކަންކަން ޚާއްޞަ ގޮތެއްގައި ފާހަގަކުރައްވަވާ ކަމަށެވެ.\nޑރ. ޝައިނީ ވިދާޅުވީ ކޮންމެ ކުއްޖަކީ އިލްމީ ގޮތުން އެންމެ ކުރީ ސަފަށް އަރާނެ ކުއްޖެއް ނޫން ކަމަށާއި މަސައްކަތުގެ ދާއިރާއިން ކުރީ ސަފަށް އަރާނެ ކުދިބައަކު އެބަތިބިކަމާއި ތިބޭނެ ކަން ޤަބޫލުކުރަންޖެހޭނެ ކަމަށެވެ.\nޑރ. ޝައިނީ ވިދާޅުވީ ކިޔަވައި ނިމިގެން އަމަލީ މައިދާނަށް ނުކުތުމުން ކުދިންގެ މޮޅު ހުނަރުތައް ފެނިގެންދަނީ ސްކޫލް ދައުރުގައި ކިޔެވުމުގެ އިތުރުން ކުދިން ބައިވެރިވާ އިތުރު ހަރަކާތްތަކުގެ ސަބަބުންކަމަށްވާއިރު އިތުރު ހަރަކާތްތަކުގައި ކުދިން ބައިވެރިކުރުމަށް ބެލެނިވެރިން ސަމާލުކަން ދިނުމަކީ މުހިންމު ކަމެއް ކަމަށެވެ.\nޑރ. ޝައިނީ ވިދާޅުވީ އެންމެ އިސްކަން ދޭން ޖެހޭނީ ކިޔެވުމަށް ކަމަށާއި ހަމައެއާއިއެކު އިތުރު ހަރަކާތްތަކުގައި ބައިވެރިވާނަމަ އަމަލީ މައިދާނަށް ނުކުތުމުން ގިނަ ގުނަ ފައިދާތަކެއް ކުރާކަން އަމިއްލަފުޅަށް ވެސް ވަނީ ތަޖުރިބާ ކުރެއްވެވިފައި ކަމަށެވެ. "އިތުރު ހަރަކާތްތަކުގައި ބައިވެރިވާނަމަ މާކާމިޔާބު ކުއްޖަކަށް ވާނެކަން ޔަޤީން."\nޑރ. ޝައިނީ ވިދާޅުވީ މިއަދުގެ ކުޑަކުދިންނަކީ މާދަމާ މިޤައުމުގެ ބާނީން ކަމަށްވާއިރު ޤައުމަށް ފައިދާހުރި ޚިދުމަތެއް ކޮންމެ ކުއްޖެއްގެ ކިބައިންވެސް ބޭނުންވާ ކަމަށެވެ. "ކޮންމެ ކުއްޖަކީ އެއް މަސައްކަތެއް ކުރާ ކުއްޖަކަށް ނުވާނެ. ޤައުމަށް ޚިދުމަތް ބޭނުންވޭ ހުރިހައި ދާއިރާއަކުންވެސް."\nޑރ. ޝައިނީ ވިދާޅުވީ އަހްމަދިއްޔާ ސްކޫލުގެ ތާރީޚަށް ބައްލަވާއިރު އެސްކޫލަށް އެންމެ ރަނގަޅު ގިނަ ކާމިޔާބީތައް ލިބެމުން އައިސްފައިވަނީ މައްޗަންގޮޅީ އަވަށު ވެރިކަމާއި މިހާރުގެ ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުއްޤައްޔޫމް ހަވާލުވެވަޑައިގަތުމަށްފަހު ދެއްވަމުން ގެންދެވި އިރުޝާދުގެ ސަބަބުންކަން ހާމަވާ ކަމަށެވެ.\nޑރ. ޝައިނީ ވަނީ ރައީސް މައުމޫން ގެންގުޅުއްވި ތައުލީމީ ސިޔާސަތުގެދަށުން އަވަށު މަދަރުސާތައް އުފެއްދެވިކަން ފާހަގަކުރައްވައިފައެވެ. ހަމައެއާއިއެކު އެބޭފުޅެއްގެ އަމިއްލަފުޅު ޚަރަދުގައި މަދުރަސަތުލް އަހްމަދިއްޔާ ބިނާކުރައްވައި އެތައްސަތޭކަ ކުދިންނަށް ހިލޭ ސާބަހަށް ފޮތް ފަންސުރު ދެއްވައިގެން އަޙްމަދިއްޔާ ސްކޫލް ހިންގަވަންފެށްޓެވި ޚިދުމަތްތެރިޔާ ޑީ. އަހްމަދު ދީދީގެ ހަނދާން އައު ކުރައްވައި އެމަނިކުފާނަށް ސުވަރުގޭގެ ދާއިމީ ނިއުމަތަށް އެދިވަޑައިގެންފައެވެ.\n4 އޮކްޓޯބަރ 2015